সুকন্যা ৰহমান হৈছে এগৰাকী ভাৰতীয় ধ্ৰুপদী নৃত্যশিল্পী, দৃশ্যধৰ্মী শিল্পী আৰু লেখিকা। তেখেতৰ গ্ৰন্থ Dancing in the family হৈছে তিনিগৰাকী মহিলাৰ আত্মকথা। গ্ৰন্থখনে বহুলভাৱে সমাদৰ লাভ কৰিছে। তেখেতেৰ চিত্ৰকলা আৰু কলাজৰ কাম ভাৰতকে ধৰি অন্যান্য দেশতো প ...\nসুচিত্ৰা চেবাষ্টিয়ান হৈছে এগৰাকী ঘনীভূত পদাৰ্থৰ পদাৰ্থবিজ্ঞানী । তেখেতৰ কৰ্মস্থান হৈছে কেমব্ৰিজ বিশ্ববিদ্যালয়ৰ কেভেনডিশ্ব প্ৰয়োগশালা। কোৱাণ্টাম পদাৰ্থৰ ক্ষেত্ৰত কৰা বৈজ্ঞানিক চিন্তা আৰু কৰ্মৰ বাবে তেখেত পৰিচিত। নিৰ্দিষ্টকৈ কবলৈ গলে, তেখেতে এনে ...\nসুচিত্ৰা সেন এগৰাকী ভাৰতীয় অভিনেত্ৰী আছিল। তেওঁৰ জন্মগত নাম আছিল ৰমা দাশগুপ্ত। তেওঁ মূলত বঙালী আৰু হিন্দী চলচ্চিত্ৰত অভিনয় কৰি খ্যাতি অৰ্জন কৰিছিল। বঙালী চলচ্চিত্ৰত উত্তম কুমাৰৰ বিপৰীতে নায়িকাৰ ভূমিকাত অভিনয় কৰি তেওঁ বিশেষ জনপ্ৰিয়তা অৰ্জন কৰ ...\nসুচেতা কৃপলানী এগৰাকী ভাৰতীয় স্বাধীনতা সংগ্ৰামী আৰু ৰাজনীতিবিদ আছিল। তেওঁ ভাৰতৰ ৰাজ্যসমূহৰ ভিতৰত মুখ্যমন্ত্ৰীৰ পদবীত আৰোহণ কৰা প্ৰথম গৰাকী মহিলা। তেওঁ ১৯৬৩ চনৰ পৰা ১৯৬৭ চনলৈ উত্তৰ প্ৰদেশৰ ৰাজ্যৰ চতুৰ্থ মুখ্যমন্ত্ৰী হিচাপে কাৰ্যনিৰ্বাহ কৰিছিল।\nসুচেতা দালাল হৈছে এগৰাকী ভাৰতীয় সাংবাদিক আৰু লেখিকা। তেখেতৰ সংবাদসেৱাই মূলতঃ ব্যৱসায়িক জগতখনৰ ঘটনা-প্ৰৱাহক সাঙুৰি লয়।প্ৰায় পঁচিশটা বছৰ সাংবাদিকতাৰ লগত জড়িত হৈ থকা সুচেতা দালালক ২০০৬ চনত ভাৰতৰ ৰাষ্ট্ৰপতি এ পি জে আব্দুল কালামে পদ্মশ্ৰী সন্মান ...\nসুজাতা ৰামদৰাই হৈছে এগৰাকী বীজগণিতীয় সংখ্যাৰ তত্ত্ববিদ। তেখেতক জনা যায় ইৱাশ্বাৱা তত্ত্বলৈ আগবঢ়োৱা অৱদানৰ বাবে। তেখেত কানাডাৰ ব্ৰিটিছ কলম্বিয়া বিশ্ববিদ্যালয়ৰ অংকৰ এগৰাকী অধ্যাপক আৰ "কানাডাৰ গৱেষণা পদ"ৰো অধিকাৰী।তেখেত "টাটা ইনষ্টিটিউট অৱ ফাণ্ড ...\nসুদীপ্তা সেনগুপ্তা এগৰাকী ভাৰতীয় ভূবিজ্ঞানী। তেওঁ কলকাতাত অৱস্থিত যাদৱপুৰ বিশ্ববিদ্যালয়ৰ গাথঁনিক ভূবিজ্ঞান বিভাগৰ অধ্যাপক। তেওঁ এগৰাকী প্ৰশিক্ষিত পৰ্বতাৰোহী। তেওঁ সমুদ্ৰ বিজ্ঞানী আদিতি পণ্টৰ সৈতে এণ্টাৰ্কটিকাত পদাৰ্পণ কৰা প্ৰথম মহিলা। তেওঁলোক ১ ...\nসুদেষ্ণা সিন্‌হা হৈছে মোহালীস্থিত ভাৰতীয় বিজ্ঞান শিক্ষা আৰু গৱেষণা প্ৰতিষ্ঠানৰ এগৰাকী অধ্যাপক। এক দশকতকৈও অধিক কাল তেখেতে চেন্নাইত থকা গাণিতিক বিজ্ঞান প্ৰতিষ্ঠানত কাম কৰিছিল। "অৰৈখিক পদাৰ্থ বিজ্ঞান"ৰ ক্ষেত্ৰখনৰ লগত তেখেত জড়িত। তেখেতে "বিশৃংখলাভ ...\nসুদৰ্শন পাটনায়ক এগৰাকী ভাৰতীয় বলুকা শিল্পী। তেওঁ উৰিষ্যাৰ বাসিন্দা। ২০১৪ চনত তেওঁক ভাৰত চৰকাৰে পদ্মশ্ৰী সন্মানেৰে সন্মানিত কৰে।\nসুধা মূৰ্তি এগৰাকী ভাৰতীয় অভিযান্ত্ৰিক শিক্ষক, সমাজকৰ্মী আৰু লেখিকা। তেওঁ বৰ্তমান ইনফচিছ ফাউণ্ডেচনৰ অধ্যক্ষ আৰু মূলতঃ কানাড়া আৰু ইংৰাজী ভাষাত লিখা-মেলা কৰে। তেওঁ গেটছ ফাউণ্ডেচনৰ জনস্বাস্থ্য প্ৰকল্পৰ সদস্য। তেওঁ কেইবাটাও অনাথ আশ্ৰম নিৰ্মাণ কৰাইছ ...\nসুধীন দাশগুপ্ত বিশিষ্ট বঙালী সংগীত পৰিচালক, গীতিকাৰ আৰু কণ্ঠশিল্পী আছিল। তেওঁ হিন্দী, অসমীয়া, উৰিয়া আদি বিভিন্ন ভাৰতীয় ভাষাত অৱদান আগবঢ়াইছে। তেওঁ বাঙালী সংগীতৰ ক্ষেত্ৰখনত নতুন দিগন্তৰ সূচনা কৰিছিল।\nসুনীতি কুমাৰ চট্টোপাধ্যায় বা সুনীতি কুমাৰ চেটাৰ্জী এগৰাকী ভাৰতীয় ভাষাবিদ, শিক্ষাবিদ আৰু সাহিত্যিক আছিল। কবিগুৰু ৰবীন্দ্ৰনাথ ঠাকুৰে তেওঁক ভাষাচাৰ্য উপাধি প্ৰদান কৰিছিল। তেওঁ ১৯৭২ চনত গঠন হোৱা মেঘালয় ৰাজ্যৰ নাম নিৰ্ধাৰণ কৰিছে। তেওঁ আগবঢ়োৱা অৱদা ...\nসুনীতি ছলোমন এগৰাকী ভাৰতীয় চিকিৎসক আৰু অণুজীৱ বিজ্ঞানী আছিল যিয়ে এইড্‌ছ গৱেষক আৰু ১৯৮৫ চনত ভাৰতৰ চেন্নাইত প্ৰথম ভাৰতীয়ৰ এইড্‌ছ ৰোগ পোহৰলৈ অহাৰ পিছত এইড্‌ছ প্ৰতিৰোধৰ পথিকৃৎ। তেওঁ চেন্নাইত ৱাই আৰ গেচনেড চেণ্টাফৰ এইড্‌ছ গৱেষণা আৰু শিক্ষা প্ৰতিষ্ঠ ...\nসুনীল কোঠাৰী এগৰাকী ভাৰতীয় নৃত্য ইতিহাসবিদ, বিদ্বান আৰু সমালোচক। তেওঁ কলকাতাৰ ৰবীন্দ্ৰ ভাৰতী বিশ্ববিদ্যালয়ৰ উদয় শংকৰ আসনৰ অধ্যাপক আছিল।\nসুনীল মনোহৰ গাভাস্কাৰ ভাৰতৰ এজন প্ৰাক্তন ক্ৰিকেটাৰ। ১৯৭০ চনৰ পৰাই আন্তঃৰাষ্ট্ৰীয় ক্ৰিকেট খেলিবলৈ লোৱা গাভাস্কাৰক বিশ্বৰ এজন শ্ৰেষ্ঠ বেটছমেন আখ্যা দিয়া হয়। টেষ্ট ক্ৰিকেটৰ ইতিহাসত গাভাস্কাৰ এজন চিৰস্মৰণীয় অপেনিং বেটছমেন। নিজৰ বৰ্ণিল টেষ্ট ক্ৰিক ...\nবিয়াৰ গীত ওঢাকাই ছড়া ১৯৮৭ লোক গবেষণা। কুসংস্কাৰ সংকলন ১৯৮৭ লোক গবেষণা। প্ৰত্নবীজ ১৯৯৬ উপন্যাস। বকবকানি ২০০০ কবিতা। আত্মাৰ শান্তি দুমিনিট ১৯৮৫ গদ্য। গোপন দস্তাবেজ ও শীততাপ নিয়ন্ত্ৰিত আত্মা ২০০৭ গদ্য। ক্যাজুয়াল লিভ ২০০০ চুটিগল্প। ছাতামাথা ১৯৬৫ ...\nসুব্ৰমনিয়ম জয়শংকৰ এগৰাকী কূটনীতিবিদ আৰু বৰ্তমান ভাৰত চৰকাৰৰ বৈদেশিক পৰিক্ৰমা মন্ত্ৰী। ইয়াৰ আগতে তেওঁ ২০১৫ চনৰ পৰা ২০১৮ চনলৈ ভাৰতৰ বিদেশ সচিব পদত অধিষ্ঠিত আছিল। তেওঁ ১৯৭৭ চনত ভাৰতীয় বৈদেশিক সেৱাত অংশগ্ৰহণ কৰিছিল। ইয়াৰ আগতে তেওঁ আমেৰিকা যুক্তৰ ...\nসুভাষ চন্দ্ৰ বসু ইংৰাজী: Subhas Chandra Bose ; ২৩ জানুৱাৰী ১৮৯৭ ভাৰতৰ স্বাধীনতা আন্দোলনৰ এজন অগ্ৰণী নেতা আছিল। তেওঁ দ্বিতীয় বিশ্বযুদ্ধৰ সময়ত নাজী জাৰ্মানী আৰু জাপানৰ সহযোগত ভাৰতক ব্ৰিটিছ শাসনৰ পৰা মুক্ত কৰিবলৈ প্ৰয়াস কৰিছিল। ১৯৪২ চনত জাৰ্মানীত ...\nসুমতী মোৰাৰজী এগৰাকী ভাৰতীয় ব্যৱসায়ী। তেওঁক ভাৰতীয় জাহাজ পৰিবহণৰ প্ৰথম মহিলা হিচাপে জনা যায়। তেওঁ সাধাৰণতে পুৰুষৰ আধিপত্য থকা জাহাজৰ গৰাকী সকলৰ সংস্থাৰ মুৰব্বী পদত অধিষ্ঠিত হোৱা বিশ্বৰ প্ৰথম গৰাকী মহিলা। তেওঁ ভাৰতৰ জাহাজৰ গৰাকী সকলৰ সংগঠন ইণ্ ...\nসুমন কল্যাণপুৰ এগৰাকী প্ৰখ্যাত ভাৰতীয় নেপথ্য কণ্ঠশিল্পী। বহুতে বিশ্বাস কৰে যে প্ৰতিভা অনুযায়ী তেওঁ যি স্থানত উপনীত হব লাগিছিল, সেই স্থানত উপনীত হ’ব নোৱাৰিলে। অথচ শাস্ত্ৰীয় সঙ্গীতৰ জ্ঞান, সুৰীয়া আৰু বিশাল পৰিধিৰ কণ্ঠ আদি এগৰাকী নেপথ্য কণ্ঠশিল্ ...\nসুমিত্ৰা মহাজন এগৰাকী ভাৰতীয় ৰাজনৈতিক নেত্ৰী আৰু লোকসভাৰ ১৬তম অধ্যক্ষ। তেওঁ ভাৰতীয় জনতা পাৰ্টি দলৰ লগত জড়িত। ২০১৪ চনৰ লোকসভা নিৰ্বাচনৰত তেওঁ অষ্টম বাৰৰ বাবে সাংসদ হিচাপে নিৰ্বাচিত হয়। লোকসভাত অষ্টম বাৰৰ বিশ্বে নিৰ্বাচিত হোৱা তেওঁ তিনিজন ব্যক্ ...\nসুশান্ত সিং ৰাজপুত এগৰাকী ভাৰতীয় চলচ্চিত্ৰ আৰু টেলিভিছন অভিনেতা, নৃত্যশিল্পী, টেলিভিছন ব্যক্তিত্ব, উদ্যমী, আৰু এগৰাকী জন হিতৈষী। তেওঁ দূৰদৰ্শনৰ ধাৰাবাহিকত অভিনয়ৰ জৰিয়তে কৰ্মজীৱনৰ পাতনি মেলিছিল। তেওঁ পোন প্ৰথমে ষ্টাৰ প্লাছৰ ৰোমাণ্টিক ধাৰাবাহিক ...\nসুষমা স্বৰাজ এগৰাকী ভাৰতীয় ৰাজনৈতিক নেত্ৰী আৰু ভাৰতৰ উচ্চতম ন্যায়ালয়ৰ পূৰ্বৰ অধিবক্তা আছিল। ভাৰতীয় জনতা পাৰ্টিৰ এগৰকী জ্যেষ্ঠ নেত্ৰী স্বৰাজে আৰু ভাৰত চৰকাৰৰ বৈদেশিক পৰিক্ৰমা মন্ত্ৰী হিচাপে ২০১৮ চনৰ ২৬ মেৰ পৰা ২০১৯ চনৰ ৩০ মেলৈকে কাৰ্যনিৰ্বাহ ক ...\nচৈয়দা কমলা এগৰাকী বঙালী লেখিকা। তেওঁৰ জন্ম হৈছিল কলকাতাত। তেওঁ ১৯৯৭ চনত কাবুলীৱালাৰ বাঙালী বৌ নামৰ বিখ্যাত স্মৃতি কাহিনী লিখিছিল। এই গ্ৰন্থখনত তেওঁ বিবাহ সূত্ৰে আফগানিস্তানৰ বোৱাৰী হোৱাৰ পিছত তালিবানৰ শাসনকালত আফগানিস্তানত হোৱা তেওঁৰ অভিজ্ঞতা সম ...\nসুস্মিতা সেন এগৰাকী ভাৰতীয় অভিনেত্ৰী আৰু মডেল। ১৯৯৪ চনত তেওঁ ফেমিনা মিছ ইণ্ডিয়া আৰু পিছলৈ ১৮ বছৰ বয়সত মিছ ইউনিভাৰ্ছ ১৯৯৪ খিতাপ দখল কৰিছিল। মিছ ইউনিভাৰ্ছ দখল কৰা সুস্মিতা সেন প্ৰথম গৰাকী ভাৰতীয়। তেওঁ হিন্দী, তামিল আৰু বাংলা ভাষাৰ চলচ্চিত্ৰত অভ ...\nসুহাসিনী মণিৰত্নম তেলুগু, মালয়ালম, তামিল আৰু কন্নড় ভাষাৰ চলচ্চিত্ৰত অভিনয় কৰা এগৰাকী ভাৰতীয় অভিনেত্ৰী; যাক সাধাৰণতে সুহাসিনী নামেৰে জনা যায়। ১৯৮০ চনত তেওঁ তামিল ছবি নেনজাঠাই কিল্লাথেৰ জৰিয়তে চলচ্চিত্ৰ জগতত পদাৰ্পন কৰে। তামিল ছবি সিন্ধু ভৈৰৱ ...\nসুৰভি চি.এম. বা সুৰভি লক্ষ্মী এগৰাকী ভাৰতীয় মঞ্চ, টেলিভিচন আৰু চলচ্চিত্ৰ অভিনেত্ৰী। ২০১৬ চনত মুক্তি পোৱা মালয়ালম চলচ্চিত্ৰ ‘মিন্নামিনুঙ্গু’ত তেওঁ এগৰাকী সংগ্ৰামী মধ্যবয়সীয়া মাতৃৰ চৰিত্ৰত অভিনয় কৰি শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা ...\nসুৰাইয়া জামাল শ্বেখ এগৰাকী হিন্দী ছবিৰ জনপ্ৰিয় অভিনেত্ৰী আৰু গায়িকা আছিল, যাৰ জনপ্ৰিয় নাম আছিল সুৰাইয়া। তেওঁ ১৯৩৬ৰ পৰা ১৯৬৩লৈ চলচ্চিত্ৰ জগতত সক্ৰিয় হৈ আছিল। ১৯৩৬ৰ পৰা ১৯৬৩লৈ তেওঁ ৬৭খন ছবিত অভিনয় কৰিছিল আৰু ৩৩৮টা গীত গাইছিল। ১৯৪০ আৰু ১৯৫০ৰ ...\nসুৰিন্দৰ কৌৰ এগৰাকী ভাৰতীয় কণ্ঠশিল্পী তথা গীতিকাৰ আছিল। তেওঁ মুলত পঞ্জাবী লোকসংগীত গাইছিল, যত তেওঁৰ সোঁতক অগ্ৰগামী আৰু জনপ্ৰিয় কৰিবলৈ কৃতিত্ব দিয়া হৈছিল, কৌৰ ১৯৪৮-ৰ পৰা ১৯৫২ চনৰ মাজৰ সময়চোৱাত হিন্দী চলচ্চিত্ৰৰ নেপথ্য কণ্ঠশিল্পী হিচাপে গীত ৰিক ...\nসোণাল মানসিং এগৰাকী ভাৰতীয় শাস্ত্ৰীয় নৃত্য শিল্পী। তেওঁ ভাৰতনাট্যম আৰু ওদিছি নৃত্যত পাৰদৰ্শিতা অৰ্জন কৰি গুৰু হিচাপে পৰিগণিত হৈছে। ২০১৮ চনত তেওঁক ভাৰতৰ ৰাষ্ট্ৰপতিয়ে ৰাজ্যসভালৈ সাংসদ হিচাপে মনোনীত কৰে। ভাৰত চৰকাৰে তেওঁ কলা ক্ষেত্ৰত আগবঢ়োৱা অৱদ ...\nসোণালী বেন্দ্ৰে এগৰাকী ভাৰতীয় অভিনেত্ৰী আৰু মডেল। ঘাইকৈ হিন্দী চলচ্চিত্ৰত অভিনয় কৰিলেও তেওঁ "মুৰাৰী", "খড়গম", "ইন্দ্ৰ", "মন্মধুড়ু", "শংকৰ দাদা এম.বি.বি.এছ." আদি তেলেগু চলচ্চিত্ৰত কৰা অভিনয়ৰ বাবে অধিক সমাদৃত। ইয়াৰ উপৰিও তেওঁ মাৰাঠী, তামিল আৰ ...\nসৌমিত্ৰ চেটাৰ্জী হৈছে এগৰাকী ভাৰতীয় চলচ্চিত্ৰ অভিনেতা। অস্কাৰ বিজয়ী চলচ্চিত্ৰ পৰিচালক সত্যজিৎ ৰায়ৰ সৈতে কৰা সহযোগিতামূলক কামৰ বাবে তেওঁক জনা যায়। সত্যজিৎ ৰায়ৰ সৈতে চেটাৰ্জীয়ে চৈধ্যখন চলচ্চিত্ৰত কাম কৰিছে। শিল্পকলাৰ বাবে প্ৰদান কৰা ফ্ৰান্সৰ ...\nসৌম্যা স্বামীনাথন এগৰাকী ভাৰতীয় শিশুৰোগ বিশেষজ্ঞ চিকিৎসক আৰু যক্ষ্মা ৰোগৰ বিজ্ঞানী। ২০১৭ চনৰ ৩ অক্টোবৰ তাৰিখে তেওঁ বিশ্ব স্বাস্থ্য সংস্থাৰ কাৰ্যসূচী সমূহৰ উপসঞ্চালক পদত নিযুক্তি লাভ কৰে। ২০১৯ চনত ৭ মাৰ্চ তাৰিখে তেওঁ বিশ্ব স্বাস্থ্য সন্থাৰ মুখ্য ...\nস্বামী বিবেকানন্দ তেখেতৰ প্ৰকৃত নাম নৰেন্দ্ৰনাথ দত্ত আছিল। তেওঁ ঊনবিংশ শতাব্দীৰ প্ৰসিদ্ধ হিন্দু ধৰ্মগুৰু ৰামকৃষ্ণ পৰমহংসৰ প্ৰধান শিষ্য আৰু ৰামকৃষ্ণ মিশ্যনৰ প্ৰতিষ্ঠাপক আছিল। স্বামী বিবেকানন্দই ইউৰোপ আৰু আমেৰিকা যুক্তৰাষ্ট্ৰত বেদান্ত আৰু যোগশাস্ত্ ...\nস্বৰণ লতা বা স্বৰণলতা হল ভাৰতৰ পঞ্জাবৰ এগৰাকী পঞ্জাবী কণ্ঠশিল্পী। লাই দে মাহে কালয়ান বাগান ডি মেহন্দি, মুহ বিচ ভাবি দে, নন্দ বুৰকিয়া পাৱে আদি গীতৰ বাবে তেওঁক জনা যায়। হৰচৰণ গাৰেৱাল, কৰমজিত ধুৰি, কৰ্নেইল গিল, মহম্মদ চাদিক, দিদাৰ সন্ধু, গুৰচৰণ প ...\nস্মিতা পাতিল এগৰাকী ভাৰতীয় চলচ্চিত্ৰ, টেলিভিচন আৰু মঞ্চ অভিনেত্ৰী। তেওঁক তেওঁৰ সময়ৰ এগৰাকী অতি দক্ষ মঞ্চ আৰু চলচ্চিত্ৰ অভিনেত্ৰী তথা সৰ্বকালৰ এগৰাকী অন্যতম শ্ৰেষ্ঠ অভিনেত্ৰী বুলি গণ্য কৰা হয়। স্মিতাই মাত্ৰ এক দশকৰ কৰ্মজীৱনত হিন্দী, মাৰাঠী, গুজ ...\nস্মিতা মাধৱ এগৰাকী কৰ্ণাটিক ধ্ৰুপদী গায়িকা আৰু ভাৰতনাট্যম নৃত্যশিল্পী। কৰ্ণাটিক সংগীত হৈছে সাধাৰণতে ভাৰতৰ দক্ষিণ অংশৰ সৈতে সম্পৰ্কিত সংগীতৰ এক প্ৰণালী আৰু ভাৰতীয় শাস্ত্ৰীয় সংগীতৰ দুটা মুখ্য শ্ৰেণীবিভাজনৰ ভিতৰত এটা ।\nস্মৃতি জুবিন ইৰানী এগৰাকী ভাৰতীয় ৰাজনৈতিক নেত্ৰী তথা পূৰ্বৰ মডেল, টেলিভিছন অভিনেত্ৰী আৰু প্ৰযোজক। তেওঁ গুজৰাট ৰাজ্যৰ পৰা ৰাজ্যসভাৰ সাংসদ। তেওঁৰ ভাৰত চৰকাৰৰ বৰ্তমান বস্ত্ৰমন্ত্ৰী পদত অধিষ্ঠিত হৈ আছে।\nসৰলা ঠকৰাল প্ৰথম ভাৰতীয় মহিলা বৈমানিক। ১৯১৪ চনৰ ৮ আগষ্ট তাৰিখে জন্মগ্ৰহণ কৰা সৰলায়ে ১৯৩৬ চনত মাত্ৰ ২১ বছৰ বয়সতে বিমানেৰ পাইলট হিচাপে লাইচেন্স অৰ্জন কৰিছিল। তাৰপিছত তেওঁ এখন জিপছি মথ বিমান এককভাবে চলাই ইতিহাস ৰচনা কৰিছিল। সেইসময়ত তেওঁৰ এগৰাকী ...\nসৰস্বতী দেৱী, ১৯৩০ আৰু ১৯৪০ৰ দশকৰ হিন্দী চলচ্চিত্ৰৰ এগৰাকী সঙ্গীত পৰিচালক আৰু সুৰকাৰ আছিল। তেওঁৰ বোম্বে টকীজে নিৰ্মাণ কৰা, অশোক কুমাৰ আৰু দেৱিকা ৰাণী অভিনীত ব্লক-বাষ্টাৰ ছবি অছুৎ কন্যাত ‘মেঁই বন কী চিড়িয়া বনকে বুন বুন বলুঁ ৰে’ শীৰ্ষক গীতটোৰ বাব ...\nনিৰ্মলা নাগপাল, জনপ্ৰিয়ভাৱে সৰোজ খান ভাৰতীয় চলচ্চিত্ৰ জগতৰ এগৰাকী প্ৰখ্যাত নৃত্য পৰিচালক। প্ৰায় ৪০ বছৰ কাল নৃত্য নিৰ্দেশনা কৰা সৰোজ খানে বহুতো বঁটা আৰু সন্মান লাভ কৰিছে। তাৰে ভিতৰত উল্লেখযোগ্য হল ৮টা শ্ৰেষ্ঠ নৃত্য নিৰ্দেশনাৰ ফিল্মফেয়াৰ আৰু ৩ট ...\nসৰোজনী নাইডু স্বকীয় বৈশিষ্ট্যৰে পৰিচিত এগৰাকী মহিলা যি কেৱল এগৰাকী স্বাধীনতা-কৰ্মীৰ লগতে এগৰাকী অনুভূতিপ্ৰৱণ কবি আছিল। তেখেতক ভাৰতীয় কোকিলা বা দ্য নাইটেঙ্গেল অৱ ইণ্ডিয়া নামেৰেও জনা যায়। তেখেত একাধাৰে এগৰাকী দেশপ্ৰেমিক, ৰাজনীতিবিদ, প্ৰশাসনিক দ ...\nড॰ সৰ্বপল্লী ৰাধাকৃষ্ণণ এগৰাকী ভাৰতীয় দাৰ্শনিক, শিক্ষাবিদ আৰু ৰাজনীতিবিদ। কুৰি শতিকাৰ ভাৰতৰ চিন্তাবিদ আৰু লিখকসকলৰ ভিতৰত তেখেতে অগ্ৰণী ভূমিকা গ্ৰহণ কৰিছিল। ড॰ সৰ্বপল্লী ৰাধাকৃষ্ণণ স্বাধীন ভাৰতৰ প্ৰথম উপৰাষ্ট্ৰপতি আছিল । পাছত তেওঁ ১৯৬২ চনৰ পৰা ১৯ ...\nসৰৱজিৎ সিং পাকিস্তান উচ্চতম ন্যায়ালয়ৰ দ্বাৰা মৃত্যুদণ্ডৰে দণ্ডিত এগৰাকী ভাৰতীয় নাগৰিক। পাকিস্তান চৰকাৰে মঞ্জিত সিং হিচাপে সৰৱজিৎ সিঙক দোষাৰোপ কৰিছিল আৰু ১৯৯০ চনত লাহোৰ আৰু ফেইচলবাদ চহৰত সংঘটিত এলানি ধাৰাবাহিক বিস্ফোৰণৰ বাবে জগৰীয়া কৰি কাৰাবন্ ...\nহংসা জীৱৰাজ মেহতা এগৰাকী ভাৰতীয় শিক্ষাবিদ, ৰাজনীতিবিদ, স্বাধীনতা সংগ্ৰামী, সমাজ সংস্কাৰক, সাহিত্যিক তথা নাৰীবাদী আছিল। তেওঁৰ পিতৃ মনুভাই মেহতা বৰোদা আৰু বিকানেৰ ৰাজকীয় ৰাজ্যৰ দিৱান আছিল। সাংবাদিকতা আৰু সমাজতত্ত্বত উচ্চ শিক্ষা লাভ কৰিবলৈ তেওঁ ১৯ ...\nহাওবম ওংবি ঙাংবি দেৱী এগৰাকী ভাৰতীয় শাস্ত্ৰীয় নৃত্যশিল্পী, সংগীতজ্ঞ। তেওঁ মণিপুৰী নৃত্যৰ লাই হাৰাওবা আৰু ৰাস নৃত্যৰ পাৰদৰ্শিতাৰ বাবে বিশেষভাৱে জনাজাত। ১৯৯৩ চনত তেওঁ সংগীত নাটক একাডেমী বঁটা লাভ কৰিছিল। ২০১০ চনত ভাৰত চৰকাৰে মণিপুৰী শাস্ত্ৰীয় নৃত ...\nহিৰা দেৱী ৱাইবা হল এগৰাকী নেপালী ভাষাৰ ভাৰতীয় লোক সংগীত শিল্পী। তেওঁক নেপালী লোক সংগীতৰ অগ্ৰদূত ৰূপে জনা যায়। তেওঁ গোৱা চুৰা তা হয়না অষ্টুৰা তামাং চেল লোক-সংগীতৰ ৰেকৰ্ডিং হোৱা প্ৰথমটো গীত। তামাং চেল নেপালী লোক গীতৰ অন্তৰ্গত। ১৯৭৪ চনৰপৰা ১৯৭৮ চ ...\nহেমা মালিনী হৈছে এগৰাকী ভাৰতীয় অভিনেত্ৰী, লেখিকা, পৰিচালিকা, প্ৰযোজক, নৃত্যশিল্পী তথা ৰাজনীতিবিদ। ১৯৬২ চনত তামিল ছবি ইথু চাথিয়াম ৰ জৰিয়তে তেওঁ অভিনয় জীৱনৰ পাতনি মেলিছিল। মুখ্য চৰিত্ৰত অভিনয় কৰা তেখেতৰ প্ৰথমখন চলচ্চিত্ৰ আছিল চপনৌ কা চৌদাগৰ। ত ...\nহেমা শ্ৰীনিবাসন হৈছে এগৰাকী ভাৰতীয় গণিতজ্ঞ। তেখেত পৰিৱৰ্তিত বীজগণিত আৰু বীজগণিতীয় জ্যামিতিত বিশেষজ্ঞা। ভাৰতীয় বংশোদ্ভূত এইগৰাকী অংকবিদে মিছৌৰী বিশ্ববিদ্যালয়ৰ গণিতৰ অধ্যাপনা কৰি আছে। শ্ৰীনিবাসন আছিল ভাৰতীয় বিজ্ঞান প্ৰতিভাৰ এগৰাকী বৃত্তিভোগী ছ ...\nহেলেএন ৰিচাৰ্ডচন খান এগৰাকী ভাৰতীয় বলীউডৰ অভিনেত্ৰী আৰু নৃত্যশিল্পী, চমুকৈ যাক হেলেন নামেৰে জনা যায়। তেওঁ দুটাকৈ ফিল্মফেয়াৰ বঁটা লাভ কৰিছে আৰু ৭০০তকৈও অধিক চলচ্চিত্ৰত অভিনয় কৰিছে। হেলেনক তেওঁৰ সময়ৰ সকলোতকৈ জনপ্ৰিয় নৃত্যশিল্পী বুলি কোৱা হয়। ...


কৌতুকৰ পেৰা – ফটাঢোল\nAugust 1, 2017 কৌতুক\t9 Comments\nবাৰ্গেইন (বিজয় মহন্ত)\nমণিষাই তাইৰ স্কুটিখন ঠেলি ঠেলি পেট্ৰ’ল ডিপোলৈ সোমাই গ’ল।\n: দাদা পেট্ৰলৰ লিটাৰ কিমান?\n: ৭২.৫০ টকা\n: চাওক দাদা আগৰ ডিপুত মোক ৬০ টকাত দিছিল৷ কিন্তু মই অপোনালোকৰ ৰেগুলাৰ গ্ৰাহক৷ সেয়ে তাত ন’লৈ ইয়াত লব আহিছো৷ ৫৫ টকাত দিবনে নাই কওক?\n: বাইদেউ আপুনি ঠেলি ঠেলি ঘৰৰ পৰা অহাৰ দৰে ঘূৰি যাওক৷ গৰমত মাথাটো নাখাব!!!\nবিহু (উৎপল কলিতা)\nএই যোৱা বিহুত আমাৰ উজনিৰ বৰাক পালোঁ৷ বৰ ভাল ল’ৰা দেই! উজনিৰ ল’ৰা, চাকৰিসুত্ৰে তেজপুৰত থাকে। কথা-বতৰা পাতি বৰ ভাল লাগে। কথাই কথাই সুধিলোঁ –\nমই: বৰা, বিহু কেনে গল?\nবৰা: ভাল গ’ল দিয়ক দাদা।\nমই: কি কি খালে? এইবাৰ বহুত দিনৰ মূৰত ঘৰ গ’ল নহয়।\nবৰা: উৱা, কি সোধেহে! বিহুত কি খাম আও; চিআ, দৈ আউ গু৷\nমই: কৃষ্ণ, গু, কিহৰ গু?\nবৰা: আইজ্জৌ, মানুহ মায়ি দিব দেই, কুহিঁয়াঅ গু আকৌ!\nমই: অহ, কুহিঁয়াৰৰ৷ উফ ৰক্ষা! আৰু কি আছিল?\nবৰা: আউ লাউ আছিল।\nমই: লাও! ! ! ! চিৰা-দৈৰ লগত আকৌ কি লাও খায়?\nবৰা: উফ, নায়িকল লাউ, তিলঅ’ লাউ আকৌ৷ আপোনালোকৱ ইয়াতো খাই দেখোন!\nমই আৰু নুসুধিলো একো। বিহুৰ নিমন্ত্ৰণ দিলোঁ নিজৰ ঘৰলৈ।\nচিনাজোক (মল্লিকা শৰ্মা বৰদলৈ)\nকালি মই পাচলি বজাৰ কৰি থাকোঁতে আমাৰে এগৰাকী বায়ে বজাৰ কৰিব গৈছিল, এফালৰ পৰা পাচলিবোৰ দাম-দৰ কৰি আছে। এবাৰত\nবাই: অই পাইন এপ্পলৰ কিমান?\nবাই: হেৰৌ মুখেৰে নামাত যে? পাইন এপ্পলৰ কিলো কিমান?\nবেপাৰী তেতিয়াও চুপ, বেচেৰাই চকুৰে পিটপিটাই থাকিও পাইন এপ্পল কোনটো বিচাৰি পোৱা নাই৷\nবাই: অই মুৰ্খ, এইটো এইটো।\nবেপাৰী: অ’ বাইদেউ লেতেকুক পাইন এপ্পল বোলে বুলি মইনো কেনেকৈ জানিম?\nকথা শুনি মোৰ নাকেদি হাঁহি ওলাই গ’ল, মুখখন টেপা মাৰি ধৰিছিলো না ..৷ বাইদেৱে লাজ পাই গ’ল নেকি অলপ।\n: ইচ হ’ব হ’ব বেছি হিৰ’গিৰী নেচেলাবি৷ কিলো কিমান ক’।\nবেপাৰী: ৮০ টকা বাইদেউ…\nবাই: কাক বুৰ্বক বনাব আহিছ হা..? কাক?\nমই অমুকৰ পৰা পাচলি কিনো, তমুকৰ পৰা পাচলি কিনো, ভহুকৰ পৰা পাচলি কিনো…মুঠতে তেওঁ মঙ্গল গ্ৰহৰ পৰাহে পাচলি কিনিব বাকী যেন লাগিল।\nবেপাৰী: হ’ব আপোনাক কিমান লাগে?\nবাই: অলপ, বেছি নালাগে৷\nবেপাৰী: এক পোৱা ২০ টকা কৰি নিয়ক..৷\nবাই: (সন্তুষ্টিৰ হাঁহি মাৰি) গালি দিলেহে লাইনত আহ’….আগতেই দিয়া হ’লে ইমান নবকিলোৱেই হয় নহয়।\nতাৰ পিছত বায়ে মোৰ ফালে চাই V চিহ্ন দেখুৱাই স্কুটিত উঠিল৷ যাওঁতে “ দিল’ কা চুটাৰ হে মেৰা স্কুটাৰ দিলো কা চুটাৰ, আ আ“ বুলিও গাই গ’ল৷ আইঔ মই জেব্ৰা ফেন হৈ গ’লো।\nশপত খালো, ডাঙৰ হ’লে মই তেওঁৰ দৰেই হ’ম৷\nদিল মে লাড্ডু ফুটা (পাৰ্থ প্ৰতীম গায়ন)\nসেইদিনা মোৰ এডমিচনৰ দিন, দেতাৰ লগত আহি হলত বহিছোঁ, ছয় নম্বৰ শাৰীত। চাৰি নম্বৰ শাৰীত…ধুনীয়া ছোৱালী এজনী। পিৰিক-পাৰাক চাই আছোঁ। এবাৰ চকুৱে চকুৱে পৰাত তাই মিচিকিয়া এডাল দিলে, লগে লগে দিল গাৰ্ডেন গাৰ্ডেন হৈ গ’ল, মনতে ভাবিলো এই চাৰিবছৰত তাইক নিজৰ কৰি লম। একেলগে চিচিদি, উমানন্দ…মনটো ৰোমাণ্টিক হৈ উঠিল৷ হঠাৎ দেতাৰ হেচুকনিত সাৰ পোৱা যেন হ’ল।\n: ব’ল পোণা, তোৰ নাম মাতিছে।\nএক্সট্ৰা গহীনডাল দি এডমিচন লবলৈ উঠি গলোঁ। মোৰ পিছতেই মাতিলে “চয়নিকা গগৈ”, নামি আহিব লওঁতেই দেখিলো, ধুনীয়া ছোৱালীজনী আহি আছে, আকৌ এডাল মিচিকিয়া, তাৰমানে ‘হসী তু ফছি’! ৰোমাণ্টিক কলি এটা গুনগুনাই নামি আহিলোঁ। এয়া কি, দেতাই দেখোন ছোৱালীজনীৰ দেউতাকক সাৱটি ধৰিলে৷ হে ভগৱান, আজি একেদিনাই ইমান কৃপা, মনতে ভাবিলো, সব ঠিকে থাকে গ’লে ক’লেজৰ পিছত চাকৰি লৈ বাংগালোৰৰ ফালে ছেটেল হ’ম৷\n: পোণা, পোণা…এইপিনে আহ।\nদেতাৰ মাতত আকৌ সপোনপুৰীৰ পৰা উভতি আহিলো।\n: এয়া তোৰ গগৈ খুৰাৰ ছোৱালী চুমি, তোৰ লগত একেলগে এডমিচন লৈছে, দুয়ো একেলগে ভাই-ভনীৰ নিচিনাকৈ মিলি থাকিবি।\nঅ’ শেষ, দেতাই বিনা মেঘেডাল পেলাই দিলে, নতুন ভনীক মাতষাৰ লগাই ওলাই আহিলো৷ বাটত দেতাৰ মৰম সনা মাত\n: কি হ’ল, কলেজখন ভাল নালাগিল নেকি?\nমোৰ গহীন উত্তৰ\n: কলেজখন ভালেই, তই খালি সব ছোৱালীক মোৰ ভনী বনাই নথবি।\nৰং নাম্বাৰ (কৃষ্টি কেন)\nআজি পুৱাই-পুৱাই এটা ফোন আহি টোপনি ভাঙি দিলে। ছয়বজাৰ পৰা চাৰিবাৰ মান একেই কথা৷\nফোনৰ সিটো পাৰৰ জন:- হেল্লৌ, মোৰ গাড়ীখান ভাল কৰি দিবো না নাই হে?\nমই:- হেল্ল’, মই গাড়ী ভাল কৰা মানুহ নহয়…আপোনাৰ ভুল হৈছে…ৰঙ নম্বৰ লাগিছে, ভালকৈ চাই ফোন কৰক।\nফোনৰ সিটো পাৰৰ জন:- কুনি? কি কৈ এ! মোৰ ক্যা ভুল লাগবো…আপ্নি মিছা কথা ক’ছি৷ মই চাই মাইচ্ছু নম্বৰ।\nমই ফোন টো দিচকানেক্ট কৰাৰ পিছত আকৌ ফোন কৰিছে।\n:- অ’ বাইদৌ…আপ্নাকে ক গেছি…আপ্নাৰ মানুহটুই এটু নম্বৰ দিছিল সেইকাৰ্ণে তেওঁৰ বুলি ভাবছিলো। আপ্নি আপ্নাৰ মানুহটুক কক্ বোলে বলেনে গাড়ী গেৰেজত লৈ ৰখি আছে, আপ্নাক যাবা দিছি।\nমই বোলো মোৰ বিয়াই হোৱা নাই পঢ়ি আছো।\nবলেন ডাঙৰীয়াই নেৰে\n:- ভাং চাং খাইচি নাকিহে আপ্নাৰ গিৰেৰেই…এটু নম্বৰ দিছি৷\nমই নহয় বুলিছো বলেন ডাঙৰীয়াই নেৰেহে নেৰে৷\nতেওঁৰ মতে মোৰ মানুহজনক মই পঠিয়াই দিব লাগে। এনেকে হ’লে মোৰ মানুহ জনে কি উন্নতি কৰিব?\nমই বোলো অ’ ঈশ্বৰ পুৱাই-পুৱাই কামুৰিছেনো কেলেই! আপুনি নম্বৰ টো চাই ফোন কৰকহে৷ সেইবুলি কাটি থলো।\nঅলপ সময় পিছত বেলেগ এটা নম্বৰে আকৌ কল কৰিছে।\n:- হেল্লৌ, মই বলেন…গাড়ীখান লৈ ৰখি আছো….\nমই:- অ’ আপুনি? হেৰি নহয় এটা কাম কৰক আপুনি ক’ত আছে নো? মানে আমাৰ কোনটো গেৰেজত আছে?\nবলেন ডাঙৰীয়া:- কি কোত আছু? চ’ক বজাৰৰ গেৰেজৰ আগত আছো।\nমই:- হয় নেকি? মানে মোৰ ভুল হৈছিল আপোনাক চিনি পোৱা নাছিলো। ৰাতি এওঁ হাফ এটা আনিছিল সেইটোৰ নিচা ফটাই নাই। এওঁক সুধিলো তেতিয়াহে ক’লে..মই অলপ এলেহুৱাই দিয়ক। এওঁয়েই সব কাম কৰেটো…এতিয়া ঘৰৰ বন কৰাই লৈ এখেতক পঠিয়াই দিছো দিয়ক৷ পিছে এওঁ ক’ৰ্টৰ আগৰ গেৰেজটোলৈ হে গৈছে, আপুনি গাড়ীখন তালৈকে লৈ যাওক।\nসেইবুলি নম্বৰ দুইটা ব্লেকলিষ্টেড কৰিহে শান্তি…ক’ব নোৱাৰো এতিয়া বলেন দাই ক’ত বা ক’ৰ্টৰ আগৰ গেৰেজ বিচাৰি ফুৰিছেগৈ..!\nপ্ৰফাইল ফটো (বৰ্ণালী ফুকন)\nপ্ৰফাইল ফটোখন বদলোৱাৰ পৰা আমাৰ প্ৰণিতালৈ দেশ-বিদেশৰ বহু প্ৰান্তৰ পৰা ৰিকুৱেষ্ট আহি আছে।\nনীতা:- ও বৰ্ণালী, মোলৈ দেখোন আমাৰ দেশৰ ক’লা -হালধিয়া সোপাৰ পৰা আৰম্ভ কৰি, বহুত ধুনীয়া ধুনীয়া চাহাবেও ৰিকুৱেষ্ট পঠাইছে।\nমই:- তুমি চাই চাই চিনাকি বোৰক এচেপ্ট কৰা, বাকীবোৰক চাফা কৰি দিয়া।\nনীতা:- হিন্দী কোৱা দুটামানৰ ৰিকুৱেষ্ট এচেপ্ট কৰিছো আৰু এটা বগা চাহাবৰো কৰিলো জানা৷\nপ্ৰমাদ গণি মই সুধিলো কিবা কথা পাতিছা নেকি বুলি।\nনীতা:-ওম পাতিছোতো, ৰবা স্ক্ৰীণ ছট্ দি আছো। ইমান ভাল জানা অসমত আহি মোক লগ কৰিব বোলে…মোক কেৱল একাউণ্ট নাম্বাৰটোহে খুজিছে৷ পইছা নাই খোজা জানা৷ আৰু এংলো অসমীয়া লিখিছো যে সি বুজি পাইছে জানা৷\nস্ক্ৰীণ ছট্ দেখালে বায়ে।\nজন ব্ৰাউন:- হাই, ছুইটি!\nনীতা:- আই এম নীতা বৰাহে কিবা….ছুইটি নহয় দেই ধেইৎ!\nজন ব্ৰাউন:- ইউ আৰ লুকিং কিউত বেবী।\nনীতা:- ধেইৎ…আই এম বেবী নেকি ….আই এম গ্ৰউন বেবীহে কিবা…\nআৰু চাবলৈ ধৈৰ্য্য নহ’ল…নীতাক কোনোবাই বচা ঐ…নহ’লে বগা চাহাবে চাফাই কৰিব!\nওফাইডাং (উৎপলা কৌৰ)\nকাকতিদা যে, এই যে বৈদ্য ওফাইডাং মৰা কথা কোৱা মানুহটো। তেওঁৰ এই স্বভাৱটোৰ কাৰণে বৌহঁতে বিৰাট লাজ পায়৷ এদিন অভিজিতদা কাকতিদাৰ ঘৰলৈ অহাৰ কথা৷ বৌয়ে গম পাই ক’লে বোলো আজি যদি ওফাইডাং মাৰে নহয়…চাব কিন্তু, আলহীৰ আগতে দিম একদম!\nদাদাই বোলে “হ’ব দিয়াহে! কিনো ভয় খুৱাই থাকা? আজি নহ’লে তুমিয়েই কথা পাতিবা, মই চাহ বনাম।”\nবৌ:- কি যে কয় নহয়! মতা মানুহটো হৈ পাকঘৰত সোমাই থাকিলে অভিজিতে কি ভাবিব?\nঅকণমান ভাবি বৌয়ে আকৌ ক’লে:- “এটা কাম কৰিম নহ’লে, আপুনি কথা পাতিলে যদি কিবা কথাত ওফাইডাং মৰা যেন পাওঁ, মই গলহেকাৰি মাৰি দিম, আপুনি বুজি ল’ব আৰু সেইমতে কথা অলপ তলত ক’ব৷”\nকাকতিদা:- বাহ, বৰ বুদ্ধিমতী দেই ডাৰ্লিং তুমি!\nঅভিজিতদা আহিল ওলাল। বৌয়ে পানী এগিলাচ দি পাকঘৰ সোমাল৷\nকাকতিদাই আৰম্ভ কৰিলে\n:- আমি সৰু থাকোতে এইবোৰ বিল্ডিং নাছিল আজাৰাত। গোটেইখন পিতনি আছিল একেবাৰে৷ ইপাৰ-সিপাৰ নমনা৷\n:- উহু হু..হু (পাকঘৰৰ পৰা)\nকাকতিদা:- মানে ভালকে চালে ধৰিব পাৰি আৰু! আমি সেইবোৰ পিতনিতে বৰশী মাৰি মাছ ধৰি ডাঙৰ হোৱা৷ আজিকালিতো মাছেই নাই৷ এবাৰ নহয়, মোৰ বৰশীত ২০কেজি ওজনৰ মাগুৰ এটা লাগিল নহয়৷\n:- উহু হু..হু\n:- মানে সিমান নহয় আৰু ১২ কেজিমান হ’ব৷ টানিবলৈ পৰা নাই মই, মাছটো ইমান তজবজীয়া, আকৌ লগৰ তিনিটাক মাতি…\n:- মানে অকলেই ওচৰলৈ গৈ চোঁচৰাই আনিলোঁ৷ তাৰ শুংডাল একেবাৰে একমিটাৰমান হ’ব৷\n:- উহু হু..হু.ম\n:- নাই মানে আঠকেজিৰ মাগুৰৰ শুং দীঘল হ’বই দিয়াচোন।\n:- হেহ! ধৰি আনি চাওঁ সেইটো পানীত থকাৰ কাৰণেহে ইমান গধুৰ যেন লাগিছিল৷ আচলতে পাঁচ কেজি মান হে হ’ব!\n:- তাৰ পাছত সেইটো ঘৰলৈ নিবলৈ আকৌ দেউতাক মাতি পঠাব লগা হ’ল। তিনিকেজিৰ মাছটোনো কেনেকৈ দহবছৰীয়া ল’ৰাটোয়ে ডাঙো কোৱা?\n:- তাৰ পাছত সেইটো ঘৰত নি দেউতাই ওজন কৰি চাওঁতেহে গম পালে তাৰ ওজন দুই কেজিহে!\n:- কাটি বাছি মায়ে ভাজোতেহে আচল ওজনটো ক’লে বোলে এক কেজি নশ গ্ৰাম হে আছিল।\n:- ধেই! খাওঁতেহে গম পালোঁ, সেইটো আচলতে কাৱৈ মাছহে আছিল৷ সৰু ল’ৰা না!\n:- অভিজিত, অ’ অভিজিত, উঠা চাহ খোৱা।\n:- হাঃ… চাহ দিলে নেকি? টোপনিয়েই আহি গৈছিল৷ দিনটো বৰ কষ্ট হৈছে নহয়৷ দাদা বৰশীত মাছ লাগিছিল নে? নুশুনিলো নহয়! ! !\nউপহাৰ (ছৈয়দ হান্নান আহমেদ)\nবেংকত আহিলে বহুতৰে কলমৰ অভাৱ হয়৷ লাখ টকা পকেটত আহিলেও কলমটো নাহে। বাহিৰৰ টেবুলত উলিয়াই দিয়াবোৰো পলকতে গায়ব হৈ যায়৷ দিনটোত কিমানক কলম দিও হিচাপ নাই। কেতিয়াবা ঘূৰি আহে, কেতিয়াবা নাহে৷ ইচ্ছা কৰি কোনেও লৈ নাযায়, এইটো নক’লে পাপে চুব মোক। ইজনৰ পৰা সিজন, সিজনৰ পৰা আনজনে নিওঁতে আচল মালিকৰ পৰিচয় হেৰাই যায়৷ মালিক নাপাই শেষৰ জনে ক’ৰবাত দলিয়াই থৈ যায়৷\nসিদিনা এজনী মহিলা আহিল, কোলাত কেচুৱা৷ কলম এটা সুধিলে ৱিদ্ৰ ফৰ্মত লিখিবলৈ৷ কাষতে ৰচীৰে বান্ধি থোৱা কলমটো ইতিমধ্যে এৰাল চিঙা গৰুৰ দৰেই নাপাত্তা। বাটৰতো নাপাই হাতৰটোকে দিলো ৷ ফৰ্মখন লিখিব গৈ কলম লোৱা হাত খনেৰে চৰ্দি লগা নাকটোত যিটোহে মচা দিলে ঐ…মোৰ আৰু দুনাই কলমটো ঘূৰাই ল’বলৈ সাহস নহ’ল। উপায় নাপায় ক’লো\n:- বাইদেউ কলমটো ৰাখি থওক। কামত আহিব আপোনাৰ৷\nতেওঁ কি বুজিলে নাজানো, মই কিন্তু জীৱনত প্ৰথমবাৰ অচিনাকি কাৰোবাক উপহাৰ দিয়াৰ মাদকতা অনুভৱ কৰিলোঁ।\n“নিজৰ লৰা সদায় ভাল” (প্ৰসেনজিৎ গোস্বামী)\nআজি আমাৰ ঘৰৰ কাষৰ যোগেন আৰু হৰেনৰ মাকৰ ৰাতিপুৱাই পুৱাই ভীষণ তৰ্ক৷ যোগেনৰ মাকে হৰেনৰ মাকক গালি দি আছে। কেৱল মাজে মাজে শুনো হৰেনৰ কাৰণে যোগেন বেয়া হৈ গ’ল। আজি ভৰি ভাঙি পৰি আছে৷ গম লবলৈ অলপ আগবাঢ়ি গৈ সুধিলোঁ গৈ যোগেনৰ মাকক। যোগেনৰ মাকে ক’লে যে কালি সন্ধিয়া বোলে যোগেন আৰু হৰেনে মিলি এটা বিলাতী হাফ কিনিছিল, কিন্তু এই বদমাছ হৰেনটোৱে অলপো নাখালে আৰু বেচেৰা যোগেনে গোটেইখিনি অকলেই খাব লগা হ’ল৷ নিচা বেছি ধৰি ৰাতি গাঁতত পৰি তাৰ ভৰি ভাগিল। যত সব হৰেনৰ কাৰণে হৈছে, সি যদি অলপ খালে হয় যোগেনৰ নিচা নহ’ল হয়৷\n:- মোৰ লৰা যোগেন বেয়া নাছিল হৰেনৰ লগত থাকি থাকি যোগেন বেয়া হৈ গ’ল৷\nমই কি কম, হয় দিয়ক বুলি সলাগি থৈ কাটি খালো৷\nখুচুৰা (লখিমী হাজৰিকা)\nআমাৰ গোটৰে এজনৰ কথা৷ সৌসিদিনা দোকানলৈ গৈ কাজিয়া লাগিল৷ আটা এপোৱা কিনি দোকানীক কৈছে বোলে দুটকাটো? মানে ঘূৰাই পাব লাগে৷ দোকানীয়েও ভোৰভোৰাই উঠিল, ইহ আটা এপোৱা নিব আহে তাকো দুটকাটোৰ লগত মৰিছে বুলি চকলেট এটা দিলে উলিয়ায় ৷\nএইজনৰো বোলে ফ্ৰীটে দিলে দেখোন বুলি ৰাজপাল যাদৱৰ নিচিনা হাঁহি এটা উলিয়াই চকলেটটো লৈ উঠি দুটকা ল’বলৈ হাত মেলিয়েই থাকিল৷ দোকানীয়ে “ফিৰ ক্যা হোৱা ৰে বাবুৱা?” টাইপ চাৱনি এটা দি কলে বোলে দিলো দেখোন।\n:- মানে চকলেটটো?\n:- আৰুনো কি? সেইটোৰ দাম দুটকা৷\nএইজনে আৰু কি কৰিব? গুচি আহিল আহোতে গোটেই বাটটো যতসব কূটবুদ্ধি চিন্তা কৰি আহি থাকিল।\nপিছদিনা দুটকাৰ হোৰ তুলিবলৈ বুলিয়ে সন্ধিয়া ওলাই গৈ নিৰ্দিষ্ট দোকানখন পালেগৈ৷ ফুৰ্তিপানী নে কি সেইবিধৰ লগত ভাল হ’ব বুলিয়ে পাঁচটকীয়া বিংগ’ টেঢ়ে -মেঢ়ে এটালৈ আঙুলিয়াই এপেকেট দিয়াহে বুলি কৈ পকেটৰ পৰা খুচৰি খুচৰি তিনিটকা আগুৱাই দিলে৷ দোকানীয়ে হাত পাতি লৈ মুখলৈ চোৱাৰ লগে লগে এইজনেও চাৰ্টৰ পকেটৰ পৰা অ’ দুটকা থাকি গৈছে বুলি আগদিনাৰ চকলেটটো উলিয়াই দিলে।\nহেৰৌ কমবয়সীয়া দোকানী, ইফালে জিএছটিৰ টেনশ্যন!\n:- অ’ দাদা কি মানুহ হে আপুনি?\n:- কি মানুহ মই? কি মানুহ? দস্তুৰমত হিচাপী মানুহ৷ কিয় নলবা চকলেট? তুমি দিলে মই লব পাৰিলে মই দিলে তুমি কিয় লব নোৱাৰা?\n:- চাওক দাদা, এপোৱা আটা, ডেৰশ গ্ৰাম দালি কিনিলেও আপুনি ৰেগুলাৰ কাষ্টমাৰ কাৰণে মই সহ্য কৰি থাকো ৷ কালি দিয়া চকলেটটো ঘূৰাই মোক দিব যে আহিছে, প্ৰেষ্টিজ বোলা বস্তু নাই নেকি আপোনাৰ?\n:- থোৱাহে প্ৰেষ্টিজ, এতিয়াহে ওলাইছে৷ মই ব্ৰিটিছৰ দিনৰে পৰা হকিন্স ব্যৱহাৰ কৰা মানুহ৷\nব্ৰইলাৰ ছাগলী (লোহিত শংকৰ বৰমেধি)\nমোৰ লৰাটোৱে বিয়া খায় বৰ ভাল পায়। মাংস-ভাত হ’লেতো কথাই নাই। সি কিন্তু লোকেল মুৰ্গী নাখায়,মাংস কম হাড় বেছি যে।\nএখন বিয়াত সপৰিয়ালে খাবলৈ বহিছো(বিয়ালৈ সপৰিয়ালেই যাওঁ আৰু, এসাজ ৰাহি হয় ন! ) কেটাৰিংৰ ল’ৰাজনে মাংসৰ বাতি আনিছে দিবলৈ…\nমোৰ ল’ৰাৰ পোনপটীয়া প্ৰশ্ন:- কি মাংস?\nবিলনীয়া:- খাহী মাংস।\nল’ৰা:- মানে কি মাংস ( ঘৰত খাই পালেহে)?\nবিলনীয়া:- মানে ছাগলী মাংস।\nল’ৰা:- লোকেল ছাগলী নে ব্ৰইলাৰ ছাগলী? মোক বইলাৰ ছাগলীহে লাগিব।\nবিলনীয়াই হা-কৈ মুখ মেলি চালে।\nমই ব্ৰইলাৰ ছাগলী বুলি বুজায় দিয়াতহে বিলনীয়া ৰক্ষা পৰিল।\n(ব্ৰইলাৰ মুৰ্গী থাকিলে ব্ৰইলাৰ ছাগলী কিয় নাথাকিব ন? আফটাৰ অল মোৰ ল’ৰা, ইচমাৰ্ট হ’বই!)\nপাঁচ টকা (দিম্পল কলিতা)\nযোৱাতো শনিবাৰৰ ঘটনা।\n১১ বাজিবৰ হ’ল, অইন দিনা ৯ বজাতে স্কুল মজিয়া গচকা শিক্ষয়ত্ৰী ৰশ্মিৰ দেখাদেখি নাই\nতাকে দেখি প্ৰধান শিক্ষকৰ চিন্তা বাঢ়ি গৈছিল ক্লাছ মিলাব পৰা নাই। খিৰিকীৰে বাৰ বাৰ চাইছে ৰশ্মিৰ দেখা-দেখি নাই।\n১১:৩০ বজাত পখৰাজনী হৈ ৰশ্মি স্কুলৰ গেটেৰে সোমাই আহিছে , প্ৰধান শিক্ষক অলপ আগুৱাই গৈ ৰশ্মিক খঙেৰে সুধিলে, “আজি ইমান দেৰী কিয় হল ?”\nৰশ্মি: ছাৰ, ঘৰৰ পৰা সময়মতেই ওলাইছিলো, বাটত আমাৰ ওচৰৰ বগা চুলিয়া বৰুৱা খুড়াক পালো ।\nপ্ৰধান শিক্ষক: যাকেই নাপালা, তাতে তোমাৰ ইমান দেৰি কৰিবলগীয়া কি হ’ল?\nৰশ্মি: ছাৰ, খুড়াৰ পাঁচটকীয়া কইন এটা মই অহা ৰাস্তাটোতে হেৰাইছিল, মানুহজনে বৰ কষ্টৰে বিচাৰি ফুৰিছিল।\nপ্ৰধান শিক্ষক: অ’, তুমি মানে স্কুলৰ ক্লাছৰ কথা পাহৰি সেই পাঁচ টকাটো বিচৰাত সহায় কৰি দিছা। ৱাহ…তোমাৰ কৰ্মৰ প্ৰতি থকা এইয়াই দায়িত্ব?\nৰশ্মি: নহয়…মানে ছাৰ মই তেওঁক সহায় কৰি দিয়া নাছিলো নহয় , মই চাইহে আছিলো ।\nপ্ৰধান শিক্ষক: (অলপ খংত) কি আচৰিত ? তুমি যদি বিচৰাই নাই, এক ঘণ্টাৰ ওপৰ সময় তাতে থিয়ৈ থিয়ৈ কিয় আছিলা?\nৰশ্মি: ছাৰ, মই গুচি আহিব পৰা নাছিলো….\nপ্ৰধান শিক্ষক: বুজা নাই কথাতো……\nৰশ্মি: (অলপ গৌৰৱৰ কণ্ঠৰে) ছাৰ, আচলতে পাঁচটকীয়াটো মই ভৰিৰে গচকি আছিলো। সেইহে খুড়া যোৱালৈ ৰখিবলগীয়া হ’ল।\nশুনামতে প্ৰধান শিক্ষকক ইয়াৰ পাছত মুৰত পানী ঢালি ঘৰত থৈ আহিবলগীয়া হ’ল বোলে।\n« প্ৰবঞ্চনা – বৰ্ণালী ফুকন\nৰুম নাম্বাৰ থাৰ্টিন – উৎপলা কৌৰ »\nবৰ ধুনীয়া লাগিল দেই লিখা কেইটা ৷ অভিনন্দন বিজয়, উৎপল, মল্লিকা, পাৰ্থ, কৃষ্টি, বৰ্নালী, উৎপলা, হান্নান আহমেদ, লোহিত, লখিমী, প্ৰসেনজিত আৰু দিম্পল ৷\nমজ্জা লাগিল ৷\nধন্যবাদ দৌ জিজু\nউৰাই-ঘুৰাই হাহিলো। অভিনন্দন বিজয়, উৎপল, মল্লিকা, পাৰ্থ, কৃষ্টি, বৰ্নালী, উৎপলা, হান্নান আহমেদ, লোহিত, লখিমী, প্ৰসেনজিত আৰু দিম্পল ৷\nদত্তলৈ অশেষ ধন্যবাদ দেই\nNayan axom Sarma\nআইয়ৈ পেটৰ নাড়ী ডাল ডাল হৈ গ’ল ঐ…………..\nআটাইকেইটা কৌতুক ভাল লাগিল পঢ়ি, খুব ৰস পালোঁ দেই।\nAmal Krishna Yein\nHokolure jokes porhi bhaal lagile..\nপঢ়ি ভাল লাগিল\nYour IP: 144.76.96.236


পৰিবৰ্তনৰ আলিদোমোজাত ৷৷ জিতেন বেজবৰুৱা৷৷ - বৌদ্ধিক বিচাৰ\nচ’ৰাঘৰ / সমকাল / পৰিবৰ্তনৰ আলিদোমোজাত ৷৷ জিতেন বেজবৰুৱা৷৷\nমে 10, 2018\tসমকাল মন্তব্য কৰক 135 দৰ্শন\n১৯৫৫ চনৰ ভাৰতীয় নাগৰিকত্ব আইনৰ সংশোধনী ঘটাই ধৰ্মৰ ভিত্তিত বিদেশী নাগৰিক ভাৰতলৈ আমদানি কৰাৰ যি সাংবিধানিক প্ৰমূল্যৰ বিৰোধী আৰু গণবিৰোধী আঁচনি বিজেপি চৰকাৰে হাতত লৈছে তাৰ আমি পোনপটীয়াভাৱে বিৰোধিতা কৰিছো। এই আঁচনিৰ আঁৰত লুকাই আছে বিজেপি তথা সংঘ পৰিবাৰৰ হিন্দুত্ববাদী ৰাজনীতিৰ দীৰ্ঘম্যাদী পৰিকল্পনা। ধৰ্মনিৰপেক্ষতা বা ছেকুলাৰবাদ হ’ল ভাৰতীয় সংবিধান তথা গণতন্ত্ৰৰ এক মৌলিক নীতি – গতিকে এই নীতিক ভূলুণ্ঠিত কৰাৰ অৰ্থ হ’ল সংবিধানৰে মৰ্মমূলত কুঠাৰাঘাত কৰা। নাগৰিকত্ব আইনৰ সংশোধনী বিধেয়কখনৰ জৰিয়তে সেইটোকে কৰিব খোজা হৈছে। আনহাতে, বিধেয়কখনৰ জৰিয়তে অসমৰ নিচিনা সমস্যাবহুল প্ৰান্তীয় অঞ্চলসমূহক বিদেশী প্ৰব্ৰজনকাৰীৰ অনাহক বোজা জাপি দিয়াৰ মাধ্যমেৰে আৰু ইয়াৰ সমাজত সাম্প্ৰদায়িক বিভাজন সৃষ্টি কৰাৰ মাধ্যমেৰে অৰ্থনৈতিক, ৰাজনৈতিক তথা সামাজিক সংকটৰ জ্বলা জুইৰ মাজলৈ ঠেলি দিব বিচৰা হৈছে। ইয়াৰ ফলস্বৰূপে এই অঞ্চলসমূহৰ জনসাধাৰণৰ স্বাৰ্থ সকলো দিশৰপৰাই বিঘ্নিত হ’ব। কিন্তু জনসাধাৰণৰ স্বাৰ্থৰ চিতা-জুইৰ ওপৰত হিন্দুত্ববাদৰ ধ্বজা উৰুওৱাটোৱেই ইয়াৰ আঁৰৰ উদ্দেশ্য। ক’বলৈ গ’লে, নাগৰিকত্ব আইনৰ সংশোধন হিন্দুত্ববাদী ৰাজনীতিৰ দীৰ্ঘম্যাদী পৰিকল্পনাৰ এটা পদক্ষেপ মাত্ৰ। গতিকে আমাৰ বিৰোধ কেৱল এই সংশোধনী বিধেয়কখনতেই সীমাবদ্ধ থাকিব নোৱাৰে। হিন্দুত্ববাদী ৰাজনীতিৰ এজেণ্ডা অনুসৰি শাসকীয় দলটোৱে এতিয়ালৈকে হাতত লৈ অহা আৰু অনাগত দিনসমূহত হাতত ল’বলগা প্ৰতিটো গণবিৰোধী পদক্ষেপ তথা সিদ্ধান্তৰে আমি স্পষ্ট বিৰোধিতা কৰিছো।\nহিন্দুত্ববাদ বা হিন্দু জাতীয়তাবাদ আৰু নব্য উদাৰতাবাদ – এই দুটাই হ’ল বিজেপিৰ ৰাজনীতিৰ ঘাই স্তম্ভ। আৰু সম্প্ৰতি এই দুয়োটাই হ’ল দেশৰ জনসাধাৰণৰ স্বাৰ্থৰ প্ৰতি বৃহত্তম প্ৰত্যাহ্বান। আমেৰিকা তথা পশ্চিমীয়া দেশসমূহৰ সাংগঠনিক-ৰাজনৈতিক নেতৃত্বত যোৱা শতিকাৰ আশীৰ দশকৰপৰা সমগ্ৰ পৃথিৱীজুৰি নব্য উদাৰতাবাদে একাধিপত্য বিস্তাৰ কৰিবলৈ আৰম্ভ কৰে। ভাৰতেও নব্বৈৰ দশকত কংগ্ৰেছৰ শাসনকালতে নব্য উদাৰতাবাদী অৰ্থনৈতিক-ৰাজনৈতিক নীতি গ্ৰহণ কৰে। ইয়াৰ লগে লগে ভাৰতবৰ্ষ বিশ্বজোৰা নব্য উদাৰতাবাদী অৰ্থনৈতিক-ৰাজনৈতিক ব্যৱস্থাটোৰ সৈতে অবিচ্ছেদ্যভাৱে জড়িত হৈ পৰে। এই অৰ্থনৈতিক-ৰাজনৈতিক ব্যৱস্থাটোৰ সাৰমৰ্ম হ’ল বহুজাতিক কোম্পানিসমূহৰ নেতৃত্বত চলা পুঁজিৰ বিশ্বজোৰা আধিপত্য আৰু শোষণ, আৰু এই প্ৰক্ৰিয়াক বাধা দিব পৰা সকলোধৰণৰ ৰাজনৈতিক-আইনগত-সামাজিক প্ৰতিবন্ধক তথা শক্তিক মষিমূৰ কৰি পুঁজিৰ বাবে বাট মোকলাই দিবলৈ দেশৰ শাসক শক্তিসমূহে লোৱা ব্যৱস্থাৱলী। নব্বৈৰ দশকৰপৰাই ভাৰতবৰ্ষৰ শাসক পক্ষই নব্য উদাৰতাবাদী উন্নয়নৰ মডেল অনুসৰি পুঁজিৰ আগ্ৰাসনৰ বাবে ভাৰতৰ অৰ্থনীতি, ভূগোল তথা সমাজৰ প্ৰতিটো ক্ষেত্ৰ মুকলি কৰি আহিছে। এই প্ৰক্ৰিয়াই আন্তৰ্জাতিক পুঁজিপতি শক্তিসমূহৰ বাবে অসীম মুনাফাৰ দুৱাৰ মুকলি কৰি দিছে, কিন্তু গোটেই দেশৰ শ্ৰমজীৱী জনসাধাৰণৰ বাবে নমাই আনিছে ধ্বংসৰ বিভীষিকা। এই প্ৰক্ৰিয়াটো ভাৰতবৰ্ষত কংগ্ৰেছে সূচনা কৰিছিল আৰু আগ বঢ়াই আনিছিল। বৰ্তমান দেশৰ প্ৰায়বোৰ ৰাজনৈতিক দলেই নব্য উদাৰতাবাদী উন্নয়নৰ এই মডেলটো মানি লৈছে। কিন্তু বিজেপি হ’ল এই মডেলটোৰ উগ্ৰতম পৃষ্ঠপোষক। কেন্দ্ৰত শাসনাধিষ্ঠ হোৱাৰ পাছৰপৰা বিজেপিয়ে অধিকতৰ উগ্ৰতাৰে আৰু ইয়াৰ প্ৰতিৰোধী শক্তিসমূহৰ বিৰুদ্ধে জঘন্য প্ৰতিহিংসাৰে এই উন্নয়নৰ মডেলটো কাৰ্যকৰী কৰি আহিছে। এই প্ৰক্ৰিয়া এনে গতিত আগ বাঢ়ি গৈ থাকিলে দেশৰ সমগ্ৰ শ্ৰমজীৱী জনসাধাৰণৰ অৰ্থনৈতিক-ৰাজনৈতিক ভৱিষ্যৎ অন্ধকাৰাচ্ছন্ন হৈ পৰাটো নিশ্চিত। দ্বিতীয়তে, নব্য উদাৰতাবাদী অৰ্থনীতি-ৰাজনীতিয়েই কেৱল নহয়, নব্য উদাৰতাবাদী সংস্কৃতিও এই ক্ষেত্ৰত সমানেই গুৰুত্বপূৰ্ণ। বৰ্তমান বিশ্বজোৰা বজাৰে এক বিশ্বজোৰা কস্ম’পলিটান সংস্কৃতিৰ জন্ম দিছে – যাক ভিত্তি কৰি গঢ় লৈছে বিশ্বজোৰা এক নব্য উদাৰতাবাদী সমাজ। এই সমাজখনৰ কেন্দ্ৰবিন্দু হ’ল আন্তৰ্জাতিক পুঁজিপতি শক্তিসমূহ আৰু তাক চাৰিওফালৰপৰা আৱৰি থকা বহুতৰপীয়া নাগৰিক মধ্যবিত্ত শ্ৰেণীসমূহ – এইটো হ’ল নব্য উদাৰতাবাদী সমাজৰ মডেল। নব্য উদাৰতাবাদী অৰ্থনীতি-ৰাজনীতিয়ে অনুন্নত দেশসমূহৰ ভিতৰলৈ যিমানেই প্ৰবেশ কৰি গৈ থাকে, সিমানেই সেইসমূহ অঞ্চলত এই মডেলটোৰ নতুন নতুন ৰেপ্লিকা বা হুবহু প্ৰতিৰূপ সৃষ্টি হৈ গৈ থাকে। অৰ্থাৎ নব্য উদাৰতাবাদী উন্নয়নৰ অগ্ৰগতিৰ লগে লগে প্ৰতিটো অঞ্চলেই সমাজৰ এই মডেলটো অনুকৰণ কৰি নিজকে সেইমতে গঢ় দিবলৈ চেষ্টা কৰে। ইয়াৰ ফলস্বৰূপে সমগ্ৰ দেশ তথা সমাজখনেই নব্য উদাৰতাবাদী সমাজখনৰ অন্তৰ্ভুক্ত হৈ পৰে। ভাৰতবৰ্ষত আমি এই প্ৰক্ৰিয়াৰে ক্ৰমবৰ্ধমান অগ্ৰগতি দেখিবলৈ পাইছো। এই নব্য উদাৰতাবাদী সমাজৰ প্ৰমূল্যগত আধাৰটো কিহে যোগায়? – বজাৰে। বজাৰে নিৰ্ধাৰণ কৰা এই প্ৰমূল্যসমূহৰ প্ৰধান হ’ল আত্মকেন্দ্ৰিক ভোগবাদ আৰু বিশেষকৈ উৎকট বুদ্ধিমত্তা-বিদ্বেষ (anti-intellectualism)। বহুতৰপীয়া নগৰীয়া মধ্যবিত্ত শ্ৰেণীসমূহৰ জীৱন দৰ্শন ঘাইকৈ এই দুই প্ৰমূল্যয়েই নিৰ্ণয় কৰে – আৰু চৌপাশে দেখিবলৈ পোৱা শোষণ আৰু অন্যায়ৰ প্ৰতি পিঠি দি নিশ্চিন্তে থাকিবলে মানসিক শক্তি যোগায়। দেশৰ-সমাজৰ সকলো সমস্যা ‘অলৌকিক’ভাৱে সমাধান কৰি দিব পৰা অৱতাৰ বা মেছিয়াৰ ধাৰণাটো এনেকুৱা সাংস্কৃতিক পটভূমিত সহজভাৱেই জন্ম হ’ব পাৰে। যোৱা লোকসভা নিৰ্বাচনত মোদীৰ আশ্চৰ্যজনক উত্থানৰ ই এটা প্ৰধান সাংস্কৃতিক কাৰণ। কেৱল মোদীৰ উত্থানত সহায় কৰাই নহয়, মোদীক তথা বিজেপিক সাম্প্ৰতিক সময়ত সাংস্কৃতিকভাৱে আৰু বৌদ্ধিকভাৱে ধৰি ৰাখিছে ভাৰতবৰ্ষৰ নগৰীয়া মধ্যবিত্ত শ্ৰেণীসমূহৰ উৎকট বুদ্ধিমত্তা-বিদ্বেষে – বিশেষকৈ সেই শ্ৰেণীসমূহৰ অত্যুৎসাহী যুৱচামটোৱে এই ক্ষেত্ৰত নেতৃত্ব বহন কৰিছে। আন ভাষাত, নব্য উদাৰতাবাদী সমাজব্যৱস্থাৰ সৰ্বব্যাপ্ত আৰু গভীৰ যি বুদ্ধিমত্তা-বিদ্বেষ, তাৰ পৰিপ্ৰেক্ষিততহে মোদী তথা তেওঁৰ মুখাৰ আঁৰত বিজেপিৰ উত্থান সম্ভৱ হৈছে। আৰু মোদী তথা বিজেপিয়ে সেই বুদ্ধিমত্তা-বিদ্বেষকেই সাৰথি কৰি লৈছে, সেই বুদ্ধিমত্তা-বিদ্বেষৰ প্ৰতিয়েই আবেদন জনাইছে – আৰু তেওঁলোকৰ ৰাজনীতি একমাত্ৰ সেইটোৰ বাবেইহে উপযুক্ত। আমেৰিকাত ড’নাল্ড ট্ৰাম্পৰ উত্থানৰ কাহিনীও বহু পৰিমাণে একে। গতিকে এইটো আচৰিত নহয় যে হিন্দুত্ববাদীসকল ট্ৰাম্পক লৈ বৰ উচ্ছ্বসিত। এইখিনিলৈকে আলোচনাৰপৰা প্ৰতীয়মান হয় যে সাম্প্ৰতিক ভাৰতবৰ্ষৰ প্ৰেক্ষাপটত বিজেপি নব্য উদাৰতাবাদৰ পূৰ্ণাংগ আৰু উগ্ৰতম প্ৰতিনিধি।\nবিজেপিৰ ৰাজনীতিৰ দ্বিতীয়টো দিশ হ’ল হিন্দুত্ববাদ বা হিন্দু জাতীয়তাবাদ। বিজেপিৰ সাম্প্ৰদায়িকতাৰ প্ৰশ্ন আহিলে সাধাৰণতে কংগ্ৰেছৰ সাম্প্ৰদায়িকতাৰ প্ৰশ্ন আহি পৰে, আৰু অসমত এ আই ইউ ডি এফৰ প্ৰশ্নও উত্থাপিত হয়। কংগ্ৰেছ দলে বহু সময়ত সাম্প্ৰদায়িকতাৰ আশ্ৰয় লৈ আহিছে তথা তাক বহু সময়ত উচটনিও যোগাইছে। সাম্প্ৰদায়িক মনোবৃত্তিৰ নেতা-কৰ্মী কংগ্ৰেছত স্বাধীনতা আন্দোলনৰ কালতো আছিল আৰু পৰৱৰ্তী কালতো বিভিন্ন ৰূপত দেখিবলৈ পোৱা গৈছে। তাক বাদ দিলে কংগ্ৰেছ দলৰ বিভিন্ন সময়ৰ সাম্প্ৰদায়িকতাবাদী কাৰ্যকলাপৰ প্ৰধান চালিকাশক্তি হ’ল ৰাজনৈতিক সুবিধাবাদ বা মুনাফা – এনে সুবিধা বা মুনাফাৰ বাবে সি আন আন গণবিৰোধী কামৰ দৰে সাম্প্ৰদায়িকতাৰো আশ্ৰয় লয়। কিন্তু বিজেপিৰ ক্ষেত্ৰত কথাটো বেলেগ। তাৰ প্ৰধান আদৰ্শই হ’ল সাম্প্ৰদায়িকতা – হিন্দুত্ববাদ বা হিন্দু জাতীয়তাবাদ। আনহাতে, অসমৰ বদৰুদ্দিন আজমল নেতৃত্বাধীন এ আই ইউ ডি এফো এক অৰ্থত সাম্প্ৰদায়িক দল, কিন্তু তাৰ চৰিত্ৰ আৰু শক্তি বিজেপিতকৈ বেলেগ। এক অৰ্থত সাম্প্ৰদায়িক বুলি এইবাবেই কোৱা হৈছে যে দলটোৱে ঘাইকৈ অসমৰ অভিবাসী মুছলমানসকলৰ দুৰৱস্থা আৰু নিৰাপত্তাহীনতাৰ সুবিধা আদায় কৰি ৰাজনৈতিক আকাংক্ষা পূৰণ কৰিবলৈ চেষ্টা কৰিছে, অন্ধবিশ্বাস আৰু ধৰ্মান্ধতাৰ সুযোগ লৈ দৰিদ্ৰ মুছলমান জনসাধাৰণক ৰাজনৈতিকভাৱে শোষণ কৰিছে। কিন্তু এই দলৰ ৰাজনীতি মুছলমান সমাজৰ ঠেক গণ্ডীৰ মাজতে সীমাবদ্ধ, আৰু সেয়ে ই অন্তৰ্নিহিতভাৱেই সংকীৰ্ণ – সমগ্ৰ সমাজখনৰ সাম্প্ৰদায়িক ৰূপান্তৰ ঘটোৱাৰ কোনো আঁচনি ইয়াৰ কাৰ্যকলাপৰ মাজত দেখিবলৈ পোৱা নাযায়। আৰু তেনে আঁচনি থাকিলেও সি বহল সমাজত নৈতিক বৈধতা লাভ কৰাটো সম্ভৱ নহয়, যিধৰণৰ নৈতিক বৈধতা বিজেপিয়ে অনায়াসে লাভ কৰিবলৈ সক্ষম হৈছে।\nসি যি নহওক, প্ৰসংগক্ৰমে আহি পৰে বাবেহে আমি বিজেপি-ভিন্ন দুই দলৰ কথা উত্থাপন কৰিলো। প্ৰকৃতাৰ্থত, নিৰ্বাচনী ৰাজনীতিত সাফল্য অৰ্জন কৰি শাসনভাৰ লৈ ৰাইজক লুটি-পুতি খোৱাই যিসমূহ ৰাজনৈতিক দলৰ ঘাই উদ্দেশ্য (যথা – কংগ্ৰেছ, এ আই ইউ ডি এফ), সেইসমূহ দলৰ সাম্প্ৰদায়িকতাৰ সৈতে বিজেপিৰ সাম্প্ৰদায়িকতাক কোনোমতেই একাকাৰ কৰিব নোৱাৰি। কিয়নো কেৱল নিৰ্বাচনত জয়লাভ কৰি চৰকাৰ গঠন কৰাই বিজেপিৰ উদ্দেশ্য নহয় – ইয়াৰ তথা সংঘ পৰিবাৰৰ মূল উদ্দেশ্য হ’ল ভাৰতৰ সমগ্ৰ সমাজৰ সৰ্বাত্মক ৰূপান্তৰ ঘটাই হিন্দু ৰাষ্ট্ৰ প্ৰতিষ্ঠা কৰা। সংঘ পৰিবাৰৰ মূল সংগঠন হ’ল ৰাষ্ট্ৰীয় স্বয়ংসেৱক সংঘ বা আৰ এছ এছ, আৰু তাক কেন্দ্ৰ কৰি আছে ধৰ্মীয়, সাংস্কৃতিক, শিক্ষামূলক, যুৱ, ৰাজনৈতিক আদি শতাধিক সংগঠন (বিশ্ব হিন্দু পৰিষদ, ৰাষ্ট্ৰ সেৱিকা সমিতি, দুৰ্গা বাহিনী, বজৰং দল, অখিল ভাৰতীয় বিদ্যাৰ্থী পৰিষদ, ভাৰতীয় মজদুৰ সংঘ, ভাৰতীয় কিষাণ সংঘ, বনবাসী কল্যাণ আশ্ৰম, সেৱা ভাৰতী, সংস্কৃত ভাৰতী, বিদ্যা ভাৰতী, একল বিদ্যালয় অনুষ্ঠান, ভাৰতীয় শিক্ষা সমিতি, স্বদেশী জাগৰণ মঞ্চ ইত্যাদি ইত্যাদি) – এই সকলোকে একেলগে কোৱা হয় সংঘ পৰিবাৰ বা সংঘ পৰিয়াল। পূৰ্বতে আছিল জনসংঘ, আৰু এতিয়া বিজেপি হ’ল ইয়াৰ ৰাজনৈতিক উইং। আৰ এছ এছ আৰু হিন্দু মহাসভাই বিংশ শতিকাৰ প্ৰথমাৰ্ধৰপৰাই হিন্দু ৰাষ্ট্ৰ গঠনৰ উদ্দেশ্য আগত ৰাখি শিক্ষামূলক, সাংস্কৃতিক তথা ৰাজনৈতিক প্ৰচেষ্টা চলাই আহিছে। পৰৱৰ্তী কালত ইয়াৰ বাকী সহযোগী সংগঠনবিলাকৰ জন্ম হয় আৰু অধিক ব্যাপক ৰূপত হিন্দুত্ববাদৰ প্ৰসাৰ ঘটিবলৈ ধৰে। কিন্তু গণজাগৰণৰ ৰূপত হিন্দুত্ববাদে মূৰ দাঙি উঠে যোৱা শতিকাৰ আশীৰ দশকৰপৰা। সেই সময়লৈকে ভাৰতত আধিপত্যশীল নেহৰুবাদী ছেকুলাৰ গণতন্ত্ৰ আৰু তাৰ প্ৰাতিষ্ঠানিক কাঠামোটোত বৃহৎ খহনীয়া হ’বলৈ ধৰিছিল আৰু তাৰ ফলস্বৰূপে ভাৰতীয় ৰাজনীতি তথা সমাজত এক আমূল পৰিবৰ্তন ঘটিছিল। ভাৰতৰ বিভিন্ন অঞ্চলত আঞ্চলিকতাবাদী-বিচ্ছিন্নতাবাদী আন্দোলন, দলিত-নিম্নবৰ্ণ আদিৰ সামাজিক আন্দোলন, কৃষক আন্দোলন আদি বহুতো ক্ষুদ্ৰ ক্ষুদ্ৰ আন্দোলনে মূৰ দাঙি উঠি ভাৰতীয় জাতি-ৰাষ্ট্ৰৰ ভেঁটি কঁপাই তুলিছিল। সিবোৰৰ সমসাময়িকভাৱে হিন্দুত্ববাদেও ব্যাপকতা লাভ কৰিছিল। কিন্তু বাকীবোৰ ক্ষুদ্ৰ তথা এক অৰ্থত সংকীৰ্ণতাবাদী আন্দোলনৰ বিপৰীতে হিন্দুত্ববাদে দাঙি ধৰিছিল এক ঐক্যবদ্ধ আৰু সমসত্ব ভাৰতীয় জাতিৰ ধাৰণা। শান্তিবাদী, ছেকুলাৰ গণতান্ত্ৰিক ভাৰতৰ ধাৰণাৰ বিপৰীতে হিন্দুত্ববাদে এক আগ্ৰাসী, উগ্ৰ, হিন্দুত্ব-বিঢৌত ভাৰতৰ ধাৰণাক প্ৰতিনিধিত্ব কৰিছিল। আন ভাষাত ক’বলৈ গ’লে, এক নতুন ৰূপত হিন্দুত্ববাদে ভাৰতৰ ধাৰণাটোক পুনৰাৱিষ্কাৰ কৰিবলৈ সক্ষম হৈছিল। আৰু এইটো আছিল নতুনকৈ প্ৰবেশ কৰা নব্য উদাৰতাবাদী অৰ্থনীতি-ৰাজনীতিৰ সমগোত্ৰীয় আৰু পৰিপূৰকস্বৰূপ। সেইবাবেই হিন্দুত্ববাদ আৰু নব্য উদাৰতাবাদৰ মাজত এক সহজ জোঁটবন্ধনৰ সৃষ্টি হৈছিল – যাৰ পূৰ্ণাংগ ৰূপ ফুটি উঠিল পৰৱৰ্তী কালৰ বিজেপিৰ মাজত। তাৰ পাছতো প্ৰায় দুটা দশক দেশত ঘাইকৈ কংগ্ৰেছে শাসন কৰিছিল হয়, কিন্তু দেশখন তথা সমাজখন সাংস্কৃতিক আৰু ৰাজনৈতিকভাৱে ক্ৰমশঃ ধাৱিত হৈছিল বিজেপিৰ দিশে, কিয়নো একবিংশ শতিকাৰ ভাৰতৰ যিটো স্বপ্নই আধিপত্য বিস্তাৰ কৰিছিল সেই স্বপ্নৰ যাদুকৰজন বিজেপিৰ মাজতহে পোৱাটো সম্ভৱ। ভাৰতৰ সেই স্বপ্নটো হ’ল – বিশ্বশক্তিৰ ৰূপত আগ্ৰাসী, উগ্ৰ, হিন্দুত্ব-বিঢৌত এক নব্য উদাৰতাবাদী ভাৰত। বুদ্ধিমত্তা-বিদ্বেষী নগৰীয়া মধ্যবিত্তৰ সেই স্বপ্নটোকে পূৰণ কৰিবলৈ এতিয়া বিজেপিয়ে চেষ্টা চলাই আছে।\nসি যি নহওক, এতিয়া আমি হিন্দুত্ববাদৰ নীতি সম্পৰ্কে দুই-এটা কথা উল্লেখ কৰো। সকলো সাম্প্ৰদায়িকতাৰ দৰেই হিন্দুত্ববাদৰ ঘাই ভিত্তি হ’ল এক আগ্ৰাসী আৰু ক্ষতিকৰ ‘অন্য’ৰ ধাৰণা, বা আন ভাষাত, ‘আমি’ আৰু ‘সিহঁত’ৰ দ্বিবিভাজিত এটা ধাৰণা। ইয়াত ‘আমি’ সত্তাটো হ’ল হিন্দু পুৰুষ, উচ্চবৰ্ণ, মধ্যবিত্ত। ইয়াত ‘সিহঁত’ হ’ল ধৰ্মীয় সংখ্যালঘু গোষ্ঠীসমূহ, বিশেষকৈ মুছলমান আৰু খ্ৰিষ্টান – এই গোষ্ঠীসমূহেই হ’ল সেই ‘অন্য’টো। এই ‘অন্য’টোৰ বিৰুদ্ধে উচটনিৰ মাধ্যমেৰে হিন্দুসকলক সংগঠিত কৰা আৰু তাৰ জৰিয়তে ভৱিষ্যতৰ হিন্দু ৰাষ্ট্ৰ গঠনৰ বাট মুকলি কৰাটোৱেই হিন্দুত্ববাদৰ প্ৰধান কাম। তাৰ বাবে পদ্ধতি আৰু ৰণকৌশল বিভিন্ন ধৰণৰ হ’ব পাৰে, উপৰোক্ত নাগৰিকত্ব আইনৰ সংশোধনী বিধেয়কখনো তেনে ৰণকৌশলৰে অংশ মাত্ৰ। সি যি নহওক, চমুকৈ ক’বলৈ গ’লে, হিন্দুত্ববাদ হ’ল অন্তৰ্নিহিতভাৱেই পুৰুষতান্ত্ৰিক, বৰ্ণবাদী, সংখ্যালঘু-বিদ্বেষী, গণতন্ত্ৰ-বিৰোধী। ই যেনেকৈ মুছলমান-খ্ৰিষ্টানক ঘৃণা কৰে, দলিত-নিম্নবৰ্ণসকলকো অৱজ্ঞা কৰে, নাৰীকো শোষণ কৰে। অৰ্থাৎ, সমাজৰ প্ৰায় সকলোবোৰ প্ৰতিক্ৰিয়াশীল, শোষণ-অৱদমনমূলক ভাবাদৰ্শৰ সন্মিলিত প্ৰকাশ ঘটিছে হিন্দুত্ববাদৰ মাজত। গতিকে সি স্বাভাৱিকতেই গণবিৰোধী, সামাজিক ন্যায় তথা গণতন্ত্ৰৰ পৰিপন্থী। (সাম্প্ৰদায়িকতা আৰু তৎসংলগ্ন বিষয়সমূহ সম্পৰ্কে আমাৰ আন কেইবাটাও লেখাত বহলাই আলোচনা কৰা হৈছে – ইয়াত থোৰতে উনুকিওৱাহে হ’ল মাত্ৰ।)\nঅসমত যোৱা বিধানসভা নিৰ্বাচনৰ পূৰ্বৰপৰাই বিজেপি তথা সংঘ পৰিবাৰে তাৰ হিন্দুত্ববাদী এজেণ্ডা অনুসৰি বিভিন্ন কাৰ্যপদ্ধতি গ্ৰহণ কৰি আহিছে, যদিও সকলো ক্ষেত্ৰতে সফল হ’ব পৰা নাই। প্ৰথমতে উত্তৰ ভাৰতীয় মাৰ্কা কিছু ৰণকৌশল অৱলম্বন কৰা দেখা গৈছিল। নিৰ্বাচনৰ প্ৰাকমুহূৰ্তত অসমৰ বিভিন্ন ঠাইত মন্দিৰ, নামঘৰ আদিত গৰুৰ মাংস ওলোৱাৰ তথা তাক কেন্দ্ৰ কৰি হোৱা সাম্প্ৰদায়িক সংঘাতৰ বাতৰি পঢ়িবলৈ পাইছিলো। ‘লাভ জেহাদ’ক লৈও কিছু বা-বাতৰি ওলাইছিল, এটা নিউজ চেনেলে এইটো প্ৰচাৰত বিশেষ উৎসাহী ভূমিকা লোৱা দেখিবলৈ পাইছিলো। কিন্তু এইধৰণৰ ৰণকৌশলে বিশেষ কাম নিদিলে। অসমত কংগ্ৰেছৰ দীৰ্ঘদিনীয়া অপশাসন, বিজেপিৰ নতুন আবেদন আদিৰ কাৰণত বিজেপি সহজেই অসমত বিজয়ী হ’ল। কিন্তু ভৱিষ্যতৰ বাবে বিজেপিয়ে নিজৰ ভিত্তি গজগজীয়া কৰিব খুজিলে হিন্দুত্ববাদী এজেণ্ডা মতে কাৰ্যসূচী আগ বঢ়াই নিবই লাগিব, কিয়নো সেইটোৱেই তাৰ প্ৰকৃত ৰাজনীতি। সেইবাবেই সি পৰৱৰ্তী সময়ছোৱাত অসমৰ সমাজজীৱনত হিন্দুত্ববাদৰ এটা গজগজীয়া ভিত্তি প্ৰতিষ্ঠা কৰিবৰ উদ্দেশ্যে দীৰ্ঘম্যাদী চিন্তাৰে নতুন কিছু কাৰ্যসূচী হাতত লোৱা দেখিবলৈ পোৱা গৈছে। কাজিৰঙাৰ কিছু অঞ্চলত বিশেষভাৱে নিৰ্বাচন কৰি চলোৱা উচ্ছেদ, হিন্দু বাংলাদেশীৰ ইছ্যুটোৰ চৰিত্ৰ পৰিবৰ্তন, শেহতীয়াকৈ চোৰাংচোৱাৰ প্ৰতিবেদনৰ ভিত্তিত অসমৰ সকলোবিলাক চৰ অঞ্চলত পুলিচৰ সৰ্বাত্মক নিৰীক্ষণৰ ব্যৱস্থা কৰা আদি তাৰ ঘাই পদক্ষেপ। ইয়াৰে তৃতীয়টো গুৰুত্বপূৰ্ণ যদিও সেইটো সম্পৰ্কে বৰ এটা প্ৰতিবাদ-সমালোচনা হোৱা দেখা নাই, আৰু হোৱাৰ সম্ভাৱনাও নাই। তাৰ বাবে অসমীয়া জাতীয়তাবাদৰ মাজত লুকাই থকা সাম্প্ৰদায়িক-বৰ্ণবাদী উপাদানেই ঘাইকৈ দায়ী। সি যি নহওক, বাংলাদেশী প্ৰব্ৰজনকাৰীৰ ইছ্যুটো অসমত এটা অন্তহীন ইছ্যু আৰু তাক সম্পূৰ্ণৰূপে গাইব কৰি ল’ব পাৰিলে হিন্দুত্ববাদৰ পথ ভৱিষ্যতলৈ প্ৰশস্ত হৈ পৰিব। এই ইছ্যুটোত সাম্প্ৰদায়িক ৰহণ লগাটো নতুন কথা নহয়। অসম আন্দোলনতে আমি নেলীৰ হত্যাকাণ্ড দেখিলো (তাত কিদৰে আৰ এছ এছৰ পৰোক্ষ হাত আছিল জনাসকলে জানে)। কিন্তু আজি আমি আন্দোলনৰ ছহিদসকলৰ সৈতে একেলগে নেলীৰ হত্যাকাণ্ডৰ স্মৰণ কৰিব নোৱাৰো। ইয়াৰ কাৰণো হ’ল অসমীয়া জাতীয়তাবাদৰ অন্তৰ্নিহিত সাম্প্ৰদায়িক-বৰ্ণবাদী উপাদান। সি যি নহওক, বাংলাদেশী প্ৰব্ৰজনকাৰীৰ ইছ্যুটো হিন্দুত্ববাদৰ মতে পুনৰ্নিৰ্মাণ কৰিবৰ বাবেই প্ৰব্ৰজনকাৰীৰ মাজত ধৰ্মৰ বিভাজন ঘটাব বিচৰা হৈছে, হিন্দু বাংলাদেশীক বৰপীৰা পাৰি আদৰি আনিবলৈ সাজু হৈছে। সেইটো কাৰণতে নিৰ্বাচনৰ আগৰপৰাই অসম চুক্তি সম্পৰ্কে বিভিন্ন অবান্তৰ প্ৰশ্নৰ অৱতাৰণা কৰি তাক প্ৰব্লেমেটাইজ কৰি পেলোৱা হৈছে – এক কথাত, পানীখিনি ঘোলা কৰি পেলোৱা হৈছে।\nএই আটাইবোৰ ঘটিছে অসমৰ সমাজখনক সাম্প্ৰদায়িকভাৱে বিভাজিত কৰাৰ দীৰ্ঘম্যাদী আঁচনি অনুসৰি। গতিকে ১৯৭১ চনটো শুদ্ধ নে ১৯৫১ চনটো শুদ্ধ, হিন্দু বাংলাদেশী আহিব লাগে নে নালাগে, বা আহিলে ভাল হ’ব নে নাহিলে ভাল হ’ব – এইবোৰ কথাত যুক্তি-তৰ্ক কৰি বিশেষ লাভ নাই। এটা দিশৰপৰা যুক্তি-তৰ্ক যিমানে হয় তাৰপৰা হিন্দুত্ববাদী শিবিৰৰ লাভহে হয়। কাৰণ যুক্তি-তৰ্ক কৰাৰ মাধ্যমেৰে আমি তেওঁলোকৰদ্বাৰা তৈয়াৰী চৰ্তাৱলী আৰু পৰিভাষাক স্বীকৃতি তথা ন্যায্যতাহে প্ৰদান কৰা হয়। এই ক্ষেত্ৰত আনটো দিশ হ’ল সংঘ পৰিবাৰৰ ৰাজনৈতিক প্ৰচাৰৰ চৰিত্ৰ সম্পৰ্কীয়। সংঘ পৰিয়ালে যুক্তি, তথ্য, বিচাৰ-বিশ্লেষণৰ বৈজ্ঞানিক পদ্ধতি – এইবোৰত মুঠেও বিশ্বাস নকৰে। তেওঁলোকে কাম চলায় গুজব, মিথ্যাচাৰ, মিথ নিৰ্মাণ আদিৰ জৰিয়তে। তথ্যভিত্তিক-বিজ্ঞানসন্মত বিচাৰ-বিশ্লেষণৰ দিশৰপৰা সেইবোৰ তেনেই মূল্যহীন, ভিত্তিহীন। কিন্তু শুদ্ধ-অশুদ্ধ বা সত্য-অসত্যৰ ওপৰত সংঘ পৰিবাৰৰ ৰাজনৈতিক প্ৰচাৰে নিৰ্ভৰ নকৰে। বৰং, মিছা কথা এটা বা গুজব এটা সৃষ্টি কৰি সমাজত বা বিশেষ এটা গণমাধ্যমত এৰি দিলে সি কোন কোন গোষ্ঠীৰ ওপৰত কিদৰে প্ৰভাৱ পেলাব, তাৰ ফলত কি কি প্ৰতিক্ৰিয়া হ’ব আৰু সেই প্ৰতিক্ৰিয়াসমূহৰপৰা শেষত কি কি লাভ হ’ব – এনেকুৱা নীতিৰ ওপৰতহে তেওঁলোকৰ ৰাজনীতি নিৰ্ভৰ কৰে। লগতে তেওঁলোকে এই হিটলাৰী নীতিতো বিশ্বাস কৰে যে এটা মিছা কথা এশবাৰ পুনৰাবৃত্তি কৰি থাকিলে সি এসময়ত সঁচাত পৰিণত। গতিকে সঁচা নে মিছা, শুদ্ধ নে অশুদ্ধ সেই লৈ তেওঁলোকে একো পৰোৱাই নকৰে। অসমতো শেহতীয়া সময়ছোৱাত এদল মতান্ধ বিজেপি-সমৰ্থক লোকে বৰকৈ উদ্ভণ্ডালি কৰিবলৈ লোৱা দেখিবলৈ পোৱা গৈছে। সিবিলাকৰ ওচৰত ওপৰৱালা নেতাসকলৰ প্ৰতিটো বাক্যই বেদবাক্যসদৃশ – অথচ যুক্তি, তথ্য বা বিচাৰ-বিশ্লেষণৰ বৈজ্ঞানিক পদ্ধতি আদিৰ কোনো মূল্য নাই। আন কথাত, বুদ্ধিমত্তা-বিদ্বেষেই তেওঁলোকৰ প্ৰধান অস্ত্ৰ। ধূৰ্তামি আৰু ভণ্ডামি কৰিও যে পাশৱিক আত্মতৃপ্তি লাভ কৰিব পাৰি, সেইটো তেওঁলোকৰ আচৰণৰপৰাই বুজিব পাৰি। অৱশ্যে অকল এচাম লোকৰ কথা নহয়, অসমৰ বৰ্তমান সামাজিক জীৱনৰ প্ৰায়বিলাক অনুষ্ঠান তথা ব্যক্তিৰ মাজতেই দেখিবলৈ পোৱা গৈছে নিৰ্লজ্জ ভণ্ডামি, ধূৰ্তামি আৰু সুবিধাবাদ। ই নিশ্চয়কৈ চূড়ান্ত সামাজিক অৱক্ষয়ৰ লক্ষণ। সমাজ একোখন হঠাতে ধ্বংস নহয় বা ছুনামিৰ নিচিনাকৈ দেখিবলৈও পোৱা নাযায় তাৰ ধ্বংসকাৰ্য – সেয়া ঘটে ধীৰ গতিৰে, শ্ল’ পইজনৰ দৰে সি ক্ৰিয়া কৰে। অসমৰ সমাজজীৱন ৰাজনৈতিক আৰু সাংস্কৃতিকভাৱে যিটো দিশেৰে গতি কৰিবলৈ ধৰিছে তাৰপৰা এইটো প্ৰায় নিশ্চিতকৈ ক’ব পাৰি যে সি এক মৃত্যুমুখী বাটেৰে বাট বুলিছে। সি যি নহওক, কৈ অহা হৈছে যে উপৰোক্ত কাৰণতে হিন্দুত্ববাদী শিবিৰে দাঙি ধৰা ইছ্যু একোটাত যুক্তি-তৰ্ক কৰি বিশেষ লাভ নাই। আমি যুক্তি-তৰ্ক কৰাটো মুঠেই বাৰণ কৰা নাই। বৰং ক’ব খুজিছো যে বহল প্ৰেক্ষাপটত বিজেপি তথা সংঘ পৰিবাৰৰ ৰাজনীতিটো উন্মোচন কৰি দাঙি ধৰাটো বেছি ফলপ্ৰসূ উপায়।\nনাগৰিকত্ব আইনৰ সংশোধনী বিধেয়কৰ বিৰুদ্ধে অসমজুৰি বিভিন্ন দল-সংগঠন তথা ব্যক্তিৰ নেতৃত্বত হোৱা প্ৰতিবাদৰপৰা এইটো প্ৰতীয়মান হৈছে যে অসমৰ সমূহীয়া স্বাৰ্থ ৰক্ষাৰ খাতিৰত সকলো শক্তি একেলগ হৈছে। এইটো এই মুহূৰ্তত প্ৰয়োজনীয় আৰু তাৰ সৈতে সকলোটিয়ে থিয় দিয়া উচিত। হিন্দু বাংলাদেশীৰ অবাধ প্ৰব্ৰজনৰ বাট মুকলি কৰি দিলে অসমত ভয়ংকৰ অৰ্থনৈতিক-ৰাজনৈতিক-সামাজিক সংকট দেখা দিয়াৰ আৰু তাৰ ফলস্বৰূপে থলুৱা জনসাধাৰণৰ অস্তিত্ব বিপদাপন্ন হোৱাৰ সম্ভাৱনা প্ৰবল। অসমৰ ভাষা-সংস্কৃতিৰ ওপৰতো সি কুঠাৰাঘাত কৰিব। গতিকে যিকোনো কাৰণতে এই প্ৰক্ৰিয়াক প্ৰতিহত কৰা দৰকাৰ। কিন্তু গোটেই ইছ্যুটো একমাত্ৰ অসমীয়া জাতিৰ ধাৰণাটো আগত ৰাখি ব্যাখ্যা কৰিব বিচৰাটো সমীচীন নহয়, আৰু সেয়া সম্ভৱো নহয়। সম্প্ৰতি চলি থকা প্ৰতিবাদ-সমালোচনাসমূহত অসমীয়া জাতিৰ স্বাৰ্থ তথা আত্মসন্মান, বিজেপিয়ে অসমীয়া জাতিক কৰা প্ৰতাৰণা আদি ধাৰণাই অধিক প্ৰাধান্য পোৱা দেখা গৈছে। কিন্তু এনে জাতীয়তাবাদী দৃষ্টিভংগীয়ে আমাক ইছ্যুটোৰ বহল প্ৰেক্ষাপটটো বুজাত সহায় নকৰে, আৰু বিজেপিৰ ওচৰতো অসমীয়া জাতি বা ভাষাৰ বিশেষ একো কদৰ নাই। আনহাতে, উক্ত সংশোধনী বিধেয়কখনৰ জৰিয়তে এফালে যেনেকৈ হিন্দু আৰু মুছলমান বিদেশীৰ মাজত বিভাজনৰ সৃষ্টি কৰিব বিচৰা হৈছে, সেইদৰে হিন্দু বাংলাদেশীক আদৰণি জনোৱাৰ জৰিয়তে বিজেপিয়ে নিজকে হিন্দু বাঙালীৰ ত্ৰাণকৰ্তা হিচাপে প্ৰতিষ্ঠা কৰিব খুজিছে – যাৰ প্ৰকৃত উদ্দেশ্য হ’ল বাঙালী জাতীয়তাবাদক হিন্দুত্ববাদৰ স্বাৰ্থত ব্যৱহাৰ কৰা। ইয়াৰ পৰিণামসমূহ লাহে লাহে স্পষ্ট ৰূপত দেখিবলৈ পোৱা গৈছে, আৰু সাৰ-পানী পাই বাঙালী জাতীয়তাবাদৰ সাম্প্ৰদায়িক আৰু বৰ্ণবাদী প্ৰৱণতাসমূহে বহু ঠাইত মূৰ দাঙি উঠিছে। অসমীয়াসকলৰ মাজতো বাঙালী-বিদ্বেষে মূৰ দাঙি উঠা বহু ক্ষেত্ৰত দেখিবলৈ পোৱা গৈছে। গতিকে বিজেপিৰ সাম্প্ৰদায়িক বিভাজনমুখী ৰাজনীতিয়ে যে অসমক সোনকালেই নৃগোষ্ঠীগত সংঘাতৰ কৰাল গ্ৰাসলৈ ঠেলি পঠাব সেই সম্ভাৱনা ক্ৰমাৎ প্ৰকট হৈ পৰিছে। গতিকে এনে প্ৰেক্ষাপটত থলুৱা জনসাধাৰণ তথা ক্ষুদ্ৰ জাতি-গোষ্ঠীৰ স্বাৰ্থৰ হকে মাত মতাটো যেনেকৈ গুৰুত্বপূৰ্ণ, তাৰ সমান্তৰালভাৱে বিজেপি তথা সংঘ পৰিবাৰৰ ৰাজনীতিৰ বহল প্ৰেক্ষাপটটো উন্মোচন কৰাটোও দৰকাৰী। কিন্তু সেইটো হ’বলৈ হ’লে জাতিৰ ধাৰণাটোক অতিক্ৰম কৰি যোৱাটো দৰকাৰী (আমি তাক বাদ দিয়াৰ কথা কোৱা নাই) – সেয়া অসমীয়া জাতিয়েই হওক বা বাঙালী জাতিয়েই হওক৷ হিন্দুত্ববাদী এজেণ্ডা অনুসৰি বিজেপি তথা সংঘ পৰিবাৰে সমগ্ৰ ভাৰতজুৰি যিবোৰ কাৰ্যকলাপ কৰিছে তাৰ সৈতে অসমৰ কাৰ্যকলাপক একেখন সমতলত ৰাখি বিচাৰ কৰিব লাগিব। লগতে বিদেশী প্ৰব্ৰজন আদি সমস্যাৰ অসমৰ ক্ষেত্ৰত যি বিশেষ গুৰুত্ব আছে তাকো সামৰি ল’ব লাগিব। নিছক জাতীয়তাবাদৰ ধাৰণাৰে এনেবিলাক প্ৰশ্নৰ সুমীমাংসা কৰিব নোৱাৰি। তদুপৰি অসমীয়া আৰু বাঙালী উভয় জাতীয়তাবাদৰে অন্তৰ্নিহিত আধিপত্যবাদী, সাম্প্ৰদায়িক, বৰ্ণবাদী, পুৰুষতান্ত্ৰিক চৰিত্ৰক এনেকৈ বুজিব নোৱাৰি – আৰু সেইটো নহ’লে হিন্দুত্ববাদকো সাৰ্থক আৰু সৰ্বাত্মকভাৱে সমালোচনা তথা বিৰোধ কৰিব নোৱাৰি৷ আমি ক’ব বিচাৰিছো যে হিন্দুত্ববাদ বা হিন্দু জাতীয়তাবাদৰ সমাধান কেৱল জাতীয়তাবাদে দিব নোৱাৰে। তাৰ বাবে বৈকল্পিক গণমুখী ৰাজনীতিৰ প্ৰয়োজন, আৰু সেই ৰাজনীতি গঢ় দিবলৈ হ’লে জাতীয়তাবাদৰ পৰিধি অতিক্ৰম কৰিব পাৰিবই লাগিব।\nএইখিনিতে জাতীয়তাবাদী দল-সংগঠনবিলাকৰ চৰিত্ৰ সম্পৰ্কেও দুই-এটা কথা ক’ব পাৰি। যোৱা সময়ছোৱাত প্ৰায় নিস্তেজ আৰু একঘেয়েমিপূৰ্ণ হৈ পৰা এই দল-সংগঠনসমূহৰ ৰাজনীতিলৈ বিজেপিৰ শেহতীয়া অসম-বিৰোধী ভূমিকাৰ পৰিণামস্বৰূপে এতিয়া এক নতুন প্ৰাণোচ্ছলতা তথা শক্তি নামি আহিছে, আৰু সেয়ে সেইসমূহে অধিক উৎসাহেৰে আন্দোলনত জঁপিয়াই পৰিছে। কিন্তু নিজে বৰ্তি থকাৰ বাবে ৰাজনৈতিক-সাংস্কৃতিক আধাৰটো টনকিয়াল কৰাৰ বাদে তেওঁলোকে আন কথাত মনোযোগ দিব বুলি আশা কৰাটো মিছা। হিন্দুত্ববাদ আৰু নব্য উদাৰতাবাদ – এই দুটা প্ৰশ্ন উত্থাপন হ’লেই বৰ্তমানৰ প্ৰতিবাদকাৰীসকলৰ মাজৰপৰা অধিকাংশই পলাই পত্ৰং দিব। গতিকে শেষ অৰ্থত প্ৰগতিশীল শক্তিসমূহেই গণমুখী সংগ্ৰামখন চলাই নিব লাগিব। কিন্তু অসমত এতিয়া কোনো দিশৰপৰাই বৈকল্পিক গণমুখী ৰাজনীতিৰ পৰিবেশ নাই, পৰিপক্ব সামাজিক আন্দোলন এটা গঢ় লৈ উঠাটোও ইয়াত অসম্ভৱ। ইয়াৰ ঘাই কাৰণ হ’ল জাতীয়তাবাদী বাগধাৰাৰ একাধিপত্য তথা সামাজিক-ৰাজনৈতিক পশ্চাদপদতা। প্ৰগতিশীল গোটসমূহৰ মাজতো সমাজৰ পদানুক্ৰমিক-অৱদমনমূলক চিন্তা-চেতনাৰ সৰ্বগ্ৰাসী প্ৰভাৱ আৰু এক উৎকট বুদ্ধিমত্তা-বিদ্বেষ বিদ্যমান। বাঁওপন্থী ৰাজনৈতিক দলসমূহক সকলোৱেই সমালোচনা কৰে – সংসদসৰ্বস্বতাৰ কথা কয়, মৌলিক সমস্যাসমূহক কেন্দ্ৰ কৰি জনসাধাৰণক সঠিক নেতৃত্ব দিয়াত বাঁও দলৰ ব্যৰ্থতাৰ কথা কয়। কিন্তু সাম্প্ৰতিক সমাজ সম্পৰ্কে, ৰাজনীতি-অৰ্থনীতিৰ শেহতীয়া পৰিবৰ্তন সম্পৰ্কে বাঁওপন্থী ব্যাখ্যাবিলাক বা আণ্ডাৰষ্টেণ্ডিংটো যে ভ্ৰান্তিপূৰ্ণ আৰু অপৰিপক্ব, সেইটো কোনেও স্বীকাৰ নকৰে। তেনেহ’লে নতুন ৰাজনীতিৰ জন্ম হ’ব কেনেকৈ? এটা কথা ঠিক যে নতুন ৰাজনীতিৰ জন্ম দিবলৈ হ’লে প্ৰগতিশীল শক্তিসমূহে নিজকে সাম্প্ৰতিক প্ৰেক্ষাপটত পুনৰাৱিষ্কাৰ কৰিব পাৰিব লাগিব। কিয়নো সেই শক্তিসমূহৰ ব্যৰ্থতা কিবা এলাহ বা সুবিধাবাদ বা ৰণনীতিগত ত্ৰুটিৰ বাবে ঘটা নাই, ঘাইকৈ ঘটিছে সমাজ সম্পৰ্কে ভুল আণ্ডাৰষ্টেণ্ডিঙৰ বাবে। আৰু তাৰপৰা মুক্তিৰ বাবে তেওঁলোকৰ চিন্তাৰ যিবোৰ প্ৰাথমিক প্ৰমূল্য সেইবোৰকো প্ৰশ্ন কৰিব লাগিব – কৰিব লাগিব তত্ত্বগত আত্মসমালোচনা।\nবিজেপি তথা সংঘ পৰিবাৰৰ ৰাজনীতি যিমানে আগ বাঢ়িছে সিমানেই তাৰ ৰাজনৈতিক আৰু নৈতিক খহনীয়াও আৰম্ভ হৈছে। সংঘ পৰিবাৰে সদায় আদৰ্শৰ ওপৰতে সম্পূৰ্ণ গুৰুত্ব দি আহিছিল, কোনো এজন নেতাৰ অসীম মহিমান্বয়ন তাৰ ইতিহাসত বিৰল। কিন্তু ভাৰতীয় সমাজ আৰু ৰাজনীতিৰ শেহতীয়া পৰিস্থিতিত নৰেন্দ্ৰ মোদী যেতিয়া অৱতাৰৰ দৰে উজলি উঠাৰ সম্ভাৱনা দেখা দিলে, তেতিয়া সংঘ পৰিবাৰে তেওঁৰ ওপৰতে সমস্ত শক্তি আৰোপ কৰিলে। এই প্ৰক্ৰিয়াৰ জৰিয়তে সংঘ পৰিবাৰে তাৰ ইতিহাসৰ এটা নতুন যুগত ভৰি দিলে, য’ৰপৰা অতীতলৈ উভতি যোৱাটো কোনোমতেই সম্ভৱ নহয়। সি অতদিনে সাংস্কৃতিক মুখাৰ আঁৰত থাকি গোপনে ৰাজনীতি চলাই আহিছিল, আৰু সেই গোপনীয়তা আৰু সাংস্কৃতিক চৰিত্ৰই আছিল তাৰ ঘাই নৈতিক শক্তি। আজি সি ৰাজনৈতিক মঞ্চৰ ওপৰলৈ উঠি আহিবলগা হৈছে, আৰু এনেকৈয়ে সি উন্মোচিত হৈ পৰিছে। অসম তথা সৰ্বভাৰতীয় প্ৰেক্ষাপট, উভয়তে এতিয়া ৰাজনীতিটো ক্ৰমাৎ স্পষ্ট হৈ পৰিছে, দ্বন্দ্বটো ক্ৰমাৎ পোনপটীয়া হৈ পৰিছে – গণতন্ত্ৰত বিশ্বাসী শক্তিবোৰ এফালে থিয় দিছে, গণবিৰোধী শক্তিবোৰ আনফালে থিয় দিছে। কোন এতিয়া কাৰ পক্ষত থিয় দিছে বা কাৰ পক্ষত কিমান মানুহ থিয় দিছে, প্ৰশ্ন সেইটো নহয়। গুৰুত্বপূৰ্ণ কথা হ’ল এইটোহে যে প্ৰত্যেকেই এটা পক্ষ লৈছে আৰু পক্ষ লোৱাটো প্ৰয়োজনীয় বুলি ভাবিছে, দেখ দেখকৈ পক্ষ নোলোৱাসকলৰ ৰাজনীতিটোও জনা গৈছে। গতিকে সংঘ পৰিবাৰৰ সপক্ষে ঢেৰ মানুহ থিয় দিছে, তাতকৈ ডাঙৰ কথাটো হ’ল এনেকৈয়ে সংঘ পৰিবাৰৰ ৰাজনীতিটো নগ্ন ৰূপত ওলাই পৰিছে। এতিয়া আৰু সি অতীতৰ সাংস্কৃতিক নিৰাপত্তাৰ মাজলৈ উভতি যাব নোৱাৰে, বাচি থাকিবলৈ হ’লে এতিয়া সি চিধাচিধি ৰাজনীতিয়েই কৰিব লাগিব – মুক্ত ৰাজনীতি। ক’ব পাৰি যে এতিয়া ৰাজনীতিৰ পথাৰতে নিৰ্ণয় হ’ব সংঘ পৰিবাৰৰ ৰাজনীতিৰ ভৱিষ্যৎ। কিন্তু সেই ভৱিষ্যৎটো কেনেকুৱা হ’ব, তাৰ লগে লগে জনসাধাৰণৰ ভৱিষ্যৎটো কেনেকুৱা হ’ব – সেয়া নিৰ্ভৰ কৰিব ঘাইকৈ সমাজত বৈকল্পিক গণমুখী ৰাজনীতিৰ বিকাশৰ ওপৰত।\n(ৰচনাকাল : ০৩-১১-২০১৬)\nপূৰ্বৱৰ্তী লেখা ৰ’দৰ প্ৰত্যাশাই আমাক জীয়াই ৰাখক৷৷ যোজনা পাঠক৷৷\nপৰৱৰ্তী লেখা জাতীয়তাবাদৰ নতুন তৰংগ৷৷ পঞ্চানন হাজৰিকা৷৷


ৰাজনীতি আৰু বিজ্ঞান (অংশুমান বৰগোহাঁই) - সাহিত্য ডট অৰ্গ\nবিজ্ঞানৰ লগত ৰাজনীতিৰ সম্পৰ্ক অতি পুৰণি। সমাজৰ উন্নতিৰ বৃহদাংশ নিৰ্ভৰ কৰে বিজ্ঞানৰ প্ৰগতিৰ ওপৰত। বিশ্বযুদ্ধ তথা শীতল যুদ্ধৰ সময়ত ৰাজনীতি আৰু বিজ্ঞান প্ৰায় এক হৈ পৰিছিল। সেই সময়ত আমাৰ ভাৰতবৰ্ষত এই সম্পৰ্ক বাৰু কেনে আছিল?\nস্বাধীনতাৰ মাথো দুবছৰ পাছৰ কাহিনী এয়া। দেশৰ প্ৰথম প্ৰধানমন্ত্ৰী পণ্ডিত নেহৰু গৈছিল আমেৰিকা যুক্তৰাষ্ট্ৰৰ ‘প্ৰিন্সটন বিশ্ববিদ্যালয়’লৈ, ‘আপেক্ষিকতাবাদ’ তত্বৰ পিতৃ আইনষ্টাইনক লগ কৰাৰ মানসেৰে। আইনষ্টাইনৰ তেতিয়া ভাৰতবৰ্ষৰ লগত সম্পৰ্ক অতি মধুৰ (কাৰণ সত্যেন্দ্ৰনাথ বসু-এলবাৰ্ট আইনষ্টাইন তেতিয়া কোৱাণ্টাম বিজ্ঞানৰ এক যুগান্তকাৰী যুতি)। সম্ভাষণ প্ৰসংগতে আইনষ্টাইনে নেহৰুক সোধে, “ড° নেহৰু, বসুৰ খবৰ কেনে”? নেহৰু অবাক হৈ আইনষ্টাইনলৈ চাই কয়, “অ’ আপুনি বোধহয় অৱগত নহয়; আপোনাক জনাব পাই মই অতি দুঃখিত যে আজি কেইবছৰমান আগতেই এক বিমান দুৰ্ঘটনাত বসুৰ মৃত্যু হয়। তেতিয়া আকৌ আইনষ্টাইনৰহে চকু কপালত উঠিল, “এয়া আপুনি কি কয়!! যোৱা মাহত দেখোন মই তেখেতৰ পৰা এখন চিঠি পাইছোঁ!”। নেহৰুৱে অতি আশ্চৰ্যৰে আইনষ্টাইনলৈ চাই সোধে, “তেন্তে আপুনি কোন বসুৰ কথা সুধিছে”? আইনষ্টাইনে নেহৰুৰ ভুলটো ভাঙি দি কয় যে তেওঁ সুভাষ চন্দ্ৰ বসু নহয় সত্যেন্দ্ৰনাথ বসুৰ কথাহে সুধিছে।\nসত্যেন্দ্ৰনাথ বসু নামৰ এজন ভাৰতীয় বিজ্ঞানীয়ে পদাৰ্থবিজ্ঞান জগতত যে খদমদম লগাই আছে, নেহৰু তিলমানো অৱগত নাছিল। এয়াই আছিল বিজ্ঞানৰ প্ৰতি আমাৰ ৰাজনীতিজ্ঞ সকলৰ সচেতনতাৰ নিদৰ্শন। আজি স্বাধীনতাৰ ৬৬ বছৰৰ পাছতো এই সচেতনতা কিমান বাঢ়িছে সেয়া সন্দেহৰ আৱৰ্ত্তত।\n(ডিব্ৰুগড় বিশ্ববিদ্যালয়ৰ প্ৰাক্তন অধ্যাপক প্ৰফেচৰ গৌৰাংগধৰ বৰুৱাদেৱৰ লগত চাহৰ জুতিলৈ চলা এক আড্ডাৰ আধাৰত)।


কোৰোনাৰ আতংক! প্লাষ্টিকৰ বেগত থুৱাই ঘৰৰ চৌহদত দলিয়ালে একাংশ মহিলাই…\nHomeকোৰোনাৰ আতংক! প্লাষ্টিকৰ বেগত থুৱাই ঘৰৰ চৌহদত দলিয়ালে একাংশ মহিলাই…\nকোৰোনা ভাইৰাছৰ সংক্ৰমণ প্ৰতিৰোধৰ বাবে সমগ্ৰ দেশত লকডাউন চলি থকা সময়তে ৰাজস্থানৰ কোটাত সংঘটিত হৈছে এক ভয়ংকৰ ঘটনা। কোটাত একাংশ মহিলাই প্লাষ্টিকৰ বেগত থুৱাই বহু কেইটা ঘৰৰ চৌহদত দলিওৱা ফটো পোহৰলৈ আহিছে।\nকোটাৰ বল্লভৱাড়ী এলেকাত কেইটামান ঘৰৰ চৌহদত একাংশ মহিলাই এনেদৰে থুৱাই প্লাষ্টিকৰ বেগবোৰ দলিওৱা ঘটনা সংঘটিত হয়। এই ঘটনাৰ দৃশ্য বন্দী হোৱা চিচিটিভি কেমেৰা ফুটেজো লাভ কৰিছে আৰক্ষীয়ে। এই ঘটনা পোহৰলৈ অহাৰ পাছতেই অঞ্চলবাসী শংকিত হৈ পৰিছে।\nইফালে, এই ঘটনাৰ খবৰ লাভ কৰাৰ পাছতেই সক্ৰিয় হৈছে আৰক্ষী। গুমানপুৰাৰ এজন আৰক্ষী বিষয়াই এই সন্দৰ্ভত কয়- ‘এই এলেকাটো ছেনিটাইজ কৰোৱা হৈছে আৰু এই মহিলা কেইগৰাকীৰ অনুসন্ধান আৰক্ষীয়ে অব্যাহত ৰাখিছে।’ উল্লেখ্য যে ৰাজস্থানত বৰ্তমানলৈ কোৰোনা ভাইৰাছত ৮ শতাধিক লোক আক্ৰান্ত হোৱাৰ লগতে ১১জনকৈ লোকৰ মৃত্যু হৈছে এই ভাইৰাছৰ ফলত।


All BJP leaders are campaigning for municipal elections asamission GMC Election: নিৰ্বাচন নহয় যেন এক মিছনহে, GMC নিৰ্বাচনৰ বাবে উবুৰি খাই পৰিছে গেৰুৱা বাহিনী!– News18 assam\nGMC Election: নিৰ্বাচন নহয় যেন এক মিছনহে, GMC নিৰ্বাচনৰ বাবে উবুৰি খাই পৰিছে গেৰুৱা বাহিনী!\nলোকসভা,ৰাজ্যসভা, বিধানসভা সকলোতে সংখ্যা লাগে বিজেপিক!\nLast Updated : April 18, 2022, 20:04 IST\nকি লোকসভা, কি বিধানসভা, স্বায়ত্তশাসিত পৰিষদৰ নিৰ্বাচনেই হওক বা আন নিৰ্বাচন সকলোতে সমান গুৰুত্ব গেৰুৱা দল বিজেপিৰ ৷ শূন্যৰ পৰা আৰম্ভ হোৱা দলটো দেশজুৰি এতিয়া শক্তিশালী ৷ গুৱাহাটী পৌৰ নিগমৰ নিৰ্বাচনো সেয়ে বিজেপিৰ বাবে নিৰ্বাচন নহৈ হৈ পৰিছে মিছন ৷ গুৱাহাটী পৌৰ নিগমৰ নিৰ্বাচন নহয় যেন লোকসভা বা বিধানসভাৰ নিৰ্বাচনহে ৷ পৰিৱেশ দেখিলে এতিয়া তেনেকুৱাই লাগে ৷\nGMCৰ নিৰ্বাচনক এক মিছন হিচাপে লৈ গেৰুৱা দলৰ সকলো বাঘা বাঘা নেতা নামি পৰিছে নিৰ্বাচনী ৰণক্ষেত্ৰত ৷ কেন্দ্ৰীয় মন্ত্ৰী সৰ্বানন্দ সোণোৱালৰ পৰা মুখ্যমন্ত্ৰী ড৹ হিমন্ত বিশ্ব শৰ্মালৈকে সকলো নামিছে প্ৰচাৰত ৷ এটাই কথা বাঢ়িব লাগে সংখ্যা ৷ সেয়ে ৰাজ্যসভাৰ সাংসদ তথা বিজেপিৰ ৰাজ্যিক মুখপাত্ৰ পৱিত্ৰ মাৰ্ঘেৰিটাই ক'লে, TMC,AAP আদি দলক লৈ মূৰ নঘমাই বিজেপিয়ে ৷ অকল শাসনত থাকিবলৈ নিৰ্বাচনত নুযুঁজে বিজেপিয়ে৷\n"আমাৰ লক্ষ্য ৰাষ্ট্ৰ নিৰ্মাণ ৷ নিৰ্বাচন ইয়াৰ মাজৰে এক প্ৰক্ৰিয়া ৷ এই প্ৰক্ৰিয়াটোকো আমি নিৰন্তৰ প্ৰক্ৰিয়াৰ দৰে সমান গুৰুত্ব দিওঁ ৷ সেয়ে দেখিব কোনো এটা নিৰ্বাচন আমাৰ বাবে সৰু বা ডাঙৰ নহয় ৷" কয় পৱিত্ৰ মাৰ্ঘেৰিটাই।\n১৯৮০ চনত জন্ম হোৱা ভাৰতীয় জনতা পাৰ্টীৰ (BJP) দেশত স্থিতি এতিয়া শক্তিশালী ৷ দুখন আসনেৰে আৰম্ভ কৰি দেশজুৰি ৫৪৩খন লোকসভা আসনৰ ভিতৰত এতিয়া বিজেপিৰ নিজা লোকসভা সাংসদ ৩০১গৰাকী ৷ ঠিক একেদৰে ৰাজ্যসভাৰ ২৪৫খন আসনৰ ভিতৰত বিজেপিৰ নিজা ৰাজ্যসভাত সাংসদ আছে ১০১গৰাকী ৷ বিধানসভাৰ বেলিকা যদি আমি চকু ফুৰাও তাত দেখা যায় দেশৰ মুঠ ৪০৩৬খন বিধানসভাৰ আসনৰ বিজেপিৰ দখলত আছে ১৩৭৬খন আসন ৷\nএকেদৰে দেশৰ ৪২৬বিধান পৰিষদৰ ভিতৰত বিজেপিৰ দখলত আছে ১১৫টা বিধান পৰিষদ ৷ গেৰুৱা বাহিনীয়ে কোনো নিৰ্বাচনকে যে সহজভাৱে নলয় তাৰ উদাহৰণ শেহতীয়াভাৱে ৰাজ্যত অনুষ্ঠিত হোৱা প্ৰতিটো নিৰ্বাচন ৷ ঠেঙাল কছাৰী, দেউৰী, সোণোৱাল কছাৰী স্বায়ত্ত পৰিষদ, পৌৰসভা নিৰ্বাচনত জয়ী হোৱাৰ পিছত এইবাৰ পৌৰ নিগম যিকোনো প্ৰকাৰে লাগে বিজেপিক ৷ GMC নিৰ্বাচনকো এক মিছন হিচাপে লোৱা বিজেপিৰ এই আগ্ৰাসী ৰূপক দলীয় কলহত জৰ্জৰ কংগ্ৰেছ বা বিৰোধী শিবিৰে কি ৰণকৌশলেৰে ভেটা দিব সেয়া বাৰুকৈয়ে লক্ষণীয় হ'ব ৷\nFirst published: April 18, 2022, 20:04 IST\nAssam BJPGMC Election


Septidase in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Septidase ar byavahar, ppali, parshwakriya, upkaar, kriya-pratikriya aaru satarkatabani\nSeptidase के सारे विकल्प देखें\nSeptidase ৰ লাভ আৰু ব্যৱহাৰসমূহ- Septidase Benefits & Uses in Assamese- Septidase ar laabh aaru byavaharsamuh\nSeptidase ৰ পালি আৰু সেয়া কেনেদৰে ল'ব- Septidase Dosage & How to Take in Assamese - Septidase ar paali aaru xeya kenedore lobo\nSeptidase ৰ পাৰ্শ্চক্ৰিয়াসমূহ- Septidase Side Effects in Assamese- Septidase ar parshwakriyasamuh\nSeptidase সংক্ৰান্ত সতৰ্কতাবাণীসমূহ- Septidase Related Warnings in Assamese- Septidase xonkranta xatarkatabanisamuh\nঅইন দৰৱৰ সৈতে Septidaseৰ গুৰুতৰ ক্ৰিয়া-প্ৰতিক্ৰিয়া- Severe Interaction of Septidase with Other Drugs in Assamese- Oinor xoite Septidase ar gurutor kriya-pratikriya\nSeptidase মতভেদসমূহ- Septidase Contraindications in Assamese- Septidase nishedhsamuh\nSeptidase ৰ বিষয়ে সততে সোধা প্ৰশ্নসমূহ- Frequently asked Questions about Septidase in Assamese- Septidase ar bikhoye satate xodha prashnasamuh\nখাদ্য আৰু মদৰ সৈতে Septidase ক্ৰিয়া-প্ৰতিক্ৰিয়া- Septidase Interactions with Food and Alcohol in Assamese- khadya aaru modor xoite Septidase kriya-pratikriya\nSeptidase ৰ লাভ আৰু ব্যৱহাৰসমূহ - Septidase Benefits & Uses in Assamese - Septidase ar laabh aaru byavaharsamuh\nSeptidase তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSeptidase ৰ পালি আৰু সেয়া কেনেদৰে ল'ব - Septidase Dosage & How to Take in Assamese - Septidase ar paali aaru xeya kenedore lobo\nSeptidase-ৰ উপাদানসমূহ - Septidase Active Ingredients in Assamese - Septidase-ar upadaansamuh\nSeptidase ৰ পাৰ্শ্চক্ৰিয়াসমূহ - Septidase Side Effects in Assamese - Septidase ar parshwakriyasamuh\nগৱেষণাৰ ভিত্তিত, Septidase ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSeptidase সংক্ৰান্ত সতৰ্কতাবাণীসমূহ - Septidase Related Warnings in Assamese - Septidase xonkranta xatarkatabanisamuh\nSeptidase-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nSeptidaseৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Septidase ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nSeptidase-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Septidase ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Septidase কি প্ৰভাৱ দেখা গৈছে?\nSeptidaseৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Septidase কি প্ৰভাৱ দেখা গৈছে?\nSeptidaseৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Septidase ৰ কি প্ৰভাৱ দেখা গৈছে?\nSeptidaseএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Septidaseৰ গুৰুতৰ ক্ৰিয়া-প্ৰতিক্ৰিয়া - Severe Interaction of Septidase with Other Drugs in Assamese - Oinor xoite Septidase ar gurutor kriya-pratikriya\nSeptidase তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSeptidase মতভেদসমূহ - Septidase Contraindications in Assamese - Septidase nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Septidase লোৱা অনুচিত যাতে -\nSeptidase ৰ বিষয়ে সততে সোধা প্ৰশ্নসমূহ - Frequently asked Questions about Septidase in Assamese - Septidase ar bikhoye satate xodha prashnasamuh\nএই Septidase-এ অভ্য়াস বা নিচাৰ সৃষ্টি কৰে নেকি?\nনহয়, আপনি Septidaseৰ প্ৰতি আসক্ত নহয়।\nSeptidase আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Septidase লওক।\nনহয়, মানসিক ৰোগৰ চিকিত্সাৰ ক্ষেত্ৰত Septidase ব্যৱহৃত নহয়।\nখাদ্য আৰু মদৰ সৈতে Septidase ক্ৰিয়া-প্ৰতিক্ৰিয়া - Septidase Interactions with Food and Alcohol in Assamese - khadya aaru modor xoite Septidase kriya-pratikriya\nখাদ্য আৰু Septidaseৰ ক্ৰিয়া-প্ৰতিক্ৰিয়া\nখাদ্যৰ সৈতে Septidaseৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Septidaseৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Septidaseৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


জালপঞ্জী: কেইটামান 'অযুক্তিকৰ' প্ৰশ্ন\nধৰা হওক 'ঈশ্বৰ' (মানে হিন্দুৰ কোনো ভগৱান, মূছলমানৰ আল্লা বা খ্ৰীষ্টধৰ্মৰ গ’ড) বুলি কোনো অস্থিত্ব আছে - যি পৰম দয়ালু, পৰম শক্তিমান, সৰ্ব বিদ্যমান ইত্যাদি ইত্যাদি৷ কেইটামান প্ৰশ্নৰ কোনো যুক্তি বিচাৰি পোৱা নাযায়৷\n১) ঈশ্বৰে যদি সকলো সৃষ্টি কৰিলে, তেৰাক কোনে সৃষ্টি কৰিলে?\n২) বিশেষকৈ আব্ৰাহিমিক ধৰ্মসমূহত "চৈতান"(বা "ডেভিল") বুলি এটা চৰিত্ৰ পোৱা যায়৷ বৰ্ণনাৰ পৰা এনে লাগে যেন সি এটা 'ঈশ্বৰ'ৰ লগত ফেৰ মাৰিব পৰা খলনায়ক৷ ইয়াত প্ৰথম প্ৰশ্ন উঠে চৈতানক কোনে সৃষ্টি কৰিলে আৰু কিয়? দ্বিতীয়তে ঈশ্বৰ যদি 'সৰ্ব শক্তিমান', ইমান দিনে তেৰাই চৈতানক বধ বা নিয়ন্ত্ৰণ কৰিব পৰা নাই কিয়? তেৰা 'সৰ্ব শক্তিমান' নহয় নেকি?\n৩) মানুহক নীতি শিক্ষা দিবলৈ ঈশ্বৰে মাজে মাজে বাৰ্তাবাহক পঠিয়ায়৷ কিছুমান ধৰ্মৰ মতে তেৰাই কোনো অৱতাৰ লৈ মানুহক নীতি শিক্ষা দিয়ে৷ কথাটো এনে লাগে বৰ্তমানৰ চফ্টৱেৰ কোম্পানীবোৰে নিজে আগতে তৈয়াৰ কৰা চফ্টৱেৰৰ 'বাগ' বা ভুলবোৰ শুধৰাবলৈ পেট্‌চ (patch) পঠিওৱাৰ দৰে৷ মানে সৃষ্টিৰ সময়ত তেৰাই তৈয়াৰ কৰা মানুহবোৰৰ মগজুত ভৰাই পঠিওৱা 'চফ্টৱেৰ' ক্ৰমে বিকৃত হৈ যায়৷ সেয়ে 'পেট্‌চ' পঠিয়াব লগা হৈছে৷ যিকি নহওক, তেওঁ বাৰু পোনপতীয়াকৈ সেই পেট্‌চ মানুহবোৰৰ মস্তিষ্কলৈ পঠিয়াই কিয় নিদিয়ে? এজন 'বাৰ্তাবাহক' বা 'অৱতাৰ'ৰ মাধ্যমেৰে পঠিয়াব লগা হয় যে? তেৰাৰ এই পোনপতীয়াকৈ পঠিয়াৱ পৰা "প্ৰযুক্তি" নাই নেকি?


injured-cockroach-on-the-street-takes-it-to-the-vet-for-emergency-treatment-skd– News18 Assam\nআধামৰা এটা পইতাচোৰাক বচাবলৈ হাস্পতাললৈ লৈ গ’ল এজন পথচাৰীয়ে? তাৰ পিছত...\nUpdated:June 4, 2021, 7:20 PM IST\nতেওঁ কয়, ‘‘এয়া কোনো হাঁহিবলগীয়া কথা নহয়। পৃথিৱীত সকলো জীৱই গুৰুত্বপূৰ্ণ। জীৱ–জন্তুৰ প্ৰতিও সমান মৰম থকা দৰকাৰ।’’\nLast Updated: June 4, 2021, 7:20 PM IST\n‘ৰোগী’ৰ অৱস্থা একেবাৰে মৰো মৰো। বচাবলৈ যিমান সোনকালে সম্ভৱ হাস্পতাললৈ নিব লাগে। তাকেই কৰিলে পথেৰ গৈ থকা এজন লোকে। কিন্তু হাস্পতাললৈ ‘ৰোগী’ক লৈ যোৱাৰ পিছতহে বুজা গ’ল আচল ঘটনা। সেই ‘ৰোগী’ কোনো মানুহ নহয়, এটা পইতাচোৰাহে। ৰাস্তাত প্ৰায় আধামৰা হৈ পৰি আছিল পইতাচোৰাটো। কিন্তু সেই দৃশ্য দেখি থাকিব নোৱাৰিলে লোকজন। পইতাচোৰাটোক নিজৰ হাতত তুলি পালেগৈ হাস্পতাল। তাৰ পিছত চিকিৎসাও কৰা হ’ল পইতাচোৰাটোক। ঘটনাটো থাইলেণ্ডৰ।\nপশু চিকিৎসক ডাঃ থানু লিম্পাপাট্টানাৱানিচে তেওঁৰ এই অভিজ্ঞতা শ্বেয়াৰ কৰিছে। অৱশ্যে এনেধৰণৰ অভিজ্ঞতা পূৰ্বে কেতিয়াও হোৱা নাছিল বুলি উল্লেখ কৰে চিকিৎসকজনে। ছাই ৰাক পশু চিকিৎসালয়ৰ চিকিৎসক লিম্পাপাট্টানাৱানিছে কয়, তেওঁৰ ওচৰলৈ সেই লোকজনে এটা পইতাচোৰা লৈ আহি কয়, ইয়াক বচাব লাগিব। ইয়াৰ চিকিৎসাৰ প্ৰয়োজন। লগে লগে সেই কাম কৰিবলৈ সন্মত হয় চিকিৎসক। হাস্পতালত পইতাচোৰাটোৰ পৰীক্ষা কৰি তেওঁ বুজিলে, সঠিক সময়ত চিকিৎসা হ’লে পইতাচোৰাটোৰ বচাৰ সম্ভাৱনা ৫০–৫০। কিন্তু এটি পইতাচোৰাৰ প্ৰতি থকা এই মমতা দেখি চিকিৎসকে প্ৰশংসা কৰে লোকজনক। তেওঁ কয়, ‘‘এয়া কোনো হাঁহিবলগীয়া কথা নহয়। পৃথিৱীত সকলো জীৱই গুৰুত্বপূৰ্ণ। জীৱ–জন্তুৰ প্ৰতিও সমান মৰম থকা দৰকাৰ। সকলোৰে জীৱন মূল্যৱান...। এনেকুৱা মানুহ পৃথিৱীত আৰু বহু আছে বুলি আশা কৰো।’’\nFirst published: June 4, 2021, 7:20 PM IST


চিন্তনঃ ধৰ্ম: প্ৰভূত্বৰ কৌশল আৰু বিশ্ব অশান্তিৰ কাৰকহে নেকি? ::শোণিত কুমাৰ গোস্বামী - অসমীয়াৰ সুখ-দুখ\nHome ARTICLE CHINTAN SONIT KUMAR GOSWAMI চিন্তন শোণিত কুমাৰ গোস্বামী চিন্তনঃ ধৰ্ম: প্ৰভূত্বৰ কৌশল আৰু বিশ্ব অশান্তিৰ কাৰকহে নেকি? ::শোণিত কুমাৰ গোস্বামী\nxukhdukh.com November 27, 2018 ARTICLE, CHINTAN, SONIT KUMAR GOSWAMI, চিন্তন, শোণিত কুমাৰ গোস্বামী,\nধৰ্মৰ বিচাৰ আৰু সমাজ\nধৰ্ম কি আৰু ইয়াৰ বিকাশ কোনবোৰ কাৰকৰ ফলত হৈছে সেয়া বিচাৰ কৰাটো আমাৰ বাবে সম্ভৱপৰ নহ’য়। ধৰ্মৰ বিকাশ হৈছে এটা সামাজিক প্ৰক্ৰিয়া। মানুহৰ সৃষ্টিৰ প্ৰাৰম্ভিক পৰ্যায়ত এটা শিশুৱে ক’ব নোৱাৰাকৈ এটা ধৰ্মৰ আনুগত্য স্বীকাৰ কৰে। বিশেষত বংশৰ উত্তৰাধিকাৰী হিচাপেই শিশুটোৱে এটা নাম থকা কোনো এটা ধৰ্মৰ অংশীদাৰ হৈ পৰে। মানুহেই নিৰ্ধাৰণ কৰা ধৰ্মৰ নাম যেনে হিন্দু-ইছলাম-খ্ৰীষ্টান-জৈন-শিখ বা অন্যান্য নামেৰে জনাজাত এটা ধৰ্মৰ নাম পাছলৈ শিশুটোৰ বোধগম্য হয়। আৰু সেই ধৰ্মৰ বিশ্বাসতেই বন্দী হৈ শিশুটোৱে বৃদ্ধাৱস্থালৈ সেই বিশেষ ধৰ্মৰ সৈতে জড়িত হৈ পৰে। আৰু তেনেদৰেই সেই ধৰ্মীয় বিশ্বাসত দীক্ষিত হৈ পৰজনমৰ প্ৰশান্তি লাভৰ উদ্দেশ্যৰে এজন ব্যক্তি বা এটা জীৱনৰ পৰিসমাপ্তি ঘটে। আৰু একেদৰেই এই শিশুটোৰ সদৃশ স্থিতি আপোনালোক সকলোৰে হৈছে আৰু তেনেদৰেই ধৰ্মীয় মনোভাৱ নিজৰ অভিজ্ঞতাৰ পৰা লাভ কৰিছে।\nএইখিনিতে প্ৰশ্ন উত্থাপন হয় য়ে শিশু কালত প্ৰত্যক্ষ কৰা ধৰ্মীয় নীতি-নিয়মবোৰৰ পৰ্যালোচনা সেই একেটা পদ্ধতিত নিজে আগবঢ়াই নিয়াৰ পাছতো যৌৱন, প্ৰৌঢ়ত্ব আৰু বৃদ্ধাৱস্থালৈ ধাৰ্মিক মনস্তত্ব সকলোৰে একে থাকেনে। নিশ্চয় নাথাকে। ধৰ্মৰ উপলব্ধি, ধৰ্মৰ জ্ঞান আৰু ধৰ্মৰ প্ৰতিপালন ব্যক্তিবিশেষে তাৰতম্য ঘটে। এই ধৰাত প্ৰচলিত যিকোনো এটা ধৰ্মৰ ভিন্ন নীতি-নিয়মসমূহৰ প্ৰতিপালন এটা বৃহৎ সংখ্যক লোকে কৰে। তাৰ তুলনাত ধৰ্মৰ উপলব্ধি বা জ্ঞান থকা লোকৰ সংখ্য়াটো তাকৰীয়া। তথাপি এই তাকৰীয়া সংখ্যক লোকৰ সংখ্যাটোৱেই ধৰ্মীয় জ্ঞান বা উপলব্ধিক নিজৰ ধৰণে প্ৰতিপালন কৰাৰ চেষ্টা অব্যাহত ৰাখে। আৰু এই চেষ্টাৰ ফলতেই ধৰ্মৰ সত্যানুসন্ধানৰ প্ৰক্ৰিয়াও চলি থাকে।\nধৰ্ম সঁচাকৈয়ে প্ৰয়োজনীয়নে?\nএইখিনিতে আহিব ধৰ্মৰ প্ৰয়োজনীয়তাৰ দিশটোৰ কথাটো। ধৰ্মৰ কথা বা ধৰ্মীয় প্ৰয়োজনীয়তা আপুনি বা মই কেতিয়া অনুভৱ কৰিছো। সাধাৰণভাৱে ক'বলৈ গ’লে আমাৰ জীৱনত ভয়ৰ উপস্থিতি যিদিনাখনৰ পৰা হৈছে সেই দিনটোৰ পৰাই আমাক ধৰ্মৰ কথা শিকোৱা হৈছে। জীৱনৰ সফলতা-বিফলতাৰ সৈতে জড়িত হৈ থকা ভয়-শংকাৰ কথাটোক ধৰ্মৰ সৈতে সংলগ্ন কৰি সাধাৰণ মনুষ্যক ধৰ্মৰ শিক্ষাৰে দীক্ষিত কৰা হয়। আপাত দৃষ্টিত এই কথাটো শুদ্ধ। কিয়নো মনুষ্য়ৰ সাধাৰণ জ্ঞান-বুদ্ধিক নিয়ন্ত্ৰণ কৰাৰ বাবে ধৰ্মৰ প্ৰয়োজন আছে। ইমানখিনিলৈ ধৰ্মৰ প্ৰয়োজনীয়তাৰ কথাটো সাৰ্বজনীনভাৱে গ্ৰহণযোগ্য যদিহে ধৰ্মীয় দীক্ষা স্বাৰ্থজড়িত বা উদ্দেশ্যপ্ৰণোদিত নহ’য়। কিন্তু সমাজত আমি সাধাৰণতে এখন বিপৰীত ছৱি দেখিবলৈ পাওঁ। ধৰ্মীয় বিশ্বাসক কেৱল মাথো উদ্দেশ্যপ্ৰণোদিতভাৱে এক স্বাৰ্থণ্বেষী উদ্দেশ্য়ৰ বাবেই ব্যৱহৃত হৈ থকা পৰিলক্ষিত হয়।\nমানুহে নাম দিয়া যিকোনো এটা ধৰ্মৰ কথা লক্ষ্য কৰিলেই আমি এই কথাটো বুজিব পাৰিম। হাজাৰটা ধৰ্মৰ মাজৰ পৰা আমি যদি সংখ্যাগতভাৱে বেছি আনুগত্য থকা কোনো এটা ধৰ্মৰ কথা বিবেচনা কৰো তেতিয়া আমি দেখিবলৈ পাম যে কিদৰে সেই ধৰ্মটোক “ৰক্ষাৰ” নামত এটা স্বাৰ্থৰ লোকৰ সমষ্টি অহৰহ ব্যস্ত থাকে। কঠোৰ নীতি-নিয়মৰ মাজেৰে সেই ধৰ্মটোক অধিক কট্টৰ কৰি পেলোৱাৰ এটা প্ৰচেষ্টা আমি প্ৰায়েই পৰিলক্ষিত কৰো। আৰু ইয়াৰ ফলত আমাৰ ধৰ্মটো তোমাৰ ধৰ্মতকৈ শ্ৰেষ্ঠ জাতীয় কথাবোৰৰ ফলশ্ৰুতিত ধৰ্মীয় আৱেগৰ এখন ৰণক্ষেত্ৰ আমাৰ সমাজত প্ৰায়েই দেখিবলৈ পোৱা যায়।\nধৰ্ম কাৰোবাৰ হাথিয়াৰ নেকি?\nধৰ্মৰ ৰক্ষকসকলে সাধাৰণভাৱেই ধৰ্ম ৰক্ষাৰ দোহাই দি যুক্তিবৰ্জিতভাৱে আৱেগৰ সহায় লৈ জনতাৰ অনুভূতিক জাগ্ৰত কৰিবলৈ চেষ্টা কৰি থাকে। আৰু এইক্ষেত্ৰত তেওঁলোকে সফলতাও লাভ কৰে। কিয়নো মানুহৰ মস্তিস্ক সহজাতভাৱে সকলোৰে একেসময়তেই বিকশিত নহ'য়। মানুহৰ বাবে স্বচক্ষে প্ৰত্যক্ষ কৰা কথাবোৰহে নিজৰ জীৱনৰ সৈতে প্ৰয়োগ কৰে। ধৰ্মীয় উপলব্ধি বা ধৰ্মীয় জ্ঞান বিষয়ক মনস্তাত্বিক তথা গভীৰ কথাবোৰ কেৱল বিদ্যয়তনিক আৰু যুক্তিনিষ্ঠ আলোচনাৰ পৰা লাভ কৰা প্ৰত্যক্ষ অভিজ্ঞতাৰ পৰাহে সম্ভৱ হয়। কিন্তু এনে লোকৰ সংখ্যা যথেষ্ট কম। সেয়েহে সৰহসংখ্যক লোকে নিজে দেখি অহা আৰু বংশগতভাৱে লাভ কৰা ধৰ্মীয় নীতি-নিয়মৰ জৰিয়তে ভগৱান নামৰ এক অলৌকিক শক্তিৰ আৰাধনাত ব্যস্ত থাকে। আৰু এই আৰাধনাত ব্য়স্ত থকা বৃহত্তৰ জনমূলক বিভিন্ন নীতি-নিয়ম আৰু খাদ্যভ্যাসৰ জৰিয়তে নীতি-শিক্ষা দিয়া হয়। আৰু কোনোবাই যদি পৃৰ্ব নিৰ্ধাৰিত এই নীতি-নিয়ম, খাদ্যভ্যাসৰ লংঘন কৰে তেনেহ’লে তেওঁলোক স্বাভাৱিকভাৱেই সেই ধৰ্মৰেই উগ্ৰ ধৰ্মীয় জাতীয়তাবাদৰ সম্মুখীন হ'বলগীয়া হয়।\nইমানৰ পাছতো ধৰ্মৰ প্ৰচলন নথকা সমাজ আৰু ধৰ্মত বিশ্বাস নথকা লোক এই পৃথিৱীত বিচাৰি পাবলৈ টান। তেনেহ’লে আমি এই কথা মানি ল’ম নেকি যে ধৰ্মই আমাক সদায় সহায় কৰি আহিছে। নিশ্চয়কৈ। ধৰ্মৰ প্ৰয়োজনীয়তা বা ধৰ্মই আমাক কিদৰে সহায় কৰিছে এই বিষয়টোৰ নিষ্পত্তি আজিলৈ হোৱা নাই। আৰু কেতিয়াও নহ’য়। ধৰ্মৰ বিষয়ত আপুনি যিমানেই কথা নকওঁক কিয়। আপোনাৰ কেতিয়াও হেঁপাহ নপলাই। হেঁপাহ নপলোৱাৰ কাৰণ এটাই। ধৰ্মই মানুহক স্বাধীনতা দিয়ে। বন্ধুত্ব দিয়ে। সমাজ দিয়ে। আৰু ধৰ্মই মানুহক পশুলৈ সলনি ন’কৰি জীয়াই থাকিবলৈ প্ৰেৰণা দিয়ে। অন্ততঃ এক বৃহৎ সংখ্যাক জনগণক।\nবিশ্বত অশান্তিৰ এটি মূল কাৰক নেকি ধৰ্মান্ধতা\nএই বিশ্বত ধৰ্মীয় অশান্তিৰ কাৰক সাধাৰণতেই প্ৰভুত্ব। এটা ধৰ্মই আন এটা ধৰ্মৰ ওপৰত কৰিবলৈ বিচৰা প্ৰভুত্বৰ ফলতেই বিশ্বত ধৰ্মীয় অশান্তিৰ পৰা ৰাজনৈতিক-সামাজিক অশান্তিৰ সৃষ্টি হৈছে। আৰু এতিয়াও এই ধৰাৰ আধাতকৈ বেছি সংখ্যক লোক অন্ধ ধৰ্মীয় আৱেগৰ দ্বাৰা পৰিচালিত হৈ আহিছে বাবেই ভিন্ন সমাজ সন্ত্ৰাস জৰ্জৰিত হৈ অশান্তিত আছে। অৱশ্যেই ধৰ্মৰ জাৰিয়তে সমাজত শান্তি প্ৰতিষ্ঠাৰ উদ্দেশ্য লৈও একাংশই অশান্তি বিয়পাই আহিছে। কিন্তু প্ৰকৃত অৰ্থত ধৰ্মীয় মূল্যাংকন কৰা লোকৰ সংখ্যা তথা তেনে সমাজ আজিও নগণ্যপ্ৰায়।\nধৰ্মৰ জৰিয়তে পৰমাত্মাৰ সন্ধান বা সংক্ষিপ্তৰূপত ক’বলৈ গ’লে মোক্ষ প্ৰাপ্তিৰ উপায় আমাৰ হাততেই আছে। খাদ্যভ্যাস বা উপাসনাৰ স্থানৰ সৈতে ধৰ্মৰ সম্পৰ্ক নাই। ধৰ্মীয় প্ৰাপ্তি কেৱল মনস্তাত্বিক দিশৰ পৰাহে সম্ভৱ। মোৰ বিচাৰত নিজক অধ্যয়ন কৰিব পৰাকৈ বিচাৰি পোৱা পৰিৱেশেই/ঠাইয়েই হৈছে আমাৰ উপাসনাৰ স্থলী। আমাৰ সমাজে নিৰ্ধাৰণ কৰা মন্দিৰ-মছজিদ বা গীৰ্জাত সাধাৰণতে জনসাধাৰণে ভগৱানৰ অস্তিত্ব বিচাৰি পোৱা বুলি দাবী কৰি এক মানসিক প্ৰশান্তি লাভ কৰে। মানুহে নিৰ্দিষ্ট কৰা এই তিনিওটা ঠিকনাতেই ভগৱান নামৰ চৰিত্ৰক (যি আচলতে আমাক জীয়াই থকাৰ বাবে প্ৰয়োজনীয় শক্তিৰ মাধ্যম) বিচাৰি পোৱা যায় যদিও কেতিয়াবা আকৌ সেই একেই চৰিত্ৰক আমি আমাৰ নিজৰ শোৱনি কোঠাৰ বিচনাখনত, পাহাৰ-পৰ্বতৰ চূড়াত, জনব্যস্ততাৰে ভৰপূৰ কোনো ট্ৰেফিক ছিগনেলতো জীৱনৰ অভিজ্ঞতাৰ ৰূপত বিচাৰি পোৱা যায়। সেয়া হৈছে জীৱনৰ উপলব্ধিৰ সত্যতা। এয়া বাৰু যি কি নহওঁক সমাজক একত্ৰিত কৰি ৰখাৰ বাবে ধৰ্মৰ বিশ্বাসক জীয়াই ৰখাটো প্ৰয়োজনীয়। কিন্তু ধৰ্মীয় আৱেগক প্ৰভুত্ব বিস্তাৰৰ উদ্দেশ্যৰে ব্যৱহাৰ কৰাৰ প্ৰচেষ্টা কেতিয়াও সমৰ্থনযোগ্য নহ’য়। কিয়নো ই কেৱল সমাজক কুলষিতহে কৰে। ইয়াৰ অন্য কোনো লাভালাভ নাই। সেয়ে ক’ম, ধৰ্মৰ বিচাৰ নহ’য়, ইয়াৰ সহায়ত নিজৰ অধ্যয়ন কৰক। তেতিয়া সমাজ লাভাণ্বিত হ’ব।\nআশ্ৰম, নতুন দিল্লী, যোগাযোগঃ 9899660582, ই-মেইলঃ journosonit@gmail.com\nBy xukhdukh.com on November 27, 2018


ল’ৰাৰ ইউনিফৰ্ম পিন্ধি অহাৰ বাবেই অঘটন, মহাবিদ্যালয়ৰ প্ৰৱেশদ্বাৰত ছাত্ৰীৰ চাৰ্টৰ কলাৰত খামুচি ধৰিলে ছাত্ৰ একতা সভাৰ সম্পাদকে! – Pratham Khabar\nঘৰ/Social/ল’ৰাৰ ইউনিফৰ্ম পিন্ধি অহাৰ বাবেই অঘটন, মহাবিদ্যালয়ৰ প্ৰৱেশদ্বাৰত ছাত্ৰীৰ চাৰ্টৰ কলাৰত খামুচি ধৰিলে ছাত্ৰ একতা সভাৰ সম্পাদকে!\nঘটনা সন্দৰ্ভত ছাত্ৰী গৰাকীয়ে মহাবিদ্যালয়খনৰ অধ্যক্ষক অভিযোগ কৰে যদিও ঘটনাটো এৰাই চলিবলৈ নিৰ্দেশ দি ছাত্ৰীগৰাকীক ছুৰিদাৰ পৰিধান কৰি আহিবলৈ কয় অধ্যক্ষ টিকেন চন্দ্ৰ দাসে।\n0 2,708 1 মিনিট পঢ়া\nপুনৰ ইউনিফৰ্ম বিতৰ্কত বাক্সাৰ বৰমা মহাবিদ্যালয়। ল’ৰাৰ ইউনিফৰ্ম পিন্ধাৰ বাবেই এগৰাকী ছাত্ৰীৰ শ্লীলতা হানিৰ চেষ্টা বৰমা মহাবিদ্যালয়ৰ ছাত্ৰ একতা সভাৰ। এই অভিযোগ তুলিছে ভুক্তভোগী ছাত্ৰী জুৰি দাসে। তৃতীয় ষাণ্মাসিকত অধ্যয়নৰত জুৰি দাসে ল’ৰাৰ দৰে ইউনিফৰ্ম পৰিধান কৰি মহাবিদ্যালয়লৈ অহাৰ বাবেই মহাবিদ্য়ালয়ত প্ৰৱেশত বাধা প্ৰদান কৰে ছাত্ৰ একতা সভাৰ সম্পাদকে।\nঅন্য দিনাৰ দৰেই ছাত্ৰীগৰাকীয়ে ল’ৰাৰ দৰে লংপেন্ট-চাৰ্ট পিন্ধি মহাবিদ্যালয়ত প্ৰৱেশ কৰাৰ সময়তে মহাবিদ্যালয়ৰ প্ৰৱেশদ্বাৰত উপস্থিত হৈ ছাত্ৰ একতা সভাৰ সম্পাদক চুৰাংসাৰ বড়োয়ে ছাত্ৰী গৰাকীৰ ইউনিফৰ্মৰ ওপৰত প্ৰশ্ন কৰি চাৰ্টৰ কলাৰত ধৰি মহাবিদ্যালয়ত প্ৰৱেশ কৰাত বাধা প্ৰদান কৰে। আনকি ছাত্ৰীৰ দৰে ইউনিফৰ্ম পিন্ধি নহালৈকে ছাত্ৰীগৰাকীক মহাবিদ্যালয়ত প্ৰৱেশ কৰাত বাধা প্ৰদান কৰে ছাত্ৰ একতা সভাই।\nঘটনা সন্দৰ্ভত ছাত্ৰ একতা সভাৰ সম্পাদক চুৰাংসাৰ বড়োই ছাত্ৰী গৰাকীৰ শ্লীলতা হানি কৰি মহাবিদ্যালয়ৰ পৰা উলিয়াই দিয়া বুলি কৰা অভিযোগ নস্যাৎ কৰি মহাবিদ্যালয়ৰ শৈক্ষিক পৰিবেশ অটুত ৰখাৰ স্বাৰ্থত ছাত্ৰী গৰাকীক ছাত্ৰৰ ইউনিফৰ্ম পৰিধান কৰাৰ পৰা বিৰত থাকিবলৈ আহ্বান জনোৱা বুলি মন্তব্য কৰে ছাত্ৰ একতা সভাৰ সম্পাদকজনে।\nএতিয়া প্ৰশ্ন হয়, কোনে ন্যায় দিব বৰমা মহাবিদ্যালয়ৰ ছাত্ৰী জুৰি দাসক? অপদস্থ হৈও অসহায় আজি জুৰি। ল’ৰাৰ ইউনিফৰ্ম পৰিধান কৰাৰ বাবে চৰম হাৰাশাস্তি কৰা ছাত্ৰ একতা সভাৰ সম্পাদক গৰাকীৰ বিৰুদ্ধে কোনে ব্যৱস্থা গ্ৰহণ কৰিব সেয়া পৰৱৰ্তী সময়ত লক্ষণীয় হ’ব।\nAssam Baksa Barama College College Uniform\nঅভিলেখ ৰচিলে বিজেপিয়ে, নিৰ্বাচনী প্ৰচাৰত সৰ্বাধিক ব্যয় কৰি বিজেপিৰ চমক...


নৱজাত আফগানিস্তানৰ সমুখতো আত্মবিশ্বাসী নহয় ভাৰত ! কি আছে ভাগ্যদশাত? -\nHomeক্ৰীড়ানৱজাত আফগানিস্তানৰ সমুখতো আত্মবিশ্বাসী নহয় ভাৰত ! কি আছে ভাগ্যদশাত?\nনৱজাত আফগানিস্তানৰ সমুখতো আত্মবিশ্বাসী নহয় ভাৰত ! কি আছে ভাগ্যদশাত?\nনতুন দিল্লীঃ সমুখত ৰছিদৰ দল,কিদৰে সাজু ভাৰত ? বাবৰ আজম নেতৃত্বাধীন পাকিস্তানৰ বিৰুদ্ধে পৰাজয়ৰ কাৰণ হিচাপে ভাৰতীয় টীম মেনেজমেণ্টে প্ৰকাশ কৰিছিল আচৰ্যজনক তথ্য। পাকিস্তানৰ হাতত শোচনীয় পৰাজয়ৰ পাছত ভাৰতীয় শিবিৰৰ বিপৰ্যয়ৰ কাৰণ হিচাপে পোহৰলৈ আহিছিল নানা বিষয়। পূৰ্বৰ ভুলৰ শুধৰণিৰে আজি আফগানিস্তানৰে মুখামুখী হ’ব ভাৰত। আফগানিস্তানৰ বিৰুদ্ধেও চিন্তিত, উদ্বিগ্ন ভাৰত! ৰছিদ খানে আইপিএলত খেলিলেও বাকী দলটোৰে পৰিচিতি নাই ভাৰতৰ। উল্লেখ্য যে, আফগানিস্তান টি-২০ ক্ৰিকেটৰ এটা শক্তিশালী দল। বলিঙৰ দিশৰ পৰা যিদৰে ৰছিদ, মহম্মদ নবী আৰু মুজিব উৰ ৰহমানে ভাৰতক বিপদত পেলাব পাৰে তেনেদৰে মহম্মদ শ্বাহজাদেৰ বিধ্বংসী বেটেও সমস্যাত পেলাব পাৰে বিৰাট বাহিনীক।\nভাৰত-আফগানিস্তানৰ মাজত এতিয়ালৈকে মাত্ৰ দুখন টি-২০ খেলহে অনুষ্ঠিত হৈছে। তাকো খেল দুখন টি-২০ বিশ্বকাপত খেলা হৈছিল। আৰু ভাৰতে দুয়োখন মেচ জিকিছিল।কিন্তু পূৰ্বৰ সেই আফগান দল এতিয়া আৰু নাই। বেটে-বলে পৰিপূৰ্ণ অন্যতম লেখত ল’বলগীয়া দল হিচাপে কৃতিত্ব অৰ্জন কৰিছে ৰছিদ খানৰ আফগান দলে। শেহতীয়া টি-২০ সংস্কৰণতো আফগানিস্তানে ভাল প্ৰদৰ্শন আগবঢ়াইছে। বিপৰীতে ভাৰতে পাকিস্তানৰ বিৰুদ্ধে প্ৰথমবাৰৰ বাবে বিশ্বকাপৰ মঞ্চত পৰাজিত হৈছে। টি-২০ ক্ৰিকেটৰ ইতিহাসত প্ৰথমবাৰৰ বাবে ১০ উইকেটত পৰাজিত হৈছিল ভাৰত। অনুৰাগীসকলৰ মতে বিশ্বকাপ পৰা বিদায় আসন্ন ভাৰতৰ।\nএনে পৰিস্থিতিত, সমুখ-সমৰত ৰছিদ বাহিনী। নেট ৰান ৰেটত ভাৰততকৈ আগবাঢ়ি আছে আফগানিস্তান। পূৰ্বে ভাৰত আৰু আফগানিস্তানৰ মাজৰ দুখন খেলত বিৰাট কোহলী আৰু নুৰ আলী জাদৰানে এটা ইনিংছত সৰ্বাধিক ৰান সংগ্ৰহ কৰিছিল। দুয়োজনে ৫০ ৰানৰ দৰ্শনীয় ইনিংছ খেলিছিল। ইতিহাসৰ পৃষ্ঠাত ভাৰত আগুৱাই থকা স্বত্বেও, বুধবাৰৰ মেচখনত আফগানিস্তানে ভাৰতীয় দলৰ বিৰুদ্ধে এক প্ৰত্যাহ্বান পৰিব পাৰে। ছেমিফাইনেলত উপনীত হ’বলৈ আফগানিস্তানৰ বিৰুদ্ধে ভাৰতৰ জয় অনিবাৰ্য। ৰানৰেটে এই ক্ষেত্ৰত প্ৰভাৱ পেলালেও সন্মান ৰক্ষাৰ যুঁজখনত জয়ে হৈ পৰিছে ভাৰতৰ বাবে একমাত্ৰ পথ। ইফালে ‘দলৰ প্ৰদৰ্শন লৈ ব’ৰ্ড অতি হতাশ আৰু বিতুষ্ট বুলি সংবাদ মাধ্যমত প্ৰকাশ পাইছে। গতিকে, বিৰাট কোহলীক এদিনীয়া দলৰ অধিনায়ক পদত ৰখাৰো সম্ভাৱনা অতি ক্ষীণ। তেওঁৰ সলনি ৰোহিত শৰ্মাৰ কান্ধতে টি-২০ আৰু এদিনীয়া দলৰ অধিনায়কৰ ভাৰ অৰ্পন কৰাৰ সম্ভাৱনা আছে। অৱশ্যে টেষ্টত কোহলীকে অধিনায়ক কৰি ৰাখিব পাৰে। কিন্তু যদিহে বিশ্বকাপৰ অৱশিষ্ট মেচকেইখনত বিজয় সাব্যস্ত কৰাৰ লগতে ভাৰতীয় দলে কিছুদূৰ আগুৱাব পাৰে তেন্তে বিচিচিআইৰ সিদ্ধান্ত সলনি হ’বও পাৰে। ৰাহুল দ্ৰাবিড়ৰ দিগ নিৰ্দেশনাত নতুন যাত্ৰা আৰম্ভ কৰাৰ প্ৰাকমুহূৰ্তত কোহলীৰ চকী যোৱাটো এতিয়া প্ৰায় নিশ্চিতই বুলি দাবী কৰিছে একাংশ সংবাদ মাধ্যমে।\nPrevious articleচোৰৰ টাৰ্গেট ধন-সোণ নহয়… মঙলদৈত কিয় চুৰি হয় মিঠাতেলৰ বটল?\nNext articleঅখিল গগৈ এটা বিগ জিৰো… উপ-নিৰ্বাচনত ব্যৰ্থতাৰ পাছতে শেলে বিন্ধিছে ৰাইজৰ দলৰ নেতাক


অৰুণাচল প্ৰদেশ আৰু লাডাখ 'শাস্তিমূলক বদলি'ৰ স্থান নেকি? চৰকাৰক কৰিছে প্ৰশ্ন, ছচিয়েল মিডিয়াত বিতৰ্কwhy-ias-couple-sanjeev-khirwar-and-rinku-dugga-transferred-to-ladakh-and-arunachal-pradesh-hb– News18 assam\nঅৰুণাচল প্ৰদেশ আৰু লাডাখ শাস্তিমূলক বদলিৰ স্থান নেকি বুলি প্ৰশ্ন কৰিছে বহুতে।\nLast Updated : May 28, 2022, 11:47 IST\nজ্যেষ্ঠ আইএএছ বিষয়া সঞ্জীৱ খিৰৱাৰক লাডাখলৈ আৰু তেওঁৰ পত্নী ৰিংকু ডুগ্গাক অৰুণাচল প্ৰদেশলৈ স্থানান্তৰ কৰাৰ পিছত, কেইবাজনো লোকে এই সিদ্ধান্তক শাস্তিমূলক বদলি হিচাপে ব্যাখ্যা কৰিছে। ছচিয়েল মিডিয়াতো বিষয়টোক লৈ ব্যাপক চৰ্চা আৰম্ভ হৈছে।\nঅৰুণাচল প্ৰদেশ আৰু লাডাখ শাস্তিমূলক বদলিৰ স্থান নেকি বুলি প্ৰশ্ন কৰিছে বহুতে। আনহাতে একাংশই এই সন্দৰ্ভত যুক্তি দিছে যে, উত্তৰ-পূবৰ অৰুণাচল প্ৰদেশ আৰু উত্তৰৰ লাডাখ হৈছে আন ৰাজ্য আৰু কেন্দ্ৰীয় শাসিত অঞ্চলৰ তুলনাত যোগাযোগ ব্যৱস্থা কিছু পিছপৰা। কিন্তু বাস্তৱত কিমান যুক্তিসংগত এই কথা?\nটিএমচিৰ সাংসদ মহুয়া মৈত্ৰাই বিষয়টোৰ সন্দৰ্ভত প্ৰতিক্ৰিয়া প্ৰকাশ কৰি কৈছে যে, অৰুণাচল প্ৰদেশলৈ স্থানান্তৰ কৰাটো এটা শাস্তি নেকি? সঞ্জীৱ খিৰৱাৰক আন কোনো ৰাজ্যলৈ কিয় স্থানান্তৰ কৰা নহ'ল? তেওঁৰ মতে, বিষয়াজনক অৰুণাচল প্ৰদেশলৈ তথাকথিত 'শাস্তিমূলক' বদলি কৰি ৰাজ্যখনক লাজ দিছে। আৰু প্ৰমাণ কৰিছে যে, অৰুণাচলৰ উন্নয়ন হোৱা বুলি যি দাবী কৰিছে সেয়া মিছা। অৱশ্যে, সঞ্জীৱ খিৰৱাৰক লাডাখলৈ স্থানান্তৰ কৰা হৈছে, আৰু তেওঁৰ পত্নীক অৰুণাচল প্ৰদেশত নিযুক্তি লাভ কৰিছে।\nউল্লেখ্য যে, দিল্লীৰ ত্যাগৰাজ ষ্টেডিয়ামত ক্ষমতাৰ অপপ্ৰয়োগ কৰি খেলৰ অনুশীলন সময়তকৈ আগতেই বন্ধ কৰি দিয়াৰ অভিযোগ উত্থাপিত হৈছিল দুয়োগৰাকী প্ৰশাসনিক বিষয়াৰ বিৰুদ্ধে। বিতৰ্কৰ পিছত বৃহস্পতিবাৰে IAS দম্পতী সঞ্জীৱ খিৰৱাৰ (Sanjeev Khirwar) আৰু তেওঁৰ পত্নী ৰিংকু দুগ্গা (Rinku Dugga)ক কেন্দ্ৰীয় গৃহ মন্ত্ৰণালয়ে ক্ৰমে লাডাখ (Ladakh ) আৰু অৰুণাচল প্ৰদেশ (Arunachal Pradesh)লৈ বদলি কৰিছিল।\nদিল্লীৰ ৰাজহ বিভাগৰ প্ৰধান সচিবে নিজৰ কুকুৰটোক খোজ কাঢ়িবলৈ সুবিধা কৰি দিয়াৰ বাবে ত্যাগৰাজ ষ্টেডিয়াম (Thyagraj Stadium)ৰ পৰা সাধাৰণ লোকক উলিয়াই দি আগতীয়াকৈ বন্ধ কৰি দিছিল।\nFirst published: May 28, 2022, 11:47 IST\nArunachal PradeshIAS Officer transferladakh


সমালোচনাৰে থকা–সৰকা কৰা মৌনিতা আজি নয়নৰ মণি|mounita-borah-who-was-trolled-in-social-media-got-much-of-love-this-year– News18 Assam\nমুখ্যপৃষ্ঠা » ভিডিঅ » জীৱন শৈলী\nসমালোচনাৰে থকা–সৰকা কৰা মৌনিতা আজি নয়নৰ মণি\nঅসম1:36 PM IST Apr 22, 2019\nটাকুৰি ঘূৰাদি নাচিছে এগৰাকী বিহুৱতীয়ে। ৰঙালী বিহুৰ বতৰত ফেচবুকৰ ৱালৰ পৰা ৱাললৈ বাগৰিছে বিহুৱতীগৰাকীৰ এই অপূৰ্ব প্ৰদৰ্শনৰ ভিডিঅ’টো। কেইটামান মুহূৰ্তৰ ভিতৰতে বিহুৱতীগৰাকীয়ে বুটলিছে ৰাইজৰ অপাৰ প্ৰশংসা। এই বিহুৱতীগৰাকীৰ নাম মৌনিতা বৰা।\n‘লাভ জেহাদ’ ৰ বাখ্যা বিধায়ক শিলাদিত্যৰ!\nনাৰিকল খোৱাৰ অপৰাধত তালিবানী শাস্তি তিনি কিশোৰক, ঢালি দিয়ে এচিড\n‘ছেলফী ৰাণী’ বৰষা! ‘ৰত্নাকৰ’ৰ খবৰ দিবলৈ গৈ দৰং কলেজত বৰষাৰাণীৰ কি হ’ল?\nNRC নহয়, ইয়াৰ নাম হ’ব লাগে NPR, কি এই NPR? ক’লে শিলাদিত্য দেৱে\nঅপহৰণকাণ্ডৰ লগত জড়িত ৰফুল আলীৰ পৰিয়াল! বিস্ফোৰক মন্তব্য অপহৃত যুৱতীৰ\nচৰিত্ৰ সলনি নহ'ল অসম আৰক্ষীৰ একাংশৰ ! যান-বাহন ৰখাই আৰক্ষীয়ে সংগ্ৰহ ধন\nওজা–পালিৰ আৰ্হিত পৰিবেশন কৰিলে অসমীয়া চিনেমাৰ গীত\nকংগ্ৰেছী আহি বিজেপিক অশুদ্ধ কৰিলে, আমি সঁজা ঘৰখনত আজি আমিয়েই এলাগী\nএইবাৰ ফুটবল খেলুৱৈৰ ৰূপত কংগ্ৰেছী বিধায়ক ৰূপজ্যোতি কুৰ্মী\nসম্ভ্ৰান্ত মহাবিদ্যালয়ৰ শ্ৰেণীকোঠাৰ ছাত্ৰ–ছাত্ৰীৰ অশালীন কাৰ্য\nনাম বিভ্ৰাটৰ ভয়ংকৰ পৰিণতি!\nজুবিন গাৰ্গৰ প্ৰিয় চানাৱালা জনৰ মুখতো এতিয়া কাঞ্চনজংঘাৰ সংলাপ!\nতেজপুৰত জুবিন গাৰ্গক দুৰ্ব্যৱহাৰ সুৰামত্ত বিজেপি নেতাৰ!\nছচিয়েল মিডিয়াত ভাইৰেল কাঞ্চনজংঘা! প্ৰচণ্ড খং জুবিন গাৰ্গৰ\nশ্বপিং ম’লত চুৰি কৰি হাতেলোটে ধৰা পৰিল সেনা বিষয়া!\n‘নিজ হাতেৰে জন্ম দিয়া একাংশ উন্মাদ নৰাধমে হত্যা কৰিলে মোৰ দেউতাক’\n‘তিনি বছৰ আগতেই বুজিছিলো NRC ৰ নামত যে বেপাৰ চলিছিল!\nNRC প্ৰকাশৰ প্ৰাকক্ষণত স্পৰ্শকাতৰ ১২০০ NSKক লৈ আৰক্ষীৰ তৎপৰতা\n‘NRC এ দুখ দিছে– কৃষ্ণক, কৃষ্ণ বুলি কোৱা লোকৰ নাম হে বাদ পৰিছে NRCৰ পৰা’\nNRCৰ খচৰাত নাম বাদ পৰা লোকৰ শুনানিৰ নামত খৰচ হ’ল ৭,৮৩৬ কোটি টকা\nমালিগাঁৱত কলেজীয়া ছাত্ৰীক বলপূৰ্বক ভাবে ইনজেকচন দিলে ড্ৰাগছ আসক্ত যুৱকে\nশিৱক কিয় ভাল পায় জুবিনে?\nআকৌ জ্বলালে আছুৰ কাৰ্যালয়\nNRCৰ ওপৰত প্ৰশ্ন তুলিবলৈ আপোনাৰো আছে অধিকাৰ\nমহানগৰীৰ পল্টন বজাৰৰ হোটেল সম্ৰাটত ভয়ংকৰ অগ্নিকাণ্ড, চাওক ভিডিঅ’\nখগেন মহন্তৰ ওপজা দিনটোত কি ক’লে পুত্ৰ অংগৰাগে?\n‘অটোৱালা’ৰ ৰূপত মুখ্যমন্ত্ৰী, পেছেঞ্জাৰ হ’ল কোন কোন?\nহিমন্তৰ কনভয়ৰ খুন্দাত ২ যুৱক নিহত হোৱাৰ অভিযোগ\nহাতত ত্ৰিৰংগালৈ মৰিগাঁৱৰ যুৱকে কৰিলে দুঃসাহসিক বাইক ষ্টাণ্ট!\nসন্ধিয়াৰ এজাক বৰষুণতে বুৰ গ'ল গুৱাহাটী মহানগৰ!\nদুৰ্নীতি আগতো আছিল, এতিয়াও আছে আৰু থাকিবই : তৰুণ গগৈ


আকাশৰ সীমা বিচাৰি...(তুলিকা নিৰ্মলীয়া) - সাহিত্য ডট অৰ্গ\nআকাশৰ সীমা বিচাৰি…(তুলিকা নিৰ্মলীয়া)\nআকাশৰ সীমা বিচাৰি…\nনাৰী অর্দ্ধ –আকাশ ! আকাশৰ জানো সীমা আছে? পাৰি জানো জুখিব তাৰ পৰিধি? আকাশ শূন্য নে পূর্ণ? আকাশে জীপাল কৰে মাটি। কেতিয়াবা ৰ’দ, কেতিয়াবা বৰষুণ! খৰাং, বান, সেউজীয়া… সকলোবোৰ দেখোন আকাশেই দিয়ে! ইমানবোৰক লৈ আকাশ পৰিপূৰ্ণ হৈ থাকেনে? যদি পূর্ণ, তেন্তে ইমান শূন্যতা কিয় আকাশৰ বুকুত?\nক’ৰপৰা আৰম্ভ হয় কথাবোৰ? আৰম্ভণিটোৰ আৰম্ভ য’ত হৈছিল ত’ৰপৰা? নে আৰম্ভণিটো য’ত শেষ হৈছিল ত’ৰপৰা? নে আৰম্ভণিটো শেষ হৈ য’ত নতুন এটা আৰম্ভণিৰ আৰম্ভ হৈছিল ত’ৰপৰা? নে আৰম্ভণিটো আৰম্ভ হৈ আধাতে শেষ হৈ নতুনকৈ আৰম্ভ হোৱা আৰম্ভণিটোৰপৰা? ক’ৰপৰা? নাৰী বুলি ক’লে মোৰ দুচকুত ‘মা’ৰ ছবিখনহে আহে। হাজাৰজনী ‘মা’ৰ হাতত মোৰ কিছু অনুভৱ…\nবুইছ বৌটি। নতুন বছৰক আদৰিবলৈ হ’ল নহয়। আমাৰ অফিচৰপৰা গৈছিলো বনভোজ খাবলৈ। মোৰ মন নাছিল। জোৰ কৰিয়েই লৈ গ’ল মোক। কিমান খাবি। ভাতৰ সৈতে বিধে বিধে তৰকাৰি । আৰু আমাৰ পুৰুষ সহকর্মী কেইজনৰ বাবে কেইবা বিধো বিলাতী সুৰা। নামবোৰ ক’লেও তই জানো চিনি পাবি। নকওঁ দে। সেইবোৰ খোৱাৰ পিছত কাৰো ভাত খাবলৈ পেটত ঠাই নাছিল। নষ্ট হ’ল ভাত-তৰকাৰি । নৈৰ পাৰতে পেলাই আহিব লৈছিলোঁ সেইবোৰ কাউৰী, কুকুৰৰ বাবে। কথাটো গ’ম পাই ক’ৰপৰা জানো ফটাচিটা কাপোৰ কানি পিন্ধি হাতে হাতে পলিথিন একোটা লৈ এপাল ল’ৰা ছোৱালী ওলালহি। পেলাই দিয়া ভাত তৰকাৰিবোৰ ল’বলৈ তাহাঁত মখাই হেতা-ওপৰা লগালে। কিমানদিন ছাগে ভালকৈ খাব পোৱা নাই সিহঁতে ! উভতি আহোঁতে তোলৈ মোৰ বৰকৈ মনত পৰিছিল। মই যেতিয়া সৰু আছিলো, ইটো নাখাওঁ সিটো নাখাওঁ কৰি থাকিছিলো, তেতিয়া তইযে সাধুকথাৰ দৰে কৈছিলি-তহঁতৰ ছ টা ভাই ভনীৰ তই ডাঙৰ। কেতিয়াবা তহঁতে চাউল নথকাৰ বাবে বাৰীৰ কচু সিজায়ো খাইছিলি। বাৰীৰ নেমুটেঙা, জলকীয়া নি ওচৰৰ দেওবৰীয়া হাটত বিক্ৰী কৰি চাউল দাইল কিনিছিলি।\nমই জানো তোৰ পঢ়িবলৈ মন আছিল। (এতিয়াওঁ তই মনে মনে ইংৰাজী আখৰ কেইটা লিখিবলৈ চেষ্টা কৰি থকা মই বহুত দিন দেখিছো। মই কৈ দিলে কিজানি তই লাজেই কৰ’ সেই বুলিয়েই একো নকওঁ। জানো, তই জুকিয়াই জুকিয়াই ইংৰাজী বাতৰি কাকতখন পঢ়িব পৰা হৈছ।) তোৰ গোট গোট হাতৰ আখৰ কেইটা দেখিয়েই গম পাওঁ তই পঢ়াত ভাল আছিলি। তথাপি তই স্কুল আধাতে এৰি তোৰ পিতাইক কৈ দিছিলি তোৰদ্বাৰা আৰু পঢ়া ন’হব, তই নোৱাৰ। কিন্তু তই, কেৱল তই জানিছিলি। তই জানিছিলি তোৰ এটা ভায়েৰাৰ ইঞ্জিনিয়াৰ হোৱাৰ মন। পিতায়েও তাক চহৰৰ স্কুলত পঢ়ুৱাইছিল অ’ৰ ত’ৰপৰা পইচা ধাৰ ঋণ কৰি। আৰু তই? তই নিজৰ সপোনবোৰক চিতাজুইত তুলি দি বিয়া হৈ গৈছিলি কম বয়সতে তোৰ অপছন্দৰ মানুহ এটাৰ সৈতে। …শাহুৰ-শহুৰ, দেৱৰ-ননদ্, হাঁহ-কুকুৰা, গৰু-ম’হ, খেতি পথাৰে ভৰ্তি এখন ঘৰত মেলি দিলি তই তোৰ জীৱন দিঙা। নিৰবে পূৰ কৰিছিলি আটাইৰে আব্দাৰ। তই কেতিয়াওঁ সপোন দেখা নাছিলি নে? এটা সপোন ? নিজৰ বাবে, কেৱল নিজৰ বাবে? শাহুৰ খেচ্ খেচনি, ননদৰ তিৰ্য্যক মন্তব্য…ক’তোৱেই তোৰ অসন্তুষ্টি নাছিল নে? গৰু-ম’হৰ বাবে ঘাঁহ কটা, হাঁহ-কুকুৰাৰ বাবে দানা যোগাৰ কৰা, ঘৰৰ মানুহকেইটাৰ আলপৈচান ধৰা, নিজৰ মানুহটোক সুখী কৰা, ঘৰৰ বাহিৰ-ভিতৰ আল্ মৰা, খেতি-পথাৰ আছেই, চোঁতালত ডাঙৰ কৈ মৰণা এটা মেলা, বিহু পালেহি বুলি গামোচা এযুতি লগোৱা; বিহু বুলিলে জানো তাঁতশাল খনতে সব শেষ হয়! ইমান কাম তোৰ! এই ইমানবোৰৰ মাজত তোৰ নিজৰ বাবে কৰিবলৈ একো নাছিল নে? একোৱেই নাছিল?মই আহিছিলোঁ তোৰ কোলালৈ । তই হাঁহিছিলি । তাৰ পাচতেই বাবাই চাকৰিটো পাই গৈছিল। তই আৰু অলপ বেছিকৈ হাঁহিব পৰা হৈছিলি । প্রথম সন্তানক হেৰুৱাৰ বেদনাবোৰ তোৰ হাঁহিয়ে পখালিছিলি । তাত জানো তোৰ দোষ আছিল? মোৰ ‘বা’জনীক পেটতে লৈ তই মতা ম’হটোলৈ বুলি ঘাঁহ কাটিব যাব লগা হোৱাৰ বাবেহে ওফন্দি থকা পেটটোত দুখ পাইছিলি। মই জানো, তোতকৈয়ো মোৰ ‘বা’জনীয়ে বেছি দুখ পাইছিল। সেয়ে তাই ছমাহ তোৰ কোলাত ডাঙৰ হৈছিল যদিও গুচি গ’ল তৰাৰ দেশলৈ। তই মোক ‘বা’ এজনী দিব নোৱাৰিলেও এটা মৰমলগা ভাইটি দিলি। তোৰ ডাঙৰটো ভায়েৰা বাগানৰ মেনেজাৰ এতিয়া। মাজুটো ডাঙৰ ইঞ্জিনিয়াৰ, অসমৰ বাহিৰত থাকে। সৰুটোৱেও ভাল ব্যৱসায় চলাই আছে। তোৰ ভনী দুজনীও বিয়া বাৰু হৈ সুখতে আছে। এতিয়া তোৰ নিজা এখন ঘৰ আছে। শাহুৰৰ খেচ্ খেচনি নাই, দেওৰ-ননদ নিজৰ নিজৰ সংসাৰক লৈ ব্যস্ত। তোৰ খবৰ ল’বলৈ কাৰো আহৰি নাই। তোৰ ল’ৰা ছোৱালী দুটাকো উচিত শিক্ষা দি ডাঙৰ কৰিলি। এতিয়া তই সুখীনে? সঁচাকৈ?\nআই বোপাইৰ সপোনবোৰ পূৰ কৰিবলৈ সপোন দেখিলি, ভাই ভনীৰ সপোনবোৰ পূৰাবলৈ সপোন দেখিলি, শাহু-শহুৰ, দেৱৰ-ননদৰ সপোন পূৰ কৰিবলৈ সপোন দেখিলি, নিজৰ মানুহটোক সুখী কৰিবলৈ মানুহটোৰ সপোনবোৰ পূৰাবলৈ সপোন দেখিলি, ল’ৰা-ছোৱালীকেইটাৰ সপোন পূৰাবলৈ সপোন দেখিলি! কেতিয়াবা নিজৰ বাবে, কেৱল নিজৰ বাবে, নিজক সুখী কৰিবৰ বাবে এটা সপোন দেখিছিলি নে? তই জাননে মই লগৰবোৰৰ লগত গৈ দামী ৰেষ্টোৰাত সোমাই বহুত কিবাকিবি খাওঁ কেতিয়াবা। চিকেন কাবাব, চিলি চিকেন, চিকেন ৰ’গন জুচ্, পোলাও-বিৰিয়ানি, চিকেন টিক্কা, চিকেন ড্রাই ফ্রাই, চিকেন বাটাৰ মচালা, ফ্রুইট চালাদ, নান্, কুফটা, পনীৰ… …কিমানৰ নাম ক’ম তোক! কোনবিধ খাবি তই ! কৈ শেষেই নহয় এইবোৰ। চিকেনৰেই যে কিমান বিধ আছে! বাকীবোৰ নক’লোৱেই বাৰু তোক। সেইবোৰ মই কেৱল মোৰ বাবে খাওঁ বুইছ। খাব নোৱাৰিলে তাতে এৰি আহোঁ। ভাইটিয়েও লগৰ বোৰৰ লগত ওলাই গৈ খায়, ফুৰে। সেইয়াও কেৱল তাৰ সুখৰ বাবে। দেউতাইও টেঙৰ, পানী খায় লগৰবোৰৰ লগত, কেৱল নিজৰ স্ফুর্তিৰ বাবে। ( মই জানো বিচনাত তোক শান্তিৰে শুবও নিদিয়ে কেৱল নিজৰ সুখৰ বাবে।) আৰু তই? ঘৰলৈ মাছ এডোখৰ আনিলেও নিজে নাখায় থৈ দিবি-মানুহটোলৈ বুলি, ল’ৰাটোলৈ বুলি, ছোৱালীজনীলৈ বুলি ! দামী কাপোৰ এসাজ নল’ৱ বুঢ়ী হ’লো বুলি। ( দুটামান টকা বচোৱাৰ অজুহাত তোৰ ! ) তই কিয় আমাৰ দৰে স্বার্থপৰ হ’ব নোৱাৰ? নিজৰ বাবে এটা সপোন কিয় নেদেখ? কিয় এটা দিন কেৱল নিজৰ বাবে খৰচ নকৰ? কেতিয়াবা তই লুকাই লুকাই চাদৰৰ আচলেৰে চকুপানী মচাৰ কাৰণটো কিয় কাকো জানিবলৈ নিদিয়? আটাইকে সুখী কৰি কৰি ভাগৰি পৰা তোক কিয় অলপো ভাগৰুৱা যেন নালাগে? ইয়াৰ পাছতো তই দুচকুৰ ক্লান্তি লুকুৱাই ক’ব পাৰ তই আজি ভীষণ সুখী! ক’ত আৰম্ভণি তোৰ এই সুখবোৰৰ ? ক’ চোন মোক। মই তোক সুখী কৰিব বিচাৰো, এদিনৰ বাবে হ’লেও । সঁচাকৈ।\n← মেঘালীলৈ অনুৰ চিঠিৰ উত্তৰ… (অনামিকা বৰুৱা)\n“ক্লিক…ক্লিক” (দিগন্ত কুমাৰ ভট্টাচাৰ্য) →


শিশু পৰ্ণগ্ৰাফি হৈছে বিশেষ প্ৰকাৰৰ পৰ্ণগ্ৰাফ যত শিশু যৌন উত্তেজনাৰ বলি হয়। শিশুক প্ৰত্যক্ষ ভাৱে জড়িত কৰাই বা শিশুৰ সৈতে যৌন উৎপীড়নৰ দ্বাৰা ইয়াক প্ৰস্তুত কৰা হব পাৰে । শিশুৰ পৰ্ণগ্ৰাফিৰ উৎপাদনত শিশুৰ জননেন্দ্ৰিয়ৰ ফটো, ভিডিঅ আদিৰ যৌন প্ৰদৰ্শনী ...\n১৯৭৫ চনত ১৫ আগষ্ট পুৱাত বাংলাদেশ সেনাবাহিনীৰ এদল বিপথগামী সদস্য সামৰিক অভ্যুত্থান সংগঠিত কৰে আৰু শেখ মুজিবুৰ ৰহমানক তেওঁৰ ধানমণ্ডি-৩২ ৰ বাসভৱনত হত্যা কৰে। তাৰ পিছত ১৫ আগষ্ট ১৯৭৫ থাকে ৬ নভেম্বৰ ১৯৭৫ লৈকে খন্দকাৰ মোশতাক আহমেদ অঘোষিতভাবে বাংলাদেশৰ ৰ ...\n১৩ নৱেম্বৰ, ২০১৫ ৰ সন্ধিয়া মধ্য ইউৰোপীয় সময় প্ৰায় ২১ বাজি ১৬ মিনিট ত আইছিছৰ অতি কমেও সাতজনীয়া জেহাদী যুঁজাৰুৰ দলে আত্মঘাতী মনোভাৱৰে ইউৰোপ মহাদেশৰ ফ্ৰান্সৰ ৰাজধানী পেৰিছ মহানগৰী আৰু ইয়াৰ উত্তৰীয় উপনগৰ চেইন্ট ডেনিছৰ সাত ঠাইত প্ৰায় সমান্তৰাল ...\nছভিয়েট সংঘ, আনুষ্ঠানিকভাৱে ইউনিয়ন অৱ ছভিয়েট চচিয়েলিষ্ট ৰিপাব্লিক্স ১৯২২ৰপৰা ১৯৯১লৈ য়ুৰেছিয়া মহাদেশত বৰ্ত্তি থকা এখন সমাজবাদী দেশ। ই আছিল কেইবাখনো ৰাষ্ট্ৰীয় ছভিয়েট গণৰাজ্যৰ সংঘ। এ ছভিয়েট সংঘ এখন এক-দলীয় দেশ আছিল, আৰু ৰাজধানী মস্কোস্থিত প ...\nস্বালোকচিত্ৰ নিজে নিজকে বা নিজদিশে তোলা এখন আলোকচিত্ৰ যিখন সাধাৰণতে আৰু সহজতে আজিকালি উপলব্ধ ডিজিটেল কেমেৰা বা কেমেৰা থকা ভ্ৰাম্যভাষ যন্ত্ৰৰে তুলিব পাৰি। ইংৰাজীত ছেলফি বুলি পৰিগণিত হোৱা এনে স্বালোকচিত্ৰ সমূহৰ বাবে ছেলফি শব্দটি পোনপ্ৰথমে অষ্ট্ৰেলি ...\nইনষ্টাগ্ৰাম ইংৰাজী: Instagram; ইনষ্টা Insta আৰু আইজি IG বুলিও জনা যায়) ফটো আৰু ভিডিঅ ভাগ-বতৰা কৰিব পৰা এটা ছচিয়েল নেটৱৰ্কিং ৱেবছাইট। কেভিন ছিছট্ৰম আৰু মাইক ক্ৰীগাৰে নিৰ্মাণ কৰা এই ৱেবছাইটো ২০১০ চনৰ অক্টোবৰ মাহত মুকলি কৰি দিয়া হয়।\nটুইটাৰ হ’ল এটা ইণ্টাৰনেটত বহুলভাৱে প্ৰচলিত এক সামাজিক সংযোগ ব্যৱস্থা আৰু মাইক্ৰব্লগিংৰ এটা জালস্থান বা ৱেবচাইট, য’ত ব্যৱহাৰকাৰীসকলে সৰ্বোচ্চ ১৪০টা আখৰৰ বাৰ্তা আদান-প্ৰদান আৰু প্ৰকাশ কৰিব পাৰে। এই বাৰ্তাবোৰকে টুইট বুলি নামকৰণ কৰা হৈছে। টুইটাৰৰ সদস ...\nফেইচবুক ইংৰাজী: Facebook এক চচিয়েল নেটৱৰ্কিং সেৱা আৰু ৱেবচাইট। ইয়াক ফেইচবুক ইনকৰ্পৰেটেড নামৰ ব্যক্তিগত কোম্পানিয়ে ২০০৪ চনত ইণ্টাৰনেটৰ জৰিয়তে প্ৰচলন কৰিছিল। জুলাই ২০১৩ৰ তথ্য অনুসৰি ১.১৫ বিলিয়নৰো ১১৫ কোটি অধিক ব্যৱহাৰকাৰীয়ে সক্ৰিয়ভাৱে ফেইচবু ...\nলিংকডইন / ˌ l ɪ ŋ k t. ˈ ɪ n / পেশাদাৰী সকলৰ সামাজিক যোগাযোগৰ এটি ৱেবচাইট। চাইটটো ডিচেম্বৰ, ২০০২ চনত প্ৰতিষ্ঠিত হয় আৰু ৫ মে, ২০০৩ চনত আনুষ্ঠানিক ভাবে আৰম্ভ কৰা হয়। সামাজিক যোগাযোগৰ এই ৱেবচাইট পেশাদাৰী সকে বেছি ব্যৱহাৰ কৰে। ২০১৩ চনত এক বিবৃতিত ল ...\nস্কাইপ হল ভি অ’ আই পি সঁজুলি যিয়ে দুটা ভইছ চেনেলৰ মাজত সংযোগ স্থাপন কৰে৷ স্কাইপ যি কোনো ব্যক্তিয়ে ডাউন লড কৰি নিজৰ কম্পিউটাৰত স্থাপন কৰিব পাৰে, আৰু তেওঁলোকে কম্পিউটাৰটো এটা ফোনৰ দৰে ব্যৱহাৰ কৰিব পাৰে৷ এটা নেটৱৰ্কত থকা এজন স্কাইপ ব্যৱহাৰকাৰীয়ে ...\nহোৱাৎছএপ মেছেঞ্জাৰ এটা অ-মুক্ত উৎসৰ, একাধিক প্লে’টফৰ্মত ব্যৱহাৰ কৰিব পৰা এটা ক্ষিপ্ৰ বাৰ্তা এপ্লিকেছন। স্মাৰ্টফোনৰ এই এপ্লিকেছনটোৰ জৰিয়তে ব্যৱহাৰকাৰীয়ে পাঠ, ছবি, ভিডিঅ’ আৰু শ্ৰাব্য মিডিয়া বাৰ্তাৰ লগতে সংযুক্ত মেপিং বৈশিষ্টৰ সহায়ত তেওঁলোকৰ অৱস ...\nআমেৰিকা যুক্তৰাষ্ট্ৰৰ আমাজ’ন ডট কম হৈছে পৃথিৱীৰ সকলোতকৈ ডাঙৰ বহুজাতিক ই-বাণিজ্য প্ৰতিষ্ঠান। ইয়াৰ মুখ্য কাৰ্যালয় যুক্তৰাষ্ট্ৰৰ চিয়াট্টল, ৱাচিংটনত। প্ৰথমে নিজৰ ৱেবচাইটৰ যোগেদি কিতাপ বিক্ৰীৰে নিজৰ ব্যৱসায় আৰম্ভ কৰা আমাজ’ন ডট কমে পাছলৈ চফটৱেৰ, গে ...\nএপ্ৰপিডিয়া আন্তৰ্জালৰ এটি ৱেবছাইট যত পৰিৱেশ সংৰক্ষণ, নতুন প্ৰযুক্তি বা কৌশল ব্যৱহাৰ কৰা আদিৰ ওপৰত লেখ লেখা হয়। এই ৱেবছাইটে ৱিকি পদ্ধতি ব্যৱহাৰ কৰে। পৰিৱেশ সংৰক্ষণ আৰু অন্যান্য দিশৰ বিভিন্ন নন-প্ৰফিট প্ৰতিষ্ঠানে আপ্ৰপিডিয়া ব্যৱহাৰ কৰে। and the ...\nএবাউট.মী হৈছে ২০০৯ চনত অক্টোবৰত প্ৰতিষ্ঠা হোৱা এক ব্যক্তিগত ৱেব হ’ষ্টিং সেৱা। ইয়াৰ সহ-প্ৰতিষ্ঠাপকসকল হৈছে ৰায়ান ফ্ৰেইটাচ, টনী কনৰাড, আৰু টিমথি য়ং। এই ৱেবছাইটোৰ জড়িয়তে এজন ব্যক্তিয়ে এখন পৃষ্ঠা তৈয়াৰ কৰিব পাৰে, য’ত তেওঁ তেওঁৰ বিভিন্ন অনলাইন ...\nখান একাডেমী হৈছে ২০০৮ চনত বাংলাদেশী মূলৰ আমেৰিকান নাগৰিক ছলমান খানে ছাত্ৰ-ছাত্ৰীসকলক অনলাইনযোগে শিক্ষাপ্ৰদানৰ বাবে প্ৰতিষ্ঠা কৰা এটা অলাভজনক শিক্ষা সংস্থা। সংস্থাটোৱে সংক্ষিপ্ত ভিডিঅৰ ৰূপত বিভিন্ন বিষয়ৰ শিক্ষাদান কৰে। খান একাডেমীৰ ৱেবছাইটটোত অনু ...\nচায়েণ্টিফিক টেম্পেৰামেণ্ট ‘চায়েণ্টিফিক টেম্পেৰামেণ্ট’ হৈছে অসমৰ চৰকাৰী পঞ্জীয়নভূক্ত বিজ্ঞান আৰু বিজ্ঞান মানসিকতাৰ বিকাশ আৰু প্ৰসাৰৰ বাবে কৰ্মৰত অগ্ৰণী সামাজিক অনুষ্ঠান। বিজ্ঞান শিক্ষাৰ বাবে ‘চায়েণ্টিফিক টেম্পেৰামেণ্ট’ সংস্থাই সামাজিক মাধ্যম, ...\nজিমেইল ইংৰাজী: Gmail হৈছে গুগলৰ দ্বাৰা পৰিচালিত এটা বিনামূলীয়া, বিজ্ঞাপন সমৰ্থিত ই-মেইল সেৱা। ইয়াক ১ এপ্ৰিল,২০০৪ত মুকলি কৰা হৈছিল। কিন্তু ৭ ফেব্ৰুৱাৰী,২০০৭তহে ইয়াক ৰাজহুৱা ব্যৱহাৰৰ বাবে মুকলি কৰি দিয়া হৈছিল। ২০১৭ চনৰ জুলাইৰ পৰিসংখ্যা অনুসৰি ব ...\nনুপিডিয়া ইংৰাজী ভাষাত আধাৰিত ৱেব-ভিত্তিক অনলাইন বিশ্বকোষ আছিল। ইয়াৰ প্ৰবন্ধসমূহ স্বেচ্ছাসেৱক অৱদানকাৰীসকলে উপযুক্ত বিষয় দক্ষতাসহ লিখা হৈছিল আৰু প্ৰকাশৰ আগতে বিশেষজ্ঞ সম্পাদকসকলে সমীক্ষা কৰিছিল। নুপিডিয়াৰ সমলসমূহ বিনামূলীয়া সমল হিচাপে অনুজ্ঞা ...\nনেটফ্লিক্স হৈছে এটি আমেৰিকান কনটেণ্ট সেৱা আৰু প্ৰযোজনা উদ্যোগ। প্ৰতিষ্ঠানটিৰ মুখ্য কাৰ্যালয় কেলিফৰ্ণিয়াৰ লছ গেটোছত অৱস্থিত। ১৯৯৭ চনত ৰিড হেষ্টিংগছ আৰু মাৰ্ক ৰেণ্ডোলফৰ দ্বাৰা নেটফ্লিক্স কেলিফৰ্ণিয়াৰ স্কটচ ভেলিত প্ৰতিষ্ঠিত হয়। উদ্যোগটিৰ মুখ্য ব ...\nপেট্ৰিয়ন হৈছে এটা সদস্যভুক্তিৰ সুবিধা থকা এটা ৱেবছাইট, যিয়ে কলা-কুশলীসকলক তেওঁলোকৰ সৃষ্টিৰাজিসমূহ অনুগামীসকলৰ সৈতে ভাগ-বতৰা কৰাৰ জৰিয়তে মাহিলী উপাৰ্জন কৰাৰ এক সুবিধা প্ৰদান কৰে। পেট্ৰিয়ন সাধাৰণতে ইউটিউব ভিডিঅগ্ৰাফাৰ, লেখক, পডকাষ্টাৰ, সংগীতজ্ঞ ...\nফেকিং নিউজ হৈছে এটা ভাৰতীয় ব্যংগ সংবাদ বা প্ৰহসনমূলক সংবাদৰ ৱেবছাইট। এই ৱেবছাইটত ভাৰতৰ ৰাজনীতি আৰু সমাজ জীৱনৰ ওপৰত আধাৰিত ব্যংগ সহিত ছলাহী সংবাদ পৰিবেশন কৰা হয়। এই ৱেবছাইটটোত মাজে সময়ে ভাৰতৰ দূৰদৰ্শন আৰু সংবাদ সেৱাৰ লগত জড়িত তথ্যপূৰ্ণ প্ৰবন্ধ ...\nফ্লিপকাৰ্ট হৈছে কৰ্ণাটকৰ বাংগালোৰত অৱস্থিত এক ভাৰতীয় ই-কমাৰ্চ প্ৰতিষ্ঠান। পূৰ্বতে আমাজ’ন ডট কমত কৰ্মৰত ভাৰতীয় প্ৰযুক্তিবিদ্যা প্ৰতিষ্ঠানৰ দুজন স্নাতক শচীন বানচাল আৰু বিন্নী বানচালে ২০০৭ চনত ফ্লিপকাৰ্ট আৰম্ভ কৰে। প্ৰথম অৱস্থাত ফ্লিপকাৰ্টে কিতাপৰ ...\nবলিউড হাংগামা এখন বলিউড বিনোদন ৱেবচাইট, হাংগামা ডিজিটেল মিডিয়া এণ্টাৰটেইনমেণ্টৰ মালিকানাধীন, যিটো ২০০০ চনত ৱেবচাইটটো অধিগ্ৰহণ কৰিছিল। ৱেবচাইটটো ভাৰতীয় চলচ্চিত্ৰ শিল্প, বিশেষত বলিউড, ফিল্ম ৰিভিউ আৰু বক্স অফিচৰ ৰিপোৰ্ট সম্পৰ্কিত সংবাদ সৰবৰাহ কৰে। ...\nবিকাশপেডিয়া ভাৰত চৰকাৰে আৰম্ভ কৰা এটি অনলাইন তথ্য পথপ্ৰদৰ্শক। ৱেবচাইটটো চি-ডিএচি হায়দৰাবাদৰ দ্বাৰা চালিত আৰু বৈদ্যুতিন আৰু তথ্য-প্ৰযুক্তি মন্ত্ৰালয়, যোগাযোগ তথা তথ্য প্ৰযুক্তি মন্ত্ৰালয় ৰ দ্বাৰা স্থাপিত। আৰম্ভণিতে বিকাশপেডিয়াক ৫টা ভাষাত মুকল ...\nমাইক্ৰছফ্ট বিং হৈছে মাইক্ৰছফ্টৰ মালিকানাধীন আৰু পৰিচালিত এক ৱেব অনুসন্ধান ইঞ্জিন । মাইক্ৰছফ্ট বিংৰ উৎস হৈছে MSN সন্ধান, উইণ্ডোজ লাইভ সন্ধান আৰু পিছত লাইভ সন্ধান। বিং ৱেবে, ভিডিঅ, ছবি আৰু মেপ সন্ধান সামগ্ৰীসহ বিভিন্ন সন্ধান সেৱা প্ৰদান কৰে। ইয়াক ...\nয়াহু! এক ৱেব সেৱা প্ৰদানকাৰী। ইয়াৰ মুখ্য কাৰ্যালয় কেলিফৰ্নিয়াৰ চানীভেইলত অৱস্থিত। ই অথ ইন্‌কৰ্পৰেচনৰ জৰিয়তে ভেৰিজন কমিউনিকেচন্‌ছৰ মালিকানাধীন। মূল য়াহু! কোম্পানীটো জেৰী য়াং আৰু ডেভিদ ফিলই ১৯৯৪ চনত খুলিছিল আৰু ১৯৯৫ চনৰ ২ মাৰ্চত কাম আৰম্ভ হৈ ...\nৱিকি নিউজ বা ৱিকি সংবাদ হৈছে ৱিকিৰ মুক্ত সংবাদৰ উৎস আৰু ৱিকিমিডিয়া ফাউণ্ডেশ্যনৰ ভগ্নীপ্ৰকল্প। এই ছাইটটো সংবাদ মাধ্যমৰ লগত জড়িত লোকসকলোৰ সহযোগত পৰিচালিত হয়। ৱিকিপিডিয়াৰ সহ-প্ৰতিষ্ঠাপক জিম্মী ৱেলছ-এ ৱিকি নিউজ আৰু ৱিকিপিডিয়াৰ বিষয়ে কৈছে যে, "o ...\nৱিকিকোৱট বা ৱিকিউক্তি হৈছে ৱিকিমিডিয়া ফাউণ্ডেশ্যন পৰিচালিত আৰু মিডিয়াৱিকি ছফ্টৱেৰ ব্যৱহাৰ কৰা এক ৱিকি-ভিত্তিক প্ৰকল্প। ডেনিয়েল এলষ্টনৰ পৰিকল্পনা আৰু ব্ৰায়ন ৱিবাৰৰ কাৰ্যকাৰিতাত জন্মলাভ কৰা এই প্ৰকল্পৰ উদ্দেশ্য হৈছে সমিলমিলেৰে উল্লেখযোগ্য ব্যক্ ...\nৱিকিচৰ্ছ বা ৱিকিউৎস ৱিকিমিডিয়া ফাউণ্ডেছনৰ দ্বাৰা পৰিচালিত মুক্ত উৎস পাঠৰ এক ডিজিটেল পুথিভঁৰাল। ইয়াৰ উদ্দেশ্য হৈছে লিখনিৰ ভাণ্ডাৰ বা সংকলন তৈয়াৰ কৰা, যাতে যিকোনো ভাষাৰ অনুবাদ আৰু অন্যান্য সম্পৰ্কিত বিষয় আদি ইয়াত সন্নিবিষ্ট কৰিব পাৰি। পূৰ্বতে ...\nৱিকিট্ৰেভেল এটা ৱেব ভিত্তিক প্ৰকল্প, যাৰ উদ্দেশ্য" বিনামূল্যে আধুনিক, পূৰ্ণাঙ্গ আৰু নিৰ্ভৰযোগ্য বিশ্বব্যাপী ভ্ৰমণ সহায়িকা সৃষ্টি কৰা। ” ২০০৩ চনৰ জুলাই মাহত ইভান প্ৰোড্ৰোমো আৰু মিছেল এন জেনকিন্সে এই প্ৰকল্পটোৰ উদ্যোগ গ্ৰহণ কৰে। এটা ৱিকি মডেলৰ অনু ...\nৱিকিপিডিয়া হৈছে অব্যৱসায়িক ৱিকিমিডিয়া ফাউণ্ডেছন সমৰ্থিত এখন মুক্ত, ৱেব-ভিত্তিক, সহযোগিতামূলক, বহুভাষিক বিশ্বকোষ। বিশ্বৰ প্ৰায় ৪.১ নিযুত স্বেচ্ছাসেৱকে সহযোগিতাৰে ইংৰাজী ৱিকিপিডিয়া প্ৰায় ৪.৩ মিলিয়ন প্ৰবন্ধ লিখি উলিয়াইছে। যিকোনো মানুহে প্ৰায ...\nWikibooks isawiki hosted by the Wikimedia Foundation for the creation of free content textbooks and annotated texts that anyone can edit. In April 2010, Alexa ranked wikibooks.org as the 2.462 nd most popular web site in the world. Compete.com ...\nWikiversity isaWikimedia Foundation project, which supports learning communities, their learning materials, and resulting activities. It differs from more structured projects such as Wikipedia in that it instead offersaseries of tutorials, or ...\nৱিকিস্পিচিজ হৈছে ৱিকিমিডিয়া ফাউণ্ডেশ্যনৰ এটা অনলাইন প্ৰকল্প। ইয়াৰ লক্ষ্য হৈছে বৈজ্ঞানিক সকলৰ দ্বাৰা সকলো প্ৰজাতিৰ এখন বিনামূলীয়া তালিকা প্ৰস্তুত কৰা। ৱিকিমিডিয়াৰ সভাপতি জিম্মী ৱেলছে কৈছে যে, ইয়াত প্ৰবন্ধ লিখিবলৈ কোনো নিম্মতম যোগ্যতাৰ সীমা বন ...\nচাবজাং নৃত্য হৈছে উত্তৰ কাছাৰ পাহাৰ অঞ্চলত বসবাস কৰা জয়ন্তীয়াসকলে পালন কৰা বিভিন্ন কৃষিভিত্তিক উৎসৱৰ সৈতে জড়িত এটি উল্লেখযোগ্য নৃত্য। এই নৃত্যত গাভৰুসকলে মুগাৰ মেখেলা আৰু আঁঠু পৰ্যন্ত বিস্তৃত দীঘল বগা চোলা পিন্ধি মূৰটো ঢকাকৈ একোখন বগা কাপোৰ মা ...\nকলমকাৰী হল হাতেৰে অঁকা বা ব্লক-প্ৰিণ্টেড কটন টেক্সটাইল, যি ইচফাহান আৰু ভাৰতৰ অন্ধ্ৰপ্ৰদেশ আৰু তেলঙ্গানাত উৎপাদিত হয়। কেৱল প্ৰাকৃতিক ভাবে উৎপাদিত ৰং আৰু ৰঞ্জকহে কলমকাৰীত প্ৰয়োগ হয়। এইবোৰ তেইশটা প্ৰক্ৰিয়াৰ মাজেৰে তৈয়াৰ হয়। ভাৰতত কলমকাৰী চিত্ৰ ...\nচম্বা ৰুমাল ভাৰতৰ হিমাচল প্ৰদেশত প্ৰচলিত পাৰম্পৰিক এম্ব্ৰইডাৰী কৰা হস্তশিল্প। এই শিল্প এসময়ত চম্বা ৰাজ্যৰ শাসকসকলৰ পৃষ্ঠপোষকতাত প্ৰচাৰ কৰা হৈছিল। উজ্জ্বল ৰঙৰ ব্যৱহাৰৰ সৈতে বিতং আৰ্হিৰ ৰুমালবোৰ হিমাচলত অতি জনপ্ৰিয়। ই সাধাৰণতে বিবাহ আৰু অন্যান্য ...\nপশমিনা হৈছে কাশ্মীৰী ঊলৰ পৰা প্ৰস্তুত কৰা একপ্ৰকাৰৰ চাদৰ। সৰ্ব প্ৰথমে ভাৰতৰ কাশ্মীৰত এই কাপোৰ তৈয়াৰ কৰা হৈছিল। পশমিনা শব্দটো ফৰাচী শব্দ পাচমিনা ৰ পৰা উদ্ভৱ হৈছে। ইয়াৰ অৰ্থ ঊলৰ পৰা প্ৰস্তুত কৰা। কাশ্মীৰী ভাষাত পশমিনাৰ অৰ্থ কোমল সোণ । কাশ্মীৰী জা ...\nভৱানী জামাক্কালাম ভাৰতৰ তামিলনাডু ৰাজ্যৰ এৰোড জিলাৰ ভৱানীত উৎপাদিত কম্বল আৰু দলিচাজাতীয় পণ্য। এই শিল্পয়ে ২০০৫-২০০৬ চনত ভাৰতৰ ভৌগোলিক নিদৰ্শন চিহ্ন হিচাপে স্বীকৃতি লাভ কৰিছে।\nৰেচম এক প্ৰকাৰৰ প্ৰাকৃতিক প্ৰটিন তন্তু, যাক বহু ধৰণৰ বস্ত্ৰশিল্প বয়নৰ বাবে ব্যৱহাৰ কৰা হয়। ৰেচমৰ সৰ্বাধিক পৰিচিত প্ৰকাৰ বম্বেক্স মেৰী নামৰ ৰেচম পলুৰ লেটা গুটিৰ পৰা সংগ্ৰহ কৰা হয়। এক প্ৰকাৰৰ ৰেচম পলুৰ গুটিৰ পৰা এক ধৰণৰ সূতা পোৱা যায়। বিশেষ ব্য ...\nআশাৰীকান্দি অসমৰ ধুবুৰী জিলাৰ দেৱীতোলা উন্নয়ন খণ্ডৰ অন্তৰ্গত এখন গাওঁ। আশাৰীকান্দি পাৰম্পৰিক মৃৎ শিল্পৰ বাবে বিখ্যাত। গৌৰীপুৰৰ ঐতিহাসিক তথা বিশ্ব বিখ্যাত আশাৰীকান্দি টেৰাকটা শিল্প গাঁৱৰ মুঠ ১৬০টা পৰিয়ালৰ প্ৰজন্মৰ পাছত প্ৰজন্মই পোৰা মাটিৰ পাত্ৰ ...\nখুৰ্জা মৃৎশিল্প ভাৰতৰ উত্তৰ প্ৰদেশ ৰাজ্যৰ বুলন্দশ্বাহৰ জিলাৰ খুৰ্জাত প্ৰচলিত পৰম্পৰাগত ভাৰতীয় মৃৎশিল্প। বৌদ্ধিক সম্পত্তি অধিকাৰ চুক্তিৰ বাণিজ্য সম্পৰ্কীয় দিশৰ ওপৰত চুক্তিৰ ভৌগোলিক স্বীকৃতিৰ অধীনত খুৰ্জা মৃৎশিল্পক সুৰক্ষা প্ৰদান কৰা হৈছে। ইয়াক ...\nহাড়ৰ ছাই, ফিল্ডছ্‌পাৰ আৰু কেঅলিনেৰে তৈয়াৰী এবিধ কোমল পেষ্টৰ চীনামাটিক বন চাইনা বোলা হয়। সংজ্ঞা অনুসৰি ই জন্তুৰ হাড়ৰ উৎসৰ নূন্যতম ৩০% ফছ্‌ফেট আৰু নিৰ্দিষ্ট পৰিমাণৰ কেল্‌চিয়াম ফছ্‌ফেট থকা অস্বচ্ছ পাত্ৰ। শক্তি আৰু ভঙা প্ৰতিৰোধক্ষমতাৰ দিশৰ পৰা ব ...\nমাজুলীৰ মৃৎ শিল্প হৈছে অসমৰ এবিধ উল্লেখযোগ্য লোককলা। সাধাৰণতে কুমাৰ আৰু হীৰা সম্প্ৰদায়ৰ লোকসকল এই কলাৰ সৈতে জড়িত। মৃৎ শিল্পত কুশলী এই লোকসকলক কুম্ভকাৰ নামেৰেও জনা যায়। অসমৰ গৌৰীসাগৰ, কাকডোঙা, ধৱলী, ভীমপাৰা আদি নৈপৰীয়া অঞ্চলৰ লোক মৃৎ শিল্পৰ লগ ...\nওড়িশাৰ শিলৰ খোদাই শিলক খোদিত কৰি কলা আৰু উপযোগী বস্তুলৈ ৰূপান্তৰ কৰা ওড়িশাৰ প্ৰাচীন হস্তশিল্পৰ অনুশীলন। শিলৰ খোদাই কাৰিকৰসকলে মুখ্যতঃ পুৰী, ভুৱনেশ্বৰ আৰু কটক জিলাৰ ললিতগিৰিত অনুশীলন কৰে। ময়ূৰভঞ্জ জিলাৰ খিচিঙতো কিছু পৰিমাণে এই কলাৰ অনুশীলন কৰা ...\nকোণ্ডাপল্লী খেলনা ভাৰতৰ অন্ধ্ৰ প্ৰদেশৰ বিজয়ৱাড়াৰ ওচৰৰ কৃষ্ণা জিলাৰ এখন গাওঁ কোণ্ডাপল্লীত কাঠৰে তৈয়াৰ কৰা খেলনাৰ প্ৰকাৰ। কোণ্ডাপল্লীৰ বুম্মলা কলনী বা খেলনাৰ কলনীত এই শিল্প চৰ্চা কৰা হয়। সামগ্ৰীৰ ভৌগোলিক স্বীকৃতি আইন, ১৯৯৯ অনুসৰি অন্ধ্ৰ প্ৰদেশৰ ...\nচান্নাপাটনা খেলনা ভাৰত কৰ্ণাটক ৰাজ্যৰ চান্নাপাটনা চহৰৰ একপ্ৰকাৰৰ প্ৰাচীন কাঠৰ হস্তশিল্প। এই শিল্পৰ সহায়ত বিভিন্ন প্ৰকাৰৰ পুতলা, খেলনা, ফল-মূল পাচলি আদিৰ আকৃতি, গাড়ী, হুইছেল, বাঁহী, মানৱ আকৃতি আদি বিভিন্ন ধৰণৰ খেলৰ সামগ্ৰী কাঠেৰে প্ৰস্তুত কৰা হয ...\nনাচিয়াৰকইল চাকি হৈছে ভাৰতৰ তামিলনাডুৰ নাচিয়াৰ কইল চহৰৰ কাম্মালাৰ পথত শৃংখলাৰে তৈয়াৰ কৰা এক প্ৰকাৰৰ অলংকাৰিক পিতলৰ চাকি। এই পাৰম্পৰিক হস্তশিল্পত পিতলৰ দীঘল স্তম্ভৰ ওপৰত কাৰুকাৰ্য খচিত চাকি থাকে। বিভিন্ন আকাৰত তৈয়াৰ কৰা এই চাকিৰ চাৰিটা অংশ থাকে ...\nনিৰ্মল খেলনা আৰু শিল্প ভাৰতৰ তেলেংগানা ৰাজ্যৰ আদিলাবাদ জিলাৰ নিৰ্মল চহৰত তৈয়াৰ কৰা পৰম্পৰাগত ভাৰতীয় কাঠৰ খেলনা আৰু শিল্প। ইয়াক সামগ্ৰীৰ ভৌগোলিক স্বীকৃতি আইন, ১৯৯৯ অনুসৰি তেলেংগানাৰ পৰা ভৌগোলিক স্বীকৃতি প্ৰাপ্ত হস্তশিল্প হিচাপে পঞ্জীয়ন কৰা হৈছে।\nভাৰতৰ ডি টি এইছ অপাৰেটৰ\nয়ুগস্লেভিয়াৰ দূৰভাষ নম্বৰ\nপিন কড H0H 0H0\nসেনা ডাক সেৱা (ভাৰত)


ইন্দ্ৰযজ্ঞ ভঙ্গ আৰু গোযজ্ঞ প্ৰৱৰ্তন - ৱিকিউৎস\nইন্দ্ৰযজ্ঞ ভঙ্গ আৰু গোযজ্ঞ প্ৰৱৰ্তন\n2236ইন্দ্ৰযজ্ঞ ভঙ্গ আৰু গোযজ্ঞ প্ৰৱৰ্তনপদ্মনাথ গোহাঞিবৰুৱা\n<poem> বাৰিষাৰ অৱসান আৰু শৰতৰ আৰম্ভণ। এই জুৰ্ বতৰীয়া ঋতু সলনিৰ দোমোজাত প্ৰকৃতিয়ে সাজ সলাই নিৰ্মল ৰূপ ধাৰণ কৰিছে। জীৱ-জন্তুবোৰৰ গাত স্বভাৱতে উলাহৰ ৰাগি লাগিছে। সদৌ নৰ-নাৰীয়ে নিজঞ্জলীয়া ভাবত বছৰৰ গধুৰ কৰ্তব্য কামলৈ মন মেলিছে। পৰিশ্ৰমৰ পাছত বিশ্ৰাম, আৰু বিশ্ৰামৰ পাচত পুণ্য মনস্কামৰ সাধনাৰ আয়োজনে কৰ্মক্ষেত্ৰ আৱৰি ধৰিছে। তাৰ নিদৰ্শন স্বৰূপে ওপৰত মেঘশূন্য নিৰ্মল আকাশমণ্ডল তৰাফুলেৰে জক্‌মক্ ; তলত প্ৰফুল্ল পদ্মফুলেৰে সুশোভিত সৰোবৰ সুস্থিৰ আৰু গম্ভীৰ। তত্ত্বজ্ঞানী যোগীৰ গভীৰ অন্তৰ তথ্যভেদী ভাবে স্পৰ্শ কৰাৰ দৰে, সুবিমল হৃদ-বিলৰ পানীয়ে যেন পাৰৰপৰা চাপ খাই গৈ কৰ্তব্য সাধনাৰ ডাঠ ভাবেৰে কুমুদক মুদাই ধৰিছে। বংশৰ মাজৰ সাধুজন গৌৰৱ বঢ়াবৰ অৰ্থে যিৰূপে আত্মীয় স্বজনে সেই গুৰিয়ালক আগুৰি ধৰে, জোনাক ৰাতিৰ জেউতি চৰাবৰ অৰ্থেও যেন সেইৰূপে তৰামণ্ডলীয়ে চন্দ্ৰক আগুৰি ধৰিছে। যোগভ্ৰষ্ট যোগীয়ে পুনৰায় যোগত তন্ময় হোৱাৰ দৰে, আৰু পাৰত উঠি জিৰোৱা ৰাজহংসই পুনঃ পানীত নামি গহীন হোৱাৰ গতেৰে, সাগৰেও যেন আত্ম-তনু ক্ষয় কৰি, বাষ্পৰূপে আকাশলৈ উঠি, তাতে মেঘ হৈ পুনঃ বৃষ্টিৰূপে পৃথিৱীলৈ নামি, আপুনি আপোনাতে মিলি প্ৰশান্ত মূৰ্তি ধাৰণ কৰিছে। যোগীয়ে যোগাগ্নিৰ সৈতে ক্লেশ দাহন কৰি যিৰূপে আপোনাৰ মন নিৰ্মল কৰে, শৰতৰ আকাশেও সেইৰূপে আপোন ৰেশ ভাৰ জেউতিৰে মেঘৰ ঢাকনি আঁতৰাই থৈ নিৰ্মল ৰূপ ধাৰণ কৰিছে। এনে সুখ-শান্তি-জিৰণিৰ পুণ্যপয়োভৰ শীতল শৰৎ ঋতুৰ আৰম্ভণত ব্ৰজৰ গোপ-গোপিনীয়ে পূৰ্বাপৰ প্ৰচলিত ৰীতি অনুসাৰে ইন্দ্ৰযজ্ঞৰ মহানু্‌ষ্ঠানলৈ বিশেষ মনোযোগেৰে আগ বাঢ়িছে। এনে ছেগতে লগৰীয়া গৰখীয়াবৃন্দৰে সৈতে পৰিবৃত হৈ ৰাম-কৃষ্ণ বয়সীয়া ব্ৰজগোপসকলৰ সেই বিষয়ক সামাজিক আলোচনা আৰু আয়োজনৰ মাজত সোমালহি।\nশ্ৰীকৃষ্ণই অতি সৰলভাৱে পোন-প্ৰথমে গোপপতি নন্দৰাজত এই বুলি সুধিলে, “পিতাদেৱ ! আপোনাসকলে নো আজি এইবোৰ কিহৰ নিমিত্তে আয়োজন কৰিছে?” নন্দৰাজে এটি আনন্দৰ হাঁহি মাৰি এই বুলি সমিধান দিলে, “বোপা ! এইবোৰ আয়োজন ইন্দ্ৰযজ্ঞৰ নিমিত্তে হৈছে।” কৃষ্ণই পুনৰপি প্ৰশ্ন কৰিলে, “পিতা, ইয়াৰ নো উদ্দেশ্য কি?” সেই প্ৰশ্নৰ উত্তৰত নন্দৰাজ আৰু অন্যান্য মুখিয়াল বয়সীয়া গোপসকলে এই বুলি চমুকৈ ব্যাখ্যা দিলে, “ইন্দ্ৰদেৱতা মেঘৰ গৰাকী ; তেওঁৰ ইচ্ছানুসৰি মেঘে বৰষুণ দিয়ে ; সেই বৰষুণে ঘাঁহ বন আৰু শস্যাদিক জীপ দিয়ে ; সেই ঘাঁহ-বন খাই আমাৰ গাইবিলাকে বল-শক্তি পায় ; সেই গাইৰ গাখীৰেৰে যুগুত কৰা ক্ষীৰ, দৈ, নৱনি, মাখন, ঘিঁউ আদি সোৱাদ আৰু পুষ্টিকৰ আহাৰ খাই আমি শক্তিবান হওঁ। এতেকে, মানুহ আৰু জীৱ-জন্তু আদিৰ পৰম উপকাৰী ইন্দ্ৰ আমাৰ পৰম পূজনীয় দেৱতা। সেই কাৰণে, আমি বছৰি এই আজৰি বতৰত সেই দেৱৰাজক এভাগি ৰাজহুৱা পূজা দিওঁ। এতিয়া তাৰ নিমিত্তেই এই আয়োজন কৰা হৈছে।” সেই উত্তৰৰ প্ৰত্যুত্তৰত শ্ৰীকৃষ্ণই উপস্থিত গোপসকলক কথাৰ ছলতে এই বুলি বুজনি দিলে, “আপোনাসকলৰ এই ধাৰণাত বিশেষ ভুল ভ্ৰান্তি আছে যেন লাগে। আমি খেতিয়কো নহওঁ, বেপাৰীও নহওঁ ; আমি হাবিয়ে-বনে বসতি সলাই ফুৰা এবিধ অঘৰী জাতীয় পমুৱা মানুহ। গতিকে, খেতিৰ উপযোগী বৰষুণৰ আমাৰ বিশেষ প্ৰয়োজন নাই। এতেকে, সেই বৰষুণ দিওঁতা মেঘ আৰু তাৰ গৰাকী ইন্দ্ৰক পূজিবৰো আমাৰ বিশেষ সকাম নাই। প্ৰকৃতপক্ষে হাবি, বন, পৰ্বত, আৰু ঘাইকৈ গো-ধনহে আমাৰ পৰম উপকাৰী; আমি এইবোৰক হে পূজা কৰা উচিত। বিশেষতঃ যাৰপৰা প্ৰত্যক্ষ উপকাৰ পোৱা যায়, তাক পূজা কৰি যিমান লাভ কৰা যায়, আন কোনো নেদেখাজনক উপকাৰী ভাবি পূজিলে সিমান লাভ কৰিব পৰা নাযায়। আৰু আমাৰ পূজাৰ উপকৰণাদি যি দেখাদেখিকৈ, ভোগ কৰিব, সিহে তাৰ প্ৰকৃত গৰাকী। এতেকে, আপোনাসকলে ইন্দ্ৰযজ্ঞৰ সলনি বৃন্দাবনৰ বন-ৰজাস্বৰূপ গোবৰ্দ্ধনগিৰিক পূজা কৰক, গৰু-গাই আদিক ভালকৈ খুৱাওক-ধুৱাওক, দুখী-দৰিদ্ৰক অন্ন-বস্ত্ৰাদি বিলাওক। এই হে বিশিষ্ট পূজা। ইয়াৰপৰাহে ইহ-পৰকালত প্ৰকৃত উপকাৰ পোৱা যাব। এই জীৱলোক কৰ্মৰ দ্বাৰাই উৎপন্ন আৰু কৰ্মৰ দ্বাৰাই ঘটিব লাগিছে। কৰ্মৰ ফলদাতা যদি কোনোবা থাকে, তেওঁৱো কৰ্তাৰ অনুগামী হৈ হে কৰ্মফল প্ৰদান কৰিব পাৰে। নিজ কৰ্মানুসাৰেই যিস্থলত ফলপ্ৰাপ্তি ঘটে আৰু পুনৰাই পূৰ্বৰ সংস্কাৰ অনুসাৰেই জীৱই কৰ্ম কৰি থাকে, সেই স্থলত তাৰ অন্যথা কৰিবলৈ ইন্দ্ৰৰো ক্ষমতা নাই, আন কাৰো সামৰ্থ্য নাই। এতেকে, নেদেখা-ক্ষমতা ইন্দ্ৰৰ দ্বাৰাই মানুহৰ উপকাৰ সাধিত হব বুলি সঠিককৈ কোনোৱে ক'ব নোৱাৰে। প্ৰাণী মাত্ৰেই স্বভাৱৰ অধীন হৈ স্বভাৱানুসাৰেই কৰ্ম কৰে ; আন কি, দেৱতা আৰু অসুৰগণো স্বভাৱৰ অধীন।”\nপ্ৰকৃতিপ্ৰাণ নাবালক পুৰুষ শ্ৰীকৃষ্ণৰ শ্ৰীমুখৰপৰা এই জ্ঞানগৰ্ভ উপদেশ শুনি নন্দৰাজ আৰু গোপবৰ্গ স্তম্ভিত আৰু মোহিত হ'ল। এই উপদেশ বাক্যে প্ৰত্যেক গোপ-হিয়া স্পৰ্শ কৰিলে; প্ৰত্যেকেই হাতৰ কাম-বন এৰি মৌনভাৱ ধৰি তেওঁৰ প্ৰস্তাৱত সন্মতি জ্ঞাপন কৰিলে। বাস্তৱতে, শ্ৰীকৃষ্ণৰ প্ৰতি গোপবৰ্গৰ প্ৰেম, ভক্তি আৰু বিশ্বাস ইমান গভীৰ আৰু প্ৰবল যে, তেওঁৰ সেই একেষাৰ উপদেশ-বাক্যেই গোপসকলৰ আন্তৰিক ধৰ্মভাৱ আৰু পূৰ্বপুৰুষৰ পৰা চলি অহা ৰীতি-নীতি লুটিয়াই পেলালে ; সিবিলাকে মহোল্লাসেৰে হাতত লোৱা ইন্দ্ৰযজ্ঞৰ আয়োজন ততালিকে সলাই তাক গোৱৰ্দ্ধন-গিৰি-পূজালৈ আগ কৰিলে আৰু সেই অনুসৰি মহা আড়ম্বৰেৰে গোৱৰ্দ্ধনগিৰিত 'গোযজ্ঞ' নামে প্ৰকৃতি-পূজা আৰম্ভ হ'ল। তাৰ পাচৰপৰা সেই উদ্দেশ্যে গৰু-গাই আৰু দুখী-দৰিদ্ৰ আদিক পাৰ্য্যমানে খুউৱা-ধুউৱা সাধু-শুশ্ৰূষা, পশু-সেৱা আদি ৰীতি পালন কৰা হ'ল। সেই অনুসৰি, একেৰাহে তিনিদিন-তিনিৰাতি গোপ-গোপিনী আৰু সিবিলাকৰ ল'ৰা-ছোৱালী সমন্বিতে সদৌ ব্ৰজবাসী বিচক্ষণীয়া গিৰি-গোবৰ্দ্ধনৰ পদত সমবেত হৈ আনন্দ-উৎসৱত আপোন-পাহৰা হ'ল। শ-শকৈ ছাগ-বলি, মেৰা-বলি, চেঁউৰি-গাই-বলি আৰু ম'হ-বলি মাখন, ঘিঁউ, ক্ষীৰ, ননী, মিঠৈ আদি যুগুত কৰা হ'ল ; সেই তিনিও দিনত যাৰ যি ইচ্ছা মনৰ জোখাই ভোজন কৰি পৰিতুষ্ট হ'ল। লালীকৈ তিনি ৰাতি বিবিধ নাচ-গীত আৰু নানা তৰহৰ ৰং-ধেমালিত সদৌ ব্ৰজবাসী আপোন-পাহৰা হ'ল। ৰাশি ৰাশি পূজাৰ নৈবেদ্য গোৱৰ্দ্ধনৰ পদত অৰ্পণ কৰা হ'ল ; প্ৰকৃতি নন্দন গোৱৰ্দ্ধনৰ বক্ষত অযাচিতে প্ৰতিপালিত প্ৰকৃতিসন্তান বান্দৰ, ভালুক, হৰিণা ম'হ মেঠোন, ম'ৰা-মৈৰা বগ-বগলী, চাকৈ-চকোৱা, কৰ্চ্চন প্ৰভৃতি বিবিধ পশু-পক্ষীয়ে এই নৈবেদ্য পাৰ্যমানে ভোগ কৰি প্ৰত্যক্ষৰূপে প্ৰকৃতিৰ উদৰ পৰিপূৰ্ণ কৰিলে। ইফালে, ভোজন সমাপন কৰি আনন্দ-উৎসৱত উৰুলীকৃত হৈ ল'ৰা-ছোৱালীবিলাকে হাতে-হাতে ধৰা-ধৰি কৰি মণ্ডলাকাৰ হৈ নাচোন ধৰিছে; বোৱাৰী-জীয়াৰী গৃহিণী-গোপিনীবৰ্গে জাঁত-জাঁতকৈ নাম-কীৰ্তনৰ সুৰত গছৰ পাত খিলি-খিলিকৈ নচুৱাইছে; গোপবিলাকৰ ঐক্যতানৰ হৰি-সংকীৰ্তনৰ হৃদয়গ্ৰাহী ৰাগ-ৰাগিনী গগন ভেদি উধাইছে; ঢোল-খোল মৃদঙ্গাদি বাদ্য আৰু হিয়াভেদী শঙ্খ-ধ্বনিয়ে গোৱৰ্দ্ধনগিৰিৰ গাত প্ৰতিধ্বনি তুলিছে; ধূপ-দীপৰ গোন্ধেৰে পৰিমাৰ্জিত হৈ পূজা মন্ত্ৰোচ্ছাৰণৰ মোহিনী সুৰত বিমুগ্ধ মানৱাত্মা তন্ময় হৈছে! এনে আনন্দৰ উলাহত ভাঁহি গীতিকণ্ঠ বংশীবদন শ্ৰীকৃষ্ণই মোহন-মুৰুলী বাদনেৰে সমৱেত মানৱ মণ্ডলীৰ হিয়াত আত্ম-মন-প্ৰাণ নচুৱাবলৈ ধৰিলে ; সেই পূজা-প্ৰসঙ্গীয়া আনন্দৰ সাগৰত উলাহৰ ঢৌ তুলি কৃষ্ণবেণু কেন্দ্ৰৰূপে বাজিবলৈ ধৰিলে। — মৰ্ত্যৰ বৃন্দাবন স্বৰ্গৰ অমৰাৱতী যেন বোধ হ'ল!\nশেহদিনা, পূজা-সামৰণত, জগন্মোহন শোভাযাত্ৰা হ'ল। গোপ-গৰখীয়াবৃন্দে নিজ নিজ গৰু-গাই মাহ-হালধীৰে সৈতে নোৱাই-ধুৱাই কপালত ৰজিতা খোৱা মাহৰ ফোঁট দি, শিঙ্গত হালধীৰ ৰহণ সানি, ডিঙ্গিত মাখিয়তীৰ মালা পিন্ধাই, হাতেপতি একোডালি দিগ্‌লতিৰ এছাৰি লৈ গোৱৰ্দ্ধন-যাত্ৰাৰ অৰ্থে সাজু হ'লহি; গোপ-গোপিনীবিলাকে সাঁচতীয়া সাজ-পাৰ পিন্ধি-উৰি উলাহেৰে ওলাই আহি উপস্থিত হ'লহি ; গৰখীয়া-বাহিনীয়ে কৃষ্ণবেণুৰ চেৱে-চেৱে ঠেও ধৰি নাচোন ধৰিলেহি। এনেতে, গুৰি-ধৰা হলধৰৰ ৰামশিঙা বাজি উঠিল— শ্ৰীকৃষ্ণ-পদ অনুসৰণ কৰি সুসজ্জিত গৰু-গাইৰে সৈতে সমবেত ব্ৰজবাসীয়ে গোবৰ্দ্ধনগিৰি প্ৰদক্ষিণ কৰি বিৰাট শোভাযাত্ৰা আৰম্ভ কৰিলে। কি যে চকুজুৰোৱা হৃদয়গ্ৰাহী দৃশ্য ! — দহ বছৰীয়া এটি নাবালক নেতাৰ অনুগামী শত সহস্ৰ আবালবৃদ্ধ বনিতা নৰ-নাৰীৰ উলাহিত শোভাযাত্ৰা! শ্ৰীকৃষ্ণ আজন্ম সমাজ নীতিজ্ঞ আদৰ্শ পুৰুষ। শিশু কৃষ্ণৰ স্বাভাৱিক ভোজন-প্ৰণালীয়ে ব্ৰজৰ গোপীনিক দেহ-গঠনৰ শিক্ষা দিছিল। চালুকীয়া কৃষ্ণৰ চলন-ফুৰণ অনুসৰণ কৰি সিবিলাক পৰিচালিত হৈছিল। চেঙ্গেৰা কৃষ্ণৰ নেতৃত্ব মানি গৰখীয়া-বাহিনী গঠিত হৈছিল। চেমনীয়া কৃষ্ণৰ উপদেশ মানি সদৌ বৃন্দাবনবাসী ধৰ্ম-অনুষ্ঠানাদিত একাগ্ৰচিতীয়া হৈ চলিছিল। শ্ৰীকৃষ্ণৰ যৌৱন আৰু আদহীয়া বয়সত সমস্ত ভাৰতে তেওঁক জগত-গুৰু নেতাৰূপে মানি ৰাজনৈতিক ক্ষেত্ৰত অৱতীৰ্ণ হৈছিল।\n"https://as.wikisource.org/w/index.php?title=ইন্দ্ৰযজ্ঞ_ভঙ্গ_আৰু_গোযজ্ঞ_প্ৰৱৰ্তন&oldid=7163"ৰ পৰা অনা হৈছে\nপদ্মনাথ গোহাঞিবৰুৱাৰ প্ৰবন্ধ\nএই পৃষ্ঠাটো শেষবাৰৰ কাৰণে ২৫ ছেপ্টেম্বৰ ২০১৪ তাৰিখে ১৯:৪৮ বজাত সলনি কৰা হৈছিল।


ভয়ংকৰ ! মজিয়াত শুৱাই কৰ'না ৰোগীৰ চিকিৎসা — Asom Barta\nHome/ৰাষ্ট্ৰীয়/ভয়ংকৰ ! মজিয়াত শুৱাই কৰ’না ৰোগীৰ চিকিৎসা\nভয়ংকৰ ! মজিয়াত শুৱাই কৰ’না ৰোগীৰ চিকিৎসা\nকৰ’নাৰ দ্বিতীয়টো ঢৌৰ মাজতেই সামাজিক মাধ্যমত এটা ভিডিঅ’য়ে খলকনিৰ সৃষ্টি কৰিছে। এনে পৰিস্থিতিত ৰোগীসকলে সকলো প্ৰত্যাশা চিকিৎসক পৰা কৰে। বিহাৰৰ বেগুচৰাইৰ এটা ঘটনাৰ ভিডিঅ’য়ে সকলোৰে মাজত শংকাৰ সৃষ্টি কৰিছে।\nএজন চিকিৎসকে ৰোগীজনৰ জীৱন ৰক্ষা কৰিবলৈ তৎপৰ হৈছিল আৰু তেওঁক চিকিৎসালয়লৈ অনাৰ লগে লগে তেওঁৰ চিকিৎসা আৰম্ভ কৰিছিল। ইয়াৰ বাবে ষ্ট্ৰেচ্ছাৰ বা আন ব্যৱস্থাৰ বাবে অপেক্ষা কৰা নাছিল। দৰাচলতে, যেতিয়া এজন ৰোগীক\nবেগুচৰাই সদৰ চিকিৎসালয়লৈ অনা হৈছিল, তেওঁৰ অৱস্থা অতি সংকটজনক আছিল। চিকিৎসকে ষ্ট্ৰেচ্ছাৰটো অহালৈ অপেক্ষা কৰা নাছিল, ৰোগীজনক তাত মজিয়াত শুৱাই দিছিল আৰু তেওঁৰ চিকিৎসা আৰম্ভ কৰিছিল। অৱশ্যে, শেষত, চিকিৎসকে ৰোগীজনক বচাব নোৱাৰিলে।\nদিল্লীত ১০,০০০ প্ৰব্ৰজনকাৰী শ্ৰমিকৰ মাজত আহাৰ বিতৰণ ছানী লিয়নীৰ\nচৰকাৰে হিতাধিকাৰীৰ বেংক একাউণ্টত এতিয়াৰে পৰা পইচা নভৰায়, মোবাইলত পঠাব e-Rupi QR CODE; জানক কি এই ‘e-Rupi’\nপঞ্জাৱৰ নতুন আপ চৰকাৰৰ ১০ জন মন্ত্ৰীৰ শপত গ্ৰহণ\nহৰভজন সিং হ’ব ‘আপ’ৰ পঞ্জাৱৰ ৰাজ্যসভাৰ প্ৰাৰ্থী\nভাৰতীয় সেনাৰ ইষ্টাৰ্ণ কমাণ্ডৰ GOC-in-Chiefৰ দায়িত্বত প্ৰথমজন অসমীয়া\nপথৰ কাষত শাক-পাচলি বিক্ৰী কৰিছে IAS বিষয়াই\nৰাম গোপাল বৰ্মা আৰু ইনায়া চুলতানাৰ অশ্লীল নৃত্যৰ ভিডিঅ’ ভাইৰেল!